KARL BARTH 
A keresztyén tanítás 
a Heidelbergi Káté alapján 


1.91 KÁLVIN KIADÓ 


INNI 


1800 Ft 


Könyvünkkel Karl Barth egy 
ez idáig magyar nyelven még 
nem olvasható tanulmányát 
tesszük közkinccsé. Barth 
1947-ben a Bonni Egyetemen 
tartott előadást a keresztyén 
tanításról a Heidelbergi Káté 
alapján. A Kátéról szóló 
befejezetlen vázlat olyan 
kísérlet, amelyben a hitvallási 
iratot nem valamilyen históriai 
egzegézis módszerével 
elemzi, hanem rámutat arra 
az egészre, amelyben a Káté 
tanítását értelmezni kell, arra 
a dogmatikai rendszerre, 

ELŐSZÓ 


Minden tudásunk töredékes, s amit most olvashatunk, 
az egy (befejezetlen) vázlat. Kérték, hogy tegyem közzé, 
miután pedig az előző évben a hasonló körülmények kö- 
zött keletkezett Kis dogmatika kedvező fogadtatásra talált, 
úgy gondoltam, hogy jelen - már csak az alapszövegek mi- 
att is másképpen felépített, de ugyanarról a tárgyról szó- 
ló - értekezés némelyeknek talán szolgálatára lehetne. Az 
összefoglaló tézismondatokért teljes felelősséget vállalok. 
A fejtegetések egy gyorsírásos kézirat átdolgozásai, mely- 
ben megkíséreltük szabad előadásomból a lehető legjob- 
bat kihozni. A Káté harmadik részének tárgyalása során 
rövidítenem kellett, mivel a félév nagyon gyorsan véget 
ért, ilyenformán mostani alakjában meg kellett elégedjek 
az összefoglaló tézismondatok közzétételével. A figyelmes 
olvasó látni fogja, hogy az egész összefüggésében, már 
ahogyan azt én látom, hogyan szerettem volna a Tízparan- 
csolatot és a Miatyánkot magyarázni. 

Amennyiben merészkedem jelen töredéket egy olyan 
tudós férfiúnak ajánlani, mint Wilhelm Goeters, ezt csu- 
pán jelen előadássorozat általa oly kedvező fogadtatása 
végett teszem. Akkoriban, hetvenedik életévéhez közeled- 
ve minden reggel hét órakor (svájci időszámítás szerint 
nyári öt órakor!) a diáksereg közepette ott találtam őt is 
a Poppelsdorferallee alatti Kémiai Intézetben, ahol is jó- 
magam mindenfajta furcsa formájú üvegcsék és készü- 
lékek közepette Doktor Faustus furcsa, újkori alakjaként 
végeztem a dolgomat. Ő maga jól illett ebbe a némikép- 

pen barokkos környezetbe. Azt az átváltoztatást, melynek 
e tiszteletre méltó könyvecskét alávetettem, nem utasította 
el, hanem jóakaratú érdeklődéssel fogadta. Azután az már 
az én dolgom volt, hogy lelkesítő beszélgetésekben tanul- 
jak tőle, megtanuljam mindazt, amit a német református 
egyház múltjával kapcsolatosan a maga tudásának gazdag 
tárházából velem megosztani kívánt. Itt emlékeztetem őt 
arra, hogy egy alkalommal azt találta mondani, legalább 
száz olyan különleges tényt tud a Heidelbergi Káté legré- 
gebbi történetével kapcsolatosan, melyeket csak ő ismer, és 
ilyenformán hasznosnak tartom őt arra kérni, hogy mind- 
ezt velünk, mindannyiunk hasznára és épülésére, amíg 
most még erre lehetőség van, megossza. 


Bázel, 1948 augusztusában 

1.§ A FELADAT 


A keresztyén tanítás nem más, mint egy egyházi felelősséggel vég- 
hezvitt kísérlet annak összefoglaló bemutatására, ami Jézus Krisz- 
tus evangéliuma mint az egyházi igehirdetés tartalma. Forrása és 
célja a Szentírás alapján hitelesen bizonyságot tenni az evangéli- 
umról. A Heidelbergi Káté útmutatását szabadon, háládatossággal 
és tisztelettel követjük, mert ezzel az evangéliumi egyház atyáinak 
egy jó hitvallása mellett kötelezzük el magunkat. 


1 e Jelen előadás tárgyát mindközönségesen , dogmati- 
kának" szokás nevezni. Mi most , keresztyén tanításról" 
beszélünk, és ugyanazt értjük alatta. A teológiában ugyan- 
is mindig jó, ha a fogalmakat időnként felcseréljük. A ke- 
resztyén tanítás tárgya és tartalma Jézus Krisztus evangéli- 
uma. Az evangélium annyit jelent, mint örömüzenet, Jézus 
Krisztus pedig egy olyan név, amely egy személyre utal. A 
keresztyén tanítás tárgyának ezen kettős jellege különböz- 
teti meg azt valamilyen idea, igazság vagy igazságok rend- 
szerétől. Ebben különbözik a világnézettől, a filozófiától, de 
valamely életszabály vagy társadalmi rend bemutatásától 
is. A keresztyén tanításban nem valamifajta, az előbb emlí- 
tettekhez hasonló emberi szellemi teljesítményről, vagy az 
emberi lelkiismeret produktumáról van szó. A keresztyén 
tanításban sokkal inkább egy az emberhez eljutott, hozzá 
közel lépett, számára eljuttatott üzenetről van szó, egy üze- 
netről, mely újdonságot jelent, és amely címzettjét egy jól 
meghatározott, teljesen új és váratlan helyzetbe állítja. Ez 
az üzenet az ember előtt új lehetőségeket nyit meg, és az 

önmagával és környezetével való kritikus szembenézésre 
készteti, mindenekelőtt azonban elvezeti őt őhozzá, akiről 
ez az üzenet vagy hír szól. Az evangélium egy személyről, 
pontosabban erről a személyről, Jézus Krisztusról szól. En- 
nek a személynek az egzisztenciája, léte és cselekedete az, 
amelynek az üzenet által érintett ember számára átrende- 
ző, az életébe radikálisan behatoló ereje van. 

Az evangélium azonban nemcsak egyszerűen üzenet, 
hanem örömüzenet. Az evangélium teljesen független attól, 
hogy tudnak-e róla vagy sem, objektív örömüzenet minden 
ember, minden [megszállási] zóna! és idő számára. Ahol az 
evangéliumot igazán megértik és hirdetik, ott szívesen hir- 
detik, és ahol igazán hallják, szívesen hallják. Mert az igazi 
újdonság, amely ezzel az ember életében megjelenik, öröm, 
segítség és biztatás. , Borúban visz bár utam, te vagy fénylő 
napvilágom, Jézus, boldogságom"? Ahol az evangéliumot 
nem örömüzenetként hirdetnék és hallanák, ott nem is Jé- 
zus Krisztus evangéliumáról lenne szó. 

A keresztyén tanítás kísérlet Jézus Krisztus evangéliumá- 
nak összefoglaló bemutatására. Az evangélium önmagában 
végtelen, örök és kimeríthetetlen, semmilyen keresztyén 
tanítási kísérlet nem tudja azt a maga teljességében vissza- 
adni. A keresztyén tanításban ilyenformán mindig csak né- 
mely alapvonalak és főbb pontok összefoglalásáról lehet szó. 
Ilyen kísérlet kíván lenni ez az előadás is, teljes tudatában 
annak, hogy ezzel csak egy távoli pillantást vetünk azoknak 
a dolgoknak a gazdagságára, melyekből a keresztyén taní- 


! A kissé sajátos szóhasználat a korabeli politikai helyzet alapján érthe- 
tő: Németországot ekkor még megszállási zónákra osztották a győztes 
hatalmak. 

2 Evangélikus Énekeskönyv, 1982. kiadás, 357. ének 4. verse. A magyar 
változat kissé eltér a német eredetitől, ezért ide iktatom az eredeti szöve- 
get is: ,Weicht ihr Trauergeister, denn der Freudenmeister Christus tritt 
herein. [A fordító.) 

tás áll. A keresztyén tanítás kísérlet, nemcsak azért, mert 
mennyiségi értelemben lehetetlen az evangélium teljességét 
megragadni, hanem elsősorban azért, mert Jézus Krisztus 
evangéliuma, amelyben Isten szaváról és tettéről van szó, 
egy önmagában is tökéletes dolog. Minden emberi bemu- 
tatás ehhez mérten csak tökéletlen lehet, amely az egyének 
és az egyház mindenkori ismeretének szintjétől függ. En- 
nek ellenére ezt a kísérletet meg kell tennünk, és újra és újra 
szabad ezzel kísérleteznünk. Magától adódik a kérdés, hogy 
ezek a különböző emberi kísérletek, és így a keresztyén ta- 
nítás különböző formái és alakjai között beszélhetünk-e elő- 
rehaladásról. A kérdést nem lehet sem egyértelmű igennel, 
sem egyértelmű nemmel megválaszolni. Egyedül Isten a 
tudója annak, hogy két évezred dogma- és teológiatörténete 
előrehaladt-e, vagy a keresztyénség pusztán körbeforgott. 
Nem a mi gondunk kell legyen, hogy történetileg nézve fel- 
felé ívelő, vagy lefele menő ágon vagyunk. A mi dolgunk a 
magunk történeti helyén mindenfajta történeti romantika 
nélkül annyi, hogy a keresztyén tanítást megkíséreljük, azaz 
megpróbáljuk Jézus Krisztus evangéliumát hűséggel, össze- 
függő módon bemutatni. 

Ezen próbálkozás során egyházi felelősséggel járunk el, 
azaz nemcsak a történeti bemutatás felelősségével, hanem 
mint akik maguk is készek a hallottakat saját ügyükként 
felvállalni. Úgy járunk el, mint akik az örömüzenetet nem- 
csak hallották, de önmagukra vonatkozó és őket érintő 
üzenetként értelmezték, akik tehát az egyháznak abba a 
közösségébe tartoznak, amelyet Jézus Krisztus örömüze- 
nete alapoz meg, és amelyre ezen üzenet átadása és to- 
vábbadása bízatott. A keresztyén tanításban az egyházra 
bízott feladatról és misszióról van szó. Az egyház, a keresz- 
tyén gyülekezet mint emberi közösség arra méltattatott, 
hogy a világban terjessze és hirdesse Jézus Krisztus evan- 

géliumát. Ennek a feladatnak a beteljesítéséhez újra és újra 
szükség van keresztyén tanításra, azaz olyan összefoglalá- 
sokra, amelyekben az egyház számot ad arról, mit mond, és 
mit hirdet. Jézus Krisztus evangéliuma nem holt tőkeként 
adatott nekünk, amellyel , rendelkezünk"? Óvakodjunk a 
keresztyénség ilyen kapitalista felfogásától, akár új, akár 
régi formában jelentkezik az! Az evangéliumot újra és újra 
kutatni, keresni és kérni kell. Munkát, továbbgondolást 
és fáradságot igényel, hűséget és önálló kutatást vár el. Az 
egyház ezt nem kerülheti el, pontosan az egyház egziszten- 
ciája miatt. A keresztyén tanítás tehát nem öncél. A teoló- 
giát éppoly kevéssé lehet , pour la théologie" művelni, mint 
a művészetet , lart pour lart". A keresztyén tanítás sokkal 
inkább a gyülekezet szolgálatának része, szolgálat Istennek 
és a felebarátnak, ilyenformán tehát az egyház liturgiájának 
része is. Ebben a szellemben kívánjuk munkánkat végezni, 
és csak így lehet végezni azt. Egyházi szolgálatban állunk 
akkor, amikor teológiát tanítunk vagy tanulunk. 

2. A keresztyén tanítás azonban ismeret szempontjából 
sem áll egyedül. Forrása és célja van. Keletkezési helye, és 
a hely, amely felé vezet, formális szempontból is különbö- 
zik minden más elméleti fejtegetéstől, legyen az idea vagy 
világnézet. Minden keresztyén tanítás fölött toronymaga- 
san áll ugyanis a keresztyén tanítás egy magasabb rendű 
formája, amelyben minden formának úgymond az ősalak- 
jára ismerhetünk. Ez az autentikus, eredeti, és éppen ezért 
Jézus Krisztus evangéliumának normatív bizonyságtétele, 
úgy, amint azt az ó- és újszövetségi Szentírás elénk adja. 
Jézus Krisztus az, akit a próféták és az apostolok minden 
örömüzenet összefoglalásaként hallottak és sejtettek meg. 
Ebben a konkrét formájában ő az egyházi igehirdetés kri- 
tériuma. Ilyenformán a keresztyén tanítás ettől a konkrét 
alaktól ered, így tehát az egzegézisből származik, és célja 

egy jobb egzegézishez, azaz ennek a konkrét alaknak még 
jobb felismeréséhez való elvezetés. Csak ebben a kettős kö- 
tődésben beszélhetünk értelmes vállalkozásról. A keresz- 
tyén tanítás, amely elszakadna az egzegézistől, semmiben 
nem különbözne egy emberi spekulációtól, és ezért alkal- 
matlan lenne az egyházi szolgálatra. Óvnunk kell tehát a 
dogmatikával való olyanfajta foglalkozástól, amelyben a 
teológia őseredeti feladata, az egzegézis, ez a komoly és fá- 
radságos feladat (amelyhez hozzátartozik a görög és héber 
nyelv ismerete) elhanyagolódik! 

3. És végül a keresztyén tanításnak nincs abszolút mód- 
szere. Ebben a munkában már a kezdetektől különböző 
utakat jártak, és kevésbé fontos az, hogy milyen utat vá- 
lasztunk, mint az, hogy hogyan járunk rajta. Természete- 
sen minden körülmények között követni kell a főszabályt, 
amely szerint a keresztyén tanítás az Íráson alapul, és az 
Íráshoz vezet. Ehhez jön aztán hozzá az első melléksza- 
bály, amely szerint a jó, azaz helyes keresztyén tanítás 
nem a magányos gondolkodás légüres terében zajlik, ha- 
nem helye a szentek közössége. A keresztyén tanítás tehát 
nemcsak a jelen, de a múlt keresztyén egyházának életére, 
gondolkodására és ismeretére is figyel. Az igaz keresztyén 
tanítás tehát szükségszerűen összefügg az atyák tanításá- 
val, akik ugyanazon az egy feladaton munkálkodtak. A 
keresztyén tanítás nem eredetiségre való törekvés, hanem 
beállás a sorba. Módszertanilag ez úgy fejezhető ki, hogy 
az atyák egy meghatározott szövegéhez kapcsolódunk. 
Amennyiben ezt tesszük, meg kell gondolnunk, mit vá- 
lasztunk. A keresztyén egyházban vannak megbízható és 
kevésbé megbízható atyák. Megkockáztathatjuk azt az állí- 
tást, hogy a Heidelbergi Kátéban az evangélium által meg- 
újított reformátori egyház jó, azaz evangéliumra alapozott 
hitvallásával van dolgunk. 

Előadásom címe: , Keresztyén tanítás a Heidelbergi Káté 
alapján!" 

A Heidelbergi Káté alapján" nem azt jelenti, hogy a 
Heidelbergi Káté históriai egzegézisével foglalkozunk majd. 
Nagyon pontosan fogjuk követni a szöveget kérdésről kér- 
désre, hogy az egyes kérdésekben is érvényre jusson mon- 
danivalója. Mindezt nem tehetjük meg anélkül, hogy ezt a 
kis könyvecskét gondosan tanulmányoznánk. Feladatunk 
azonban nem dogmatörténeti, hanem dogmatikai. Minket 
alapvetően a keresztyén tanítás mint olyan érdekel, és nem 
a Heidelbergi Káté. 

A cím arra sem kíván utalni, hogy heidelbergi ortodoxiát 
hallunk majd. A Heidelbergi Káté is csak kísérlet volt a ke- 
resztyén tanításra, és immár nem a 16., hanem a 20. század- 
ban élünk. Ezt az egyszerű tényt éppen itt, Németországban 
nyomatékosan hangsúlyoznunk kell. Ha ma keresztyén ta- 
nítással foglalkozunk, nincs értelme megbabonázva bámul- 
ni a 16. századot, és azt, ami ott volt és ott elmondatott, 
lehetőség szerint változatlanul és mozdulatlanul megtar- 
tani. Ez reformációellenes cselekedet lenne. A szentek kö- 
zösségének mindenkori félreértése és az atyák félreértése 
is, ha hitvallásukat béklyóként értelmezzük, azzal, hogy a 
keresztyén tanítás ma csak az ő konfessziójuknak a meg- 
ismétlése lehet. A szentek közösségében tisztelettel és há- 
lával adózunk az egyház atyáinak, azoknak, akik előttünk 
jártak, és a maguk idejében az evangéliumról gondolkod- 
tak. A szentek közösségében azonban szabadság érvénye- 
sül. Az igaz tisztelet és az igaz hála szabad. A Heidelbergi 
Kátéval kapcsolatosan mindkettőnek helyet kell adnunk, 
és jelen elődadásban szándékunk szerint ezt kívánjuk gya- 
korolni. A szöveg fővonalát nagy vonalakban követni kíván- 
juk, de ahol ezt szükségesnek látjuk, eltérünk attól. Ezen el- 
térésekben is ahhoz igazodunk azonban, amit a Heidelbergi 


114 


Káté valójában mondani akart. Ha egy ilyen szabadság nem 
lenne lehetséges és kívánatos, ez azt jelentené, hogy az 
egyház egy olyan hagyományhoz tért vissza, amelynek a 
Szentírással egyenlő az értéke. A Heidelbergi Káté a Szent- 
írásra mutat, és éppen ezért tanítását azon és azzal kell 
mérni. Egyáltalán nem szándékozom előadásommal a - 
sajnos Németországban is fellángoló — konfesszionalizmus 
tüzére olajat önteni, sokkal inkább rendkívül elgondolkoz- 
tató dolognak tartom azt, ami ma a német teológiában és 
egyházban zajlik. 

2.§ A HEIDELBERGI KÁTÉ 


A Heidelbergi Káté az istentiszteleti élet rendezése kapcsán jött 
létre mint a keresztyén tanítás olyan formája, amelyben egy 16. 
században megújított egyház a maga evangéliumról vallott isme- 
retének pozitív és az egész reformációra jellemző formáját fogal- 
mazta meg. 


A hitvallás, amellyel most dolgunk van, azért érdekes, mert 
minden más lutheránus és református ihletésű irattól eltérő- 
en az egyház életének feltétlen igényéből született. A Heidel- 
bergi Káté keletkezése és megírásának szándéka szerint nem 
az absztrakt teológia vagy polémia egy darabja, nem is egy- 
házpolitika (amit más hitvallási iratokról elmondhatunk), 
hanem az egyházi élet egy elemét jeleníti meg. 

1563. november 15-én III. Frigyes választófejedelem 
megjelentette és életbe léptette a Pfalzi Egyházi Rendtartást. 
1563-ban már nem a reformáció kezdeti időszakában va- 
gyunk, nem első harcainak idejét éljük, hanem a feltörekvő 
ellenreformáció ideje ez, miközben a megújított egyházak 
megszilárdulnak. A lutheránusok és kálvinisták közötti ne- 
hézkes és problémás viták szükségessé és kívánatossá tették, 
hogy az egyház bizonyos szilárd talajra álljon, és így véde- 
kezzen a minden irányban felbukkanó különböző kegyes- 
ségi áramlatok és mozgalmak ellen. A pfalzi választófejede- 
lem 1563-as rendtartása a fejedelem praecipum membrum 
ecclesiae tisztségéből kifolyólag az egyházi, de mindenekelőtt 
az istentiszteleti egységet tartotta szem előtt. Ebbe az egy- 
házi rendtartásba tartozik a Heidelbergi vagy Pfalzi Káté, 

amely a liturgia beépített, szerves része volt, a keresztség és 
az úrvacsora formulái közé illesztve, mintegy a már megmu- 
tatott és még megmutatandó kegyelem közötti utat jelölve. 
Az alapvetés és az eszkaton között tehát felvetődik a keresz- 
tyén élet kérdése, a kérdés, amely az , egyedüli vigasztalásra 
mutat az életben és a halálban? A Pfalzi Egyházi Rendtartás 
kimondottan hangsúlyozta ennek a vállalkozásnak a gyakor- 
lati jellegét. Négy szempontot emel ki és tart fontosnak: 1. a 
Káté az ifjúság tanítására szolgál, 2. szolgálja a lelkészek és 
tanárok tanítását, 3. szerepe kell legyen az istentiszteleten is, 
kilenc olyan leckeként, amelyeket kilenc vasárnap liturgikus 
szövegekként olvastak fel, és végül 4. ötvenkét vasárnapra 
felosztva, ha nem is textust, de témabeli alapot jelentettek a 
délutáni istentisztelet, illetve prédikáció számára. 

A Káté nem egy szerző, hanem egy közösség munkája. 
Az Egyházi Rendtartás határozottan leszögezi, hogy , legne- 
mesebb teológusaink, szuperintendenseink, egyházi szolgá- 
ink és más istenfélő életet élő tudós férfiak" munkálkodtak 
rajta, ahogy Olevianus is írja Bullingernek (non unius sed 
multorum sunt collatae piae cogitationes). Olyan szöveg- 
ről van tehát szó, amely gyülekezeti talajból nőtt ki. Any- 
nyit mindenesetre elmondhatunk, hogy e munkában két 
teológusnak volt meghatározó szerepe. Egyikük, Olevianus 
Gáspár 1536-ban született Trierben, ott 1559-ben reformá- 
torként tevékenykedett, majd elűzték, és 1560-tól előbb pro- 
fesszor, majd lelkész volt Heidelbergben. 1562-1563-ban 
részt vett az Egyházi Rendtartás kialakításában, 1576-ban 
a pfalzi lutheránus reakció elűzte, és 1587-ben halt meg. A 
másik Ursinus Zakariás, aki 1534-ben született Boroszló- 
ban, tanult Melanchthonnál, Kálvinnál és Bullingernél. 
1562-ben került Heidelbergbe tanárnak. A lutheránus re- 
akció őt is elűzte 1576-ban, és 1587-ben hunyt el. Ő a Káté 
megírásakor 28 éves volt, Olevianus pedig 26. 

Természetesen némely alapvető előkészületek már meg- 
történtek korábban is, hiszen 1541-ben megjelent Leo Jud 
kátéja, majd 1559-ben a londoni német gyülekezet Martin 
Mikron által írt kátéja is. Döntő jelentőségű volt azonban 
a munkák előrehaladásának tekintetében Kálvin 1542-es 
kátéja. Ez jelentősen eltér a lutheri hitvallástól, amennyi- 
ben a credót és a sákramentumokat a törvény magyará- 
zata előtt tárgyalja. Ursinus már korábban is kísérletezett 
katechetikai teológiai munkával, és megjelentetett egy Sum- 
ma theologiaet, illetve egy Catechismus minort. Ezek fel- 
építésében már megtalálható a mniseria, liberatio, gratitudo 
hármassága. Pontosan ez a hármas felosztás azonban nem 
Ursinus sajátja, hanem egy 1547-ben megjelent kis iratra ve- 
zethető vissza. Ez címe szerint , Rövid, rendezett summája 
hitünk jó és igaz tanításának" melyet egy ismeretlen , jószí- 
vű" ember szerzett, aki történetesen lutheránus volt! 1558- 
ban ezt az iratot Heidelbergben újra kinyomtatták. Ursinus 
valószínűleg jelentősen hozzájárult a rendszeres teológiai 
munkához. Nála is megtalálhatjuk a törvény és az imádság 
összefoglalását a gratitudo nézőpontjából, és tőle szárma- 
zik az első kérdés is: Ouam habes firmam in vita et morte 
consolationem? Úgy tűnik, Olevianus leginkább a nyelvi 
megfogalmazásokhoz és átdolgozásokhoz járult hozzá. 

A Heidelbergi Káté anyaga tehát az öt hagyományos 
tantételben már készen állt: a hitvallás, a két sákramentum, 
a törvény és a Miatyánk, melyek a lutheri kátét is megha- 
tározták. 

A Heidelbergi Kátét Pfalzban vezették be, de széles kör- 
ben elterjedt világszerte. Évszázadokon keresztül és részben 
még napjainkban is a német, holland, magyar és svájci re- 
formátusok tankönyve. Sajátos református tanítások ebben 
a kátéban csak jelentéktelen szerepet játszanak. Ezek alap- 
vetően a következőkre korlátozódnak: a 47-48. kérdések: 

Krisztus mindenütt jelenvalóságának módja, a 72. kérdés: a 
keresztségről való tanítás és ebben a víz és a bűnök elmosa- 
tásának egymáshoz való viszonya, és végül a 75-79. terjedő 
kérdések, melyek az úrvacsorát tárgyalják, és Jézus Krisz- 
tus testének és vérének valós jelenlétével és annak módjával 
foglalkoznak. Ez a három pont az, melyeket exkluzív refor- 
mátus tanításként nevezhetünk meg. Ellenben egy olyan 
pont, amely a reformátusokat a 16. században nagyon is 
foglalkoztatta: a predestinációtan itt csak mellékesen jele- 
nik meg, és az ebből következő esetleges veszélyek is rejtve 
maradnak. Komolyabb ellentét van azonban a Heidelbergi 
Káté és a római katolikus egyház elmélete és gyakorlata kö- 
zött. Világosan látszanak a frontvonalak, és nem lehet nem 
hallani a határozottan kimondott nemet. 

A Heidelbergi Kátéban az általános evangéliumi is- 
meret dokumentumával van dolgunk. Az említett három 
ponttól eltekintve egy értelmes lutheránus is vállalhatja a 
benne foglaltakat. A Heidelbergi Kátéban nem egy más- 
fajta, hanem egy másképpen megfogalmazott evangéliumi 
hitvallással van dolgunk. Találhatunk ugyan benne egyes 
iskolás hangsúlyokat, amelyektől annak idején megretten- 
tek, azonban egyáltalán nem igazolják, hogy ma újra meg- 
fújják a harci trombitákat, és a frontvonalakat felelevenítve 
azoknak az egyházakat elválasztó jelentőséget tulajdonít- 
sunk. A Heidelbergi Káté a reformáció pozitív értelemének 
iskolapéldája. Ez teszi lehetővé, hogy a keresztyén tanítást 
rá alapozva fejtsük ki. 

A reformátori felismerések lényegét úgy, amint az a 
Heidelbergi Káté elénk tárja, röviden a következőkben 
foglaljuk össze. 

1. A Heidelbergi Káté egy bizonyos istenfogalommal 
dolgozik. Istenről úgy beszél, mint aki minden teremt- 
ménytől különböző, szabad és felsőbbrendű ellenpárja az 

embernek. Ilyenformán tehát Isten méltósága és az ember 
részéről neki kijáró tisztelet ennek a teológiának az első 
jellemzője. Fontos ezt kiemelnünk, mert a Heidelbergi 
Káté, amint az felépítése is mutatja, szótériológiailag, azaz 
az ember üdvösségében érdekelt. Azt mondhatjuk, hogy 
kimondottan a harmadik artikulus teológiájával van dol- 
gunk, amely a Szentlélek teológiáját úgy mutatja be, mint 
ami Istennek az emberen véghezvitt munkájára néz. Egy 
így felépített teológia az antropocentrizmus veszélyével 
küzd, azzal a kísértéssel, hogy ember iránti érdeklődése 
egyoldalúvá válik, és ezzel Isten és az isteni dolgok csak 
az emberi tapasztalat és emberi élményvilág tárgyaiként 
jelennek meg. Ezt a vádat, hogy ugyanis a Káté ebbe az 
irányba mutat, nagyon gyakran megfogalmazták már. 
Schleiermacher előfutárával lenne dolgunk? Jó, ha e te- 
kintetben a Káté istenfogalmának hátterét nem veszítjük 
szem elől. Istennek az emberrel szemben megmutatkozó 
kegyeleme szabad, és az is marad. A Káté hatásosan beszél 
arról, miként van Isten az emberekért, de nem feledkez- 
hetünk el arról sem, hogy fordítva, az ember először úgy 
jelenik meg, mint aki Istenért van. 

2. Szövegünk Istene nem Deus nudus, absolutus vagy 
absconditus, hanem ahol az istenfogalom feltűnik, Isten 
mindig Jézus Krisztusban jelenik meg (26. kérdés!). A Hei- 
delbergi Káté gyakran ismételt formulája szerint Isten az, 
aki , igéjében kijelentette magát" (25., 95., 117. kérdések). 
Amikor az evangéliumi egyház Barmenben 1934-ben a 
maga ismeretét így foglalta össze: , Jézus Krisztus úgy, amint 
azt a Szentírás kijelenti, Isten egy Igéje..:; akkor a barmeni 
első tézis nem csak formailag emlékeztet a Heidelbergi 
Káté első kérdésre. A Heidelbergi Kátéra nem hivatkozhat 
más teológia, mint amelyik Jézus Krisztuson mint Isten 
egy Igéjén alapul. 

3. Amikor a Heidelbergi Káté Jézus Krisztusról beszél, 
személyében minden isteni jótétemény összefoglalását 
érti, tehát az ember egy és tökéletes üdvösségét, a megbo- 
csátás hirdetését, ugyanakkor Isten igényét a mi életünkre, 
és szolgálatra való felszabadításunkat is (Barmen II.). Ezen 
a helyen azonban szükséges egy helyreigazítást tennünk. A 
Káté hajlamos arra, hogy ezt a jótéteményt a keresztyén- 
ségre, illetőleg az egyházra korlátozza. Úgy tűnik, hogy az 
egyház és a keresztyénség némiképpen szűk és kissé egois- 
ta értelmezése tör itt utat magának. Az egyház falain belül 
vagyunk, a kegyesek körében, és a gonosz világ sajnos nem 
részesül ezekből a jótéteményekből. Isten neve, országa és 
akarata azonban túlhat az egyházon, és az egyház falain kí- 
vül is hatékony. , Úgy szerette Isten a világot és , ti vagytok 
a világ világossága" Ez az a hang, ahogyan az igaz evangé- 
liumi tanításnak szólnia kell. A keresztyénség és az egy- 
ház a Szentírás szerint nem öncél, hanem Isten művéért 
végzett szolgálat, és így az emberekért végzett szolgálat is. 
Ilyenformán a keresztyénség és az egyház Isten dicsőítésé- 
nek helye, amely által a többiek is erre hívattatnak el. Ha 
ezt hangsúlyozzuk, alapjaiban nem térünk el attól, amit a 
Káté mondani kíván. Már csak azért sem, mert a Heidel- 
bergi Kátéban is arról van szó, a keresztyén ember számára 
az a feladat, hogy Isten általunk dicsértessék, és nem az, 
hogy mi üdvözüljünk (86., 99., 122. kérdések). Arról van 
szó, hogy nem a mi, hanem a te szent neved dicsőítessék 
(128. kérdés). Arról, hogy - amint azt a 86. kérdés meg- 
fogalmazza - felebarátainkat is megnyerjük Krisztusnak. 
Az első kérdéshez idézi az 1Jn 2,2-t: , mert ő engesztelő 
áldozat a mi bűneinkért; de nemcsak a mieinkért, hanem 
az egész világ bűnéért is. A második kérdés a következők- 
re hivatkozik: ,Ti azonban választott nemzetség, királyi 
papság, szent nemzet vagytok, Isten tulajdonba vett népe, 

hogy hirdessétek nagy tetteit annak, aki a sötétségből az ő 
csodálatos világosságára hívott el titeket" (1Pt 2,9), és , Ti 
vagytok erre a tanúk" (Lk 24,48). 

4. A Heidelbergi Káté a reformáció teológiájához úgy 
kapcsolódik, hogy az isteni jótétemény megfoganását, te- 
hát az ember útját ennek a jótéteménynek az elfogadásához 
hitnek nevezi. Az ember, aki arra a tényre, hogy Isten Krisz- 
tusban érettünk van, igent mond, hisz. Önmagát hívőként 
sohasem értelmezheti másként, mint hogy ebben az isteni 
jótétemény egy darabkája mutatkozik meg: szabad hinnie. 
Isten jótéteményének elfogadásához minden teljesítménye 
együttvéve sem segíthetné hozzá. , Cselekedetek" nem tud- 
ják őt , megigazítani. Ilyenformán a kegyelemre való sza- 
badság a kegyelmes Isten szabadságában gyökerezik. 

5. Ugyanakkor azonban pontosan a hit jelenti az em- 
ber cselekedetre való szabadságát. A charis megalapozza 
és előhívja az emberben mintegy visszhangként az emberi 
eucharistiát. Isten méltósága és a földi ember bátor csele- 
kedete között a Káté nem lát ellentmondást. Nyilvánvaló- 
an ez a hit és cselekedet közötti összefüggés volt az, amely- 
re Luther Márton is felfigyelt. Megállapíthatjuk azonban, 
hogy nála ez az összefüggés soha nem volt ennyire világos 
és átlátható. Evangéliumról és törvényről szóló fejtegeté- 
seit olvasva olyan érzésünk támad, mintha valamifajta 
echternachi , ugráló körmenet" (, Springprozession") ré- 
szesei lennénk, melyben egy lépést haladunk előre, kettőt 
hátra." A teológiai fejtegetések terén ezekben a kérdések- 

Barth itt egy germán kultúrkörben ismert hagyományra hivatkozik, 
amely szerint a luxemburgi Echternach városában a pünkösd ünnepét 
követő kedden körmenetet tartanak. A körmenet lényege, hogy pol- 
ka dallamára a résztvevők két lépést lépnek előre, egyet hátra. Az 
ENSZ a körmenetet 2010-ben felvette az immateriális világörökség 
reprezentatív listájára. 

ben Kálvin és tanítványai határozottabban és egyértelmű- 
ben fogalmaznak Luthernél, és egy olyan dokumentum, 
mint a Heidelbergi Káté, világos útmutatást ad a dogmati- 
ka és etika viszonyára nézve. 

6. A hely, ahol az isteni és az emberi szabadság találko- 
zik, agyülekezet. Szándékosan fogalmazok így, és mondok 
gyülekezetet és nem egyházat, mert ezen a keresztyének 
Krisztussal való közösségét értem, és az egymással való 
hitbeli közösséget bármilyen , tisztség" (, Amt") közbeik- 
tatása nélkül. Rájuk, erre a gyülekezetre bízatott az evan- 
gélium szolgálata. Mert hozzájuk szólt az evangélium, azaz 
az egész gyülekezethez. Szolgálatuk, és nem a teológusok 
vagy papok szolgálata, sokkal inkább a szentek közössége 
által kell az ő nevét dicsérni. 

7. Mindez a Heidelbergi Kátéban világosan a , még 
nem" mottója alatt áll, azaz a még nem bekövetkezett vég- 
ső kijelentésre néz. ,Mi életedben és halálodban egyetlen 
vigasztalásod?" - kérdezi az első kérdés, és a vigasztalás 
utal arra, hogy még nem lett nyilvánvalóvá, mivé leszünk. 
Szabad jövendő formánk felé mennünk és az elkövetke- 
zendő kijelentés várásában élnünk. 

Ez az a hét kapocs, amely a Heidelbergi Kátéban az 
egész reformáció közös örökségét összefogja. Mi a jelen- 
tősége e mellett a hét alapigazság mellett az evangéliumi 
felekezetek különbségének? Vajon nem idő- és erőpazar- 
lás, ha itt megrekedünk, ahelyett, hogy arra a nagy közös 
igazságra figyelnénk és koncentrálnánk, melyet a reformá- 
cióban újra felfedeztek? 

3.§ AZ EGYETLEN VIGASZTALÁS 
(1-2. KÉRDÉS) 


Az evangélium az az örömüzenet, amely a keresztyén gyülekezetre 
bízatott, és amely azt mondja, hogy a bűnös és ezért elveszett em- 
ber a halál kísértései közben és halál által beárnyékolt életében is 
Jézus Krisztushoz tartozik. Krisztus az, aki által Isten és az ember 
között tökéletes rend teremtetett, és aki által jövőjére nézve az em- 
ber bizonyságot szerez, és kész örömmel engedelmességre formál- 
tatik. Az ebben a vigasztalásban való élethez szükségszerűen hoz- 
zátartozik az ember maga által okozott szüksége éppen úgy, mint 
a meg nem szolgált megőriztetés és a szabad szolgálatkészség is. 


A Heidelbergi Káté első és második kérdése a , vigaszta- 
lás" jegyében áll. Vigasztalás alatt általában egy olyan se- 
gítséget értünk, amely az emberrel történik egy nehéz hely- 
zetben ideiglenesen, de hatásosan és reménységet ígérően. 
Ez a vigasztalás, jóllehet az embernek komoly, sőt sürgető 
oka lenne mást hinni, csak azért is kitartásra, csak azért is 
bátorságra, csak azért is örömre való késztetés. Aki valaki 
mást vigasztal, olyan segítséget kínál számára, amely egy 
ilyen ,csak azért is"-t alapoz meg. Ha pedig valaki hagyja 
magát vigasztalni, elfogadja ezt a segítséget, elfogadja ezt 
az alapot. Az evangélium tartalma ebben az értelemben vi- 
gasztalás, ezért az evangélium örömüzenet. 

Ennek megértéséhez szükséges tudnunk, milyen nehéz 
helyzetben van az ember, aki ilyen vigasztalásra szorul, és 
aki alapot kap a , csak azért is" kitartásra, a , csak azért is" 
bátorságára és arra, hogy ,, csak azért is" merjen türelmes 
lenni, és öröme lehessen. 

A Heidelbergi Káté az embernek ezt a nehéz helyzetét 
egyszerűen a következő szavakkal jellemzi: élet és halál. 
A hangsúly észrevehetően ez utóbbin, a halálon van. Az 
emberi életnek eszkatologikus pereme, határa van: az em- 
bernek egyszer meg kell halnia. Ezen a határon történik 
meg a döntés , ittlétéről" (, Daseim"), itt döntenek létéről és 
nemlétéről. Ez teszi tehát az ember helyzetét oly nehézzé 
és vigasztalásra szorulttá, hogy a nemlét fenyegeti. Az em- 
ber a végben egy olyan bíróval való találkozásra vár, akitől 
egyszerűen félni kell (52. kérdés). Halálához, és ezzel ah- 
hoz a határhoz érkezve az ember létének, lelkének és testé- 
nek teljes megsemmisülésére várhat (57. kérdés). Ez után az 
ítélet és teljes megsemmisülés után az ember az örök halál- 
lal kell szembenézzen (58. kérdés). Az ember élete ennek 
árnyékában zajlik: a halál felé megy. Ez az a kísértés tehát, 
amelyben az evangélium az embert vigasztalja, és alapot 
kínál, hogy mégis csak kitartson, felbátorodjon, öröme 
legyen. Az első kérdés ennek a vigasztalásnak a lényegét 
egyetlen mondatban foglalja össze dióhéjban (in nuce), 
kiemelve, hogy milyen az a vigasztalás, amely ilyesmire 
képes. A második kérdés megnevezi az ismeretnek azt a 
három elemét, amely elengedhetetlen ahhoz, hogy ezzel a 
vigasztalással tudjunk élni és halni. 


1. kérdés: Mi életedben és halálodban egyetlen vigasztalásod? 

Az, hogy testestől-lelkestől — akár élek, akár halok - nem az 
önmagamé, hanem az én hűséges Uramnak és Megváltóm- 
nak, Jézus Krisztusnak a tulajdona vagyok. Ő drága vérével 
minden bűnömért maradéktalanul megfizetett, és az ördög ha- 
talmából megszabadított. Úgy megőriz, hogy mennyei Atyám 
akarata nélkül egy hajszál se hullhat le fejemről, sőt minden- 
nek üdvösségemre kell szolgálnia. Ezért Szentlelkével bizo- 
nyosságot ad örök életemről, és szív szerint hajlandóvá és 
késszé tesz arra, hogy szüntelenül neki éljek. 

A meghatározó mondatrész ebben a hosszú mondat- 
ban így szól: Jézus Krisztusnak a tulajdona vagyok. 

Minden további következmény ennek az öt szónak a 
magyarázata. Az emberről csak az mondható el, hogy tel- 
jes mértékben Jézus Krisztus tulajdona, testestől-lelkestől, 
mind az életben, mind a halálban. Jézus Krisztus tulajdo- 
na mindenféle határ és fenntartás nélkül. Mindenképpen 
egy tökéletes, teljes és a teljes embert megcélzó vigaszta- 
lásról van itt szó. Minden további tény, amely elmondan- 
dó, egyszerűen Jézus Krisztusnak mint cselekvő alanynak 
a létéből és tettéből következik, aki az ember tulajdonosa. 
Hasonlóan épül fel egyébként a 26. kérdés a teremtéssel és 
az 54. kérdés az egyházzal kapcsolatosan. 

Már itt is érthetővé válik, miért és milyen értelemben 
nevezik ezt a vigasztalást egyetlen vigasztalásnak. Üdvössé- 
günk alapja az egy Jézus Krisztus (29-30. kérdések). Csak 
egy , üdvösséget hozónk" van. Innen nézve érthető, hogy 
a 61., 66-67. és különösen a 80. kérdés miért beszél olyan 
határozottsággal az egy áldozatról és az egy elégtételről. 
Innen kiindulva értjük meg azt az elszántságot is, amellyel 
az egyház az egy igaz Istenről beszél (25., 94., 95., 117. kér- 
dések). (A keresztyén monoteizmust világosan meg kell 
különböztetni az iszlámtól! Az előbbi ugyanis az egy Jézus 
Krisztusról beszél.) Így lesz érthető az is, hogy az ember 
szüksége egy egyszeri szükség, amelyre csak egy egyszeri 
vigasztalás adhat válasz. 

.Nem az önmagamé, hanem... Jézus Krisztusnak a tulaj- 
dona vagyok!" Nem vagyok tehát a magam ura vagy a ma- 
gam tulajdona. Éppen ezért az önmagamért való aggódás 
nem az én dolgom. Az aggódás ugyanis a vigasz nélküli 
ember létének átfogó jellemzése. ,Vagy nem tudjátok..., 
nem a magatokéi vagytok?" (1Kor 6, 19). , Az én... hűséges... 
Megváltómnak, Jézus Krisztusnak a tulajdona vagyok", ez 

annyit tesz: ehhez a másikhoz tartozom, létem középpont- 
ja rajtam kívül van. Teljes mértékben, gondjaimmal és 
szánalmas voltommal együtt, de sikereimmel és teljesítmé- 
nyeimmel is ehhez az Úrhoz tartozom. Ő az én gyámom, 
gondviselőm, védelmezőm. Mindez azért van, mert ő , sa- 
ját tulajdonává tett minket azáltal; hogy megváltott min- 
ket (34. kérdés). Világosan hallatszik ebben az esetben az 
apolytrósis, , kiváltani" fogalom a kérdés megfogalmazása 
mögött. Minket , hit által Krisztusba oltott" (20. kérdés), 
, Krisztusnak tagjai" (32. kérdés) vagyunk, , eggyé válunk 
az ő szent testével" (76. kérdés), , Krisztusba vagyunk olt- 
va" (64. kérdés). Annak az újszövetségi látásmódnak a ki- 
fejtésével van itt dolgunk, amelyet például a Róm 14,7kk 
így fogalmaz meg: , Mert közülünk senki sem él önmagá- 
nak, és senki sem hal meg önmagának; mert ha élünk, az 
Úrnak élünk, ha meghalunk, az Úrnak halunk meg. Tehát 
akár élünk, akár meghalunk, az Úréi vagyunk? Ugyanezt 
az 1Kor 3,23 így mondja: , Ti viszont a Krisztuséi vagytok"? 
Mivel ez megáll, ezért minden vigasztalást egybefoglal az, 
hogy én az övé vagyok. 

Ezután két kitételt olvashatunk: 

a) ,Ő drága vérével minden bűnömért maradéktalanul 
megfizetett, és az ördög hatalmából megszabadított..." 

b) , Ezért Szentlelkével bizonyosságot ad örök életem- 
ről, és szív szerint hajlandóvá és késszé tesz arra, hogy 
szüntelenül neki éljek." 

Ezeknek a kijelentéseknek az egyike teljesen az , ő drá- 
ga vére", másodika pedig ,, [az ő) Szentlelke" fogalmak köré 
szerveződik. Ez a szembeállítás olyan forma, amely a Ká- 
téban többször visszaköszön (vö. 69-74. és 86. kérdések). 
A vér és a Lélek teszik őt vigasztalóvá, mint olyat az én 
életem és halálom vigasztalójává is. Ez esetben az ő értünk 
végzett objektív tetteiről, de a rajtunk és bennünk véghez- 

vitt szubjektív tettéről is szó van. Az evangélium vigasz- 
talása abban áll, hogy mindkettőről, azaz Jézus Krisztus 
személyének és művének egészéről beszél. 

I. A kísértésben való kitartás objektív alapja, a , csak azért 
is" kitartás, bátorság és vidámság oka abban áll, hogy Jézus 
Krisztus vére által, azaz életének odaáldozásával helyreállí- 
totta az Isten és ember között megromlott rendet. Objektív 
szempontból kísértésünk oka ennek a rendnek a felbomlása 
és az, hogy az Isten és ember közötti béke megromlott. Az 
ember bűnössé vált. Isten gyalázója és ellensége lett. 

Bűnösként azonban az ember elveszett, a halál foglya. 
Istent nem lehet megcsúfolni, a bűnös ember az ördög ha- 
talmába került, idegen kézbe tehát, amelyben élete nincs jó 
helyen. Az istenellenes erőtérbe került, és ezzel az emberel- 
lenesség terébe is. Jézus Krisztusban ez a megsérült emberi 
jog is helyreállíttatott, amennyiben minket ettől a hatalom- 
tól megszabadított. Ezzel az ember ismét egy olyan helyre 
került, ahol élhet, és képes is élni. Olyan védettséget és óvást 
élvez, a szabadság olyan fokát tapasztalja meg, amelyben 
, Mennyei Atyám akarata nélkül egy hajszál se hullhat le fe- 
jemről, sőt mindennek üdvösségemre kell szolgálnia? Ez te- 
hát az ember joga, amely újra érvényre jut, oly módon, hogy 
az ember objektív szempontbál teljes védettségben levőként 
tapasztalhatja meg önmagát. , Annak pedig, aki elküldött 
engem, az az akarata, hogy abból, amit nekem adott, sem- 
mit se veszítsek el" (Jn 6,39). Másfelől: , Azt pedig tudjuk, 
hogy akik Istent szeretik, azoknak minden javukra szolgál" 
(Róm 8,28). 

Werner Bergengruen Schutzbrief (Menlevél) című köl- 
teményében az embernek ezt a védettségét és megóvott 
voltát nagyon szépen kifejezi: 

Ezen levél megíratott 

hitben, reményben, szeretetben. 
S hogyha otthonodban megtartod, 
nem veri jég vetésedet, 
cseresznyédet a seregély, 
meződet víz nem rontja el, 
gonosz száj meg nem rágalmaz, 
s gyermeked lázban nem fetreng. 
A tűz és éhség elkerül, 

vállad s térded nem rokkan meg, 
s a sötét melankólia 

kísértete sem kerülget. 

A patkányok és kukacok 

füstölt húsod és lisztedet 
megkímélik, s nem rontják meg. 
A rozsda, tolvaj és a rendőr 
elkerüli a házadat, 

a lábad kőbe nem sérül meg, 
hólyagod s veséd ép marad. 

Isten megőriz tégedet, 

s vigyázza minden utadat. 

Ezen levél megíratott 

hitben, reményben, szeretetben. 
S mit tartalmaz? 

Hogy én az Istené vagyok, 
Ragyogó trónja váram s gyámolom. 
Krisztus szent teste és a vére 

én páncélom és sisakom. 
Életemre senki sem törhet, 

sem gránátok, sem repeszek, 

a vastól, s ólomtól megőriz, 
méreg s bilincs éntőlem messze lesz. 
A halál megvallat keményen, 

de útján áll az akadály, 
körbevehet bár tűzveszély, 

s már-már benyelhet keserű dagály. 
De nem borít el teljesen, 

én Istenem megőriz engem. 
Minden nyomor reám szakadhat, 
győzni nem fog énrajtam egy sem, 
minden kínok megérinthetnek, 
véget nem vetnek életemnek. 

Az éjszakát bár átvirrasztom, 

s aggódva számolom napom, 

a reggelt úgyis én megélem. 

S bár életemre sokan törnek, 
titkos rejteken csapdát vetnek, 
fejemnek egy hajszála sem 
görbülhet meg e cselvetésben. 

Én élek, s így most ezután 

a világ nem vesz erőt rajtam, 
mindennek rendbe állni kell 

Isten szavára s én javamra. 

Ezen levél megíratott 

hitben, reményben, szeretetben. 
Mást írni nem is kell tovább, 

csak hadd maradjak Istennel töretlen. 


II. A vigasztalásnak ezzel az objektív alapjával a vigasz- 
talás szubjektív alapja áll szemben, miszerint a kísértésben 
mégiscsak tartsunk ki, legyünk bátrak és vidámak, ezt pe- 
dig az ő Szentlelkének köszönhetjük. A Szentlélek Isten 
maga az, aki bennünk munkálkodik és tanúságot tesz. Ő 
az, aki az embert a Jézus Krisztus által helyreállított sza- 
badság rendjébe helyezi. , Őbenne pedig titeket is... eljegy- 
zett pecsétjével, a megígért Szentlélekkel" (Ef 1,13). 

a) Jézus Krisztus Szentlelkével bizonyosságot ad örök 
életemről. A bűnös ember félelemben él, és félve néz jö- 
vője felé, mert azt legkomolyabban veszélyeztetve látja. A 
szétrombolt rendben élő ember aggódik az eljövendő mi- 
att. Mert megjön -— a halál. Ez az árnyék vetül életünkre, 
és minden új reggel beköszöntét gondterheltté teszi. Jézus 
Krisztusban a szétrombolt rend, a megromlott emberi jog 
újra helyreállíttatik. Ezzel azonban az ember olyan helyre 
kerül, ahol élhet, és szabad is élnie. Ilyenformán megőriz- 
ve, védelmezve és megóvva állíttatik a szabadságba, , hogy 
Atyám akarata nélkül egy hajszál se hullhat le fejemről, sőt 
mindennek üdvösségemre kell szolgálnia? Ez az embernek 
az a joga, amely újra érvényre jut. 

Ezzel azonban az emberi életnek az a vonatkozása, 
amelyben ő él, és amelyet az aggodalom határoz meg, nem- 
csak megenyhül, de teljességgel át is változik. Amennyi- 
ben Jézus Krisztus nekem Szentlelkével az örök élet felől 
bizonyosságot ad, az én időben való életem is ennek a bi- 
zalomnak a jegyében állhat, és az , örök élet reggele, fény a 
véghetetlen fényből" mindennapi idői világomban is meg- 
jelenhet. A , ne aggódjatok a holnapért" tárgytalanná vált. 
, Őbenne kaptátok a Szentlélek pecsétjét? Ez érvényes im- 
már, éspedig véglegesen, lezáró értelemben 

b) Hajlandóvá és késszé tesz arra, hogy neki éljek. A 
Szentlélek által egy egyszerű, de nagyon világos irányt vesz 
az emberi élet. A , hajlandóvá és késszé tesz" nem azt je- 
lenti, hogy szent vagy hős leszek. A Heidelbergi Káté nem 
használ nagy szavakat. Tisztán és tartózkodóan beszél: ,,Is- 
tenben való szívbeli öröm Krisztus által és az Isten akara- 
ta szerinti jó cselekedetekben gyönyörködő szeretet" (90. 
kérdés). A Szentlélek által megelevenített új embert ez jel- 
lemzi. A 114. kérdés ,komoly szándékról" beszél, a 115. 
pedig még visszafogottabban fogalmaz, mikor azt mond- 

ja: ,szüntelenül törekedjünk. Mindkettőt együtt kell itt 
látnunk: a kifejezés egyszerűségét, ugyanakkor azonban 
annak a meghatározó jellegét, amiről itt szó van: , akiket 
Isten Lelke vezérel, azok Isten fiai" (Róm 8,14). Ez Jézus 
Krisztus műve, vigasztalásunk az életben és a halálban, az 
evangélium tartalma. 


2. Kérdés: Mit kell tudnod ahhoz, hogy ezzel a vigasztalással boldogul 
élhess és halhass? 

Először azt, hogy milyen súlyos a bűnöm és nyomorúságom. 
Másodszor azt, hogy miképpen szabadít meg Isten a bűn- 
ből és nyomorúságból. 

Harmadszor, hogy szabadításáért milyen nagy hálával tar- 
tozom Istennek. 


A második kérdés megvilágítja a keresztyén tanítás ér- 
telmét, szándékát és felépítését úgy, amint az a Heidelbergi 
Káté szerzőinek szeme előtt lebegett. A vigasztalás elfoga- 
dásához és ahhoz, hogy a vigasztalással élhess és halhass, 
egy biztos ismeretre van szükség. A vigasztalást fel is kell 
fogni, tehát értelmünkhöz is szól. Bármilyen hatalmas és 
titokzatos is az egy vigasztalás, de mégsem irracionális. 
Valamit itt meg kell ismerni, tehát valamit tudni kell. Áll 
ez nemcsak némely tudós teológusokra, vagy egyes külö- 
nösen intellektuális beállítottságú emberekre, hanem min- 
denkire. A Heidelbergi Káté e tekintetben is egyértelmű. A 
6. kérdés értelmében az ember elsősorban arra teremtetett, 
shogy teremtő Istenét igazán megismerje" , Isten igéjét ta- 
nulnunk" kell (103. kérdés). A hit , ismeret, amelynél fogva 
mindazt igaznak tartom, amit Isten az ő igéjében nekünk 
kijelentett" (21. kérdés). Isten nevének megszentelése a 
maga komolyságában azt jelenti, , hogy téged igazán meg- 
ismerjünk" (122. kérdés). A vigasztalásban való élet tehát a 
Káté értelmében, és talán kimondhatjuk, hogy a Róm 12,1 

értelmében is logiké latreia, ,okos (értelmes) istentiszte- 
let" oly bizonyosan, amennyire az evangélium vigasztalása 
Isten vigasztalása is. Ahol azonban Isten színre lép, színre 
lép a bölcsesség is, és ennek megfelelően az emberi olda- 
lon az ismeret és a tudás. Ez a vigasztalás a teljes emberre 
vonatkozik, tehát a megismerőre is. 

A második kérdés a keresztyén tanítás vázlatát adja. 
Nem kizárt, hogy valami hasonlót az első kérdés alapján 
is fel lehetne építeni, de a Káté nem ezt az utat választja. 
Felmutat három vonalat, amelyek mentén tovább kell épít- 
kezni: az ember saját vétke miatt szükségben van, minden 
érdeme nélkül megtartatik, és ezért szabad szolgálatkész- 
ségre hívatik el. ,Mert valamikor mi is esztelenek, enge- 
detlenek, tévelygők voltunk, különféle kívánságok és élve- 
zetek rabjai, gonoszságban és irigységben élők, egymástól 
gyűlöltek és egymást gyűlölők. De amikor megjelent a mi 
üdvözítő Istenünk jósága és emberszeretete, nem az ál- 
talunk véghezvitt igaz cselekedetekért, hanem az ő irgal- 
mából üdvözített minket újjászülő és megújító fürdője a 
Szentlélek által, akit kitöltött ránk gazdagon Jézus Krisz- 
tus, a mi Üdvözítőnk által, hogy az ő kegyelméből meg- 
igazulva reménységünk szerint részesei legyünk az örök 
életnek" (Tit 3,3-7). , A Krisztusnak szenvednie kell, de 
a harmadik napon fel kell támadnia a halottak közül, és 
hirdetni kell az ő nevében a megtérést és a bűnbocsánatot 
minden nép között, Jeruzsálemtől kezdve" (Lk 24,46-47). 
si vagytok erre a tanúk? Nyomorúság, figyelmeztetés és 
hála: mindezek benne foglaltatnak a vigasztalásban. 

4.§ ISTEN VÁDJA 
(3-9. KÉRDÉS) 


Azáltal, hogy Jézus Krisztus Istent mindenekfelett, felebarátait pedig 
önmagához hasonlóan szerette, nyilvánvalóvá válik, hogy az em- 
ber már kezdettől fogva egész életében mindenfajta alap és mentség 
nélkül ennek az ellenkezőjét teszi. Mindezzel Isten jogát sérti meg. 
Azonban már maga az is vigasztalás, hogy ezt a vádat Jézus Krisz- 
tus emeli. 


sy Első rész. Az ember nyomorúságáról. Először is álta- 
lános értelemben feltűnő, mennyivel rövidebb ez a rész a 
következő kettőnél. Ez nem esetleges, és nem is lényegte- 
len. , Mert csak egy pillanatig tart haragja, de egész életen 
át a kegyelme" (Zsolt 30,6). Vagy máshol: , Túláradó hara- 
gomban egy pillanatra elrejtettem előled arcomat, de örök 
hűséggel irgalmazok neked — mondja megváltó Urad" (Ézs 
54,8). Amit a 3-9. és 10-11. terjedő kérdések megfogal- 
maznak, az - mint már megállapítottuk — a vigasztalás 
körébe tartozik. Nem valamifajta más és idegen forrásból, 
hanem az egy keresztyén igazságból táplálkozik, és éppen 
ezért nem szabad elvontan kifejteni azt. Pontosan a keresz- 
tyén, pontosan a hívő ember az, az örök ember, akiről itt 
szó van. Az ember kiinduló helyzetéről van itt szó, amely- 
nek Jézus Krisztushoz van köze. Ezt az igazságot nem a 
hitetlen ember fogja felismerni, nem az újjászületés előtti 
ember látja meg, hanem az az ember, aki az örömüzenet- 
tel már találkozott, és megtapasztalta a kegyelmet. Ő tud 
az ember nyomorúságáról. Az a határozott nem, erre az 

emberre nézve, amelyet az 5., 6. és 9. kérdések megfogal- 
maznak, csak ama utolsó fórum felől lehetséges, ahonnan 
nézve aztán persze nem lehet ez az utolsó szó. Az evangé- 
lium felől nézve ugyanis az ember soha nem pusztán ön- 
magában áll, hanem úgy jelenik meg, mint Megváltójának 
tulajdona. 


; 3. Honnan ismered meg nyomorúságodat? 
Isten törvényéből. 


4. Mit követel tőlünk Isten törvénye? 

Krisztus az, aki megtanítja nekünk a törvény lényegét Máté 
evangéliuma 22. részében: , Szeresd az Urat, a te Istenedet 
teljes szívedből, teljes lelkedből és teljes elmédből. Ez az 
első és nagy parancsolat. A második hasonló ehhez: Sze- 
resd felebarátodat, mint magadat. E két parancsolattól függ 
az egész törvény és a próféták." 


A 3-9. kérdések arról a vádról szólnak, amely alatt az 
ember áll. Isten igéje vádolja őt, hogy a jogot, azt a rendet, 
amely közte és Isten közt fennállt, megtörte és elpusztítot- 
ta. Ez nyomorúságának alapja. Pontosan azok, akik Isten- 
nek erről az igéjéről tudnak, akik hajlandóak és készek azt 
hallani, akik az életbeli és halálbeli egyetlen vigasztaláshoz 
igazodnak, ők azok, akik tudják, hogy Isten jogát megsér- 
tik (60. kérdés). Azokat vádolja lelkiismeretük, akik felis- 
merik: , legkiválóbb cselekedeteink is tökéletlenek és bűn- 
nel szennyezettek" (62. kérdés), és , napról napra növeljük 
bűnünket" (13. kérdés). Ugyanakkor , a legszentebbek is 
csak kezdők az engedelmességben" (114. kérdés), mert 
minket gonosz hajlam bénít (126. kérdés), és éppen ezért 
az Úr asztalához csak azok járulhatnak, , akik bánkódnak 
bűneik miatt" (81. kérdés). 

5. Megtarthatod-e mindezt tökéletesen? 
Nem, mert természetem szerint hajlamos vagyok Istent és 
felebarátomat gyűlölni. 


Egyáltalán szóba sem jöhet, hogy az ember az Isten tör- 
vénye által megállapított jogot teljességgel betartsa. Sokkal 
inkább annak radikális megsértőjével van dolgunk, aki ,,haj- 
lamos Isten és a felebarát gyűlölésére" 


6. Vajon Isten teremtette volna az embert ilyen gonosszá és romlottá? 
Nem. Isten az embert jónak teremtette, saját képére, azaz igaz- 
ságosságra és valóságos szentségre alkotta, hogy teremtő 
Istenét igazán megismerje, szívből szeresse, vele örökké bol- 
dogan éljen, őt dicsérje és magasztalja. 


Ez az állapot azonban nem Isten teremtésén alapszik. Is- 
ten az embert jónak teremtette (IMóz 1,31), , hogy terem- 
tő Istenét igazán megismerje, szívből szeresse, vele örökké 
boldogan éljen, őt dicsérje és magasztalja? Ez a szövetség 
isteni jogrendje, amelyen az ember létének alapja nyugszik. 


7. Akkor hogyan fajult az ember ilyen gonosszá? 

Első szüleink, Ádám és Éva az Édenkertben bűnbe estek, és 
engedetlenné váltak. Emiatt a mi természetünk úgy eltorzult, 
hogy minden ember bűnben fogantatik és születik. 


Az ember jogsértése a szövetségből való akaratlagos 
kiesésén alapul, amely által az ember engedetlenségéből ki- 
folyólag belépett a történelembe, és a bűn önmagába véve 
képtelen helyére állt. 


8. Annyira megromlottunk tehát, hogy minden jóra képtelenek, de min- 
den gonoszságra kaphatók vagyunk? 
Igen, hacsak Isten Lelke újjá nem szül minket. 

Így tehát az emberiség minden egyede képtelen a jóra, 
de hajlamos minden gonoszra. , Új kezdetre" lenne szük- 
ség, hogy ez megváltozzon. 


9. Nem jogtalanság-e az emberrel szemben, hogy Isten a törvényben 
teljesíthetetlent követei tőle? 

Nem, mert Isten úgy teremtette az embert, hogy teljesíthet- 
te azt. Az ember azonban, az ördög felbujtására, vakmerő 
engedetlenséggel megfosztotta magát is, utódait is az isteni 
adományoktáól. 


Az ember nem áltathatja magát azzal, hogy valamilyen 
történelmi hatalom uralma alatt áll, és nem cselekedhet 
másként. Isten az embert jónak teremtette, de ő szabadsá- 
gát megtagadta és elveszítette. 

Figyelemre méltó, hogy ebben az összefüggésben az 
ember gaztetteire való semmilyen olyan utalást nem ta- 
lálunk, amelyet a későbbi időkben bizonnyal beleírtak 
volna. Az ember már a 16. században sem volt angyal, és 
könnyű lett volna gaztetteit néven nevezni. Ezzel szem- 
ben csak annyit olvasunk róla, hogy alkalmatlan a jóra, 
hajlamos Istent és felebarátait gyűlölni. Akinek van füle 
a hallásra, hallja! Nem találunk ebben az összefüggésben 
azonban semmi említést azokról a jó és előnyös dolgokról 
sem, amelyek az emberrel kapcsolatosan talán elmondha- 
tóak lennének. A tény, hogy az ember gonosz, önmagában 
áll, és ezt nem magyarázhatja vagy igazolhatja semmilyen 
történelemfilozófia. 

Honnan származik ennek a vádnak a hitelessége és 
igazsága? Nyilvánvalóan, bizonyosan nem azokból a be- 
nyomásokból, amelyeket az emberekről nyerhetünk. Ezek 
a benyomások változnak. Ma sokkal világosabb, mint 
harminc vagy negyven évvel ezelőtt, hogy az ember pon- 
tosan alapjaiban nem jó, a humanizmus és kultúra álcája 

szégyenletesen vékony, és nagyon kevés kell hozzá, hogy 
lepattogzódva egy embertelen, állati lényeget hozzon nap- 
világra. Világosan látnunk kell azonban azt is, hogy ez a 
mai látásmód is változhat. A harmincéves háború idején 
mindenki meg volt győződve arról, hogy az ember nem jó, 
és éppen ezért a vele szemben megfogalmazott vád jogos. 
1648-ban ez a háború véget ért, és már annak az évszázad- 
nak a végén Leibnitz iskolát alapított, amelynek sugárzó 
optimizmusa átvezetett a 18. század emberi jóságról és eré- 
nyességről vallott felfogása felé. Ilyenformán a római ka- 
tolikus és a humanista látásmód megegyezik abban, hogy 
túlságosan is sokat mondunk, amennyiben az embert úgy 
jellemezzük, mint aki képtelen minden jóra, és természet 
szerint Isten és felebarátainak gyűlölésére hajlamos. 

Ez a vád azonban nem valamifajta vitatható meglátások- 
ból és benyomásokból táplálkozik. Alapja egészen máshol 
van. Nem emberi vádról van szó, hisz a 3-9. kérdések állí- 
tásai nem optimizmusból vagy pesszimizmusból fakadnak, 
hanem Isten törvényének meghallásából. Minden azon mú- 
lik tehát, hogy mind az ember egykori enyhébb megítélése, 
mind a mi mostani szigorúbb látásunk ezzel a törvénnyel áll 
szemben. Ebben az összefüggésben születik meg a döntés: 
az ember gonosz. , A harag fiai voltunk" (Ef 2,3). , Nincsen 
igaz ember egy sem" (Róm 3,10). , Az ember szívének min- 
den szándéka és gondolata szüntelenül csak gonosz" (IMóz 
6,5). , Mindenki vétkezett, és híjával van az Isten dicsősé- 
gének" (Róm 3.23). , Mindnyájan tévelyegtünk" (Ézs 53,6). 
, Ami testtől született, test az" (Jn 3,6). , Minthogy a test tö- 
rekvése ellenségeskedés Istennel, mert az Isten törvényének 
nem veti alá magát, és nem is tudja magát alávetni" (Róm 
8,7). , Ember... úgy issza az álnokságot, mint a vizet" (Jób 
15,16). Ez tehát az ember, de nem valamifajta önértékelés, 
hanem annak alapján, amit Isten mond róla, 

Azonban mi Istennek az a törvénye, amely így vádolja 
az embert? Hol és hogyan hallható az? Nem vághatjuk rá 
túlságosan gyorsan: a lelkiismeretben, de sajnos még csak 
a természetjogra sem hivatkozhatunk. Az általános termé- 
szeti törvény, amelyet magunkban hordozunk, nem vádol 
így bennünket. Káténk azonban a Szentírásban foglalt 
isteni törvényre mutat. A Tízparancsolatról beszél tehát? 
Igen, erről van szó, de itt meg kell gondolnunk, hogy ez a 
Tízparancsolat a kegyelmi szövetség rendjét biztosítja. Ítt, a 
szövetségen belül érvényes a két tábla. Itt, és csak itt mu- 
tatkozik meg, hogy az ember Isten ellensége. Mert mit is 
tud az ember bűnéről, ha nem tud Isten kegyelméről? A 
Tízparancsolat Isten népének adatott, életrendet jelentve 
azok számára, akiknek Isten szeretetét és kegyelmét meg- 
mutatta. A kegyelmi rend lényege szerint ugyanis Jézus 
Krisztus. Ezért utal rá az 5. kérdés. Krisztus nemcsak az 
Ószövetséget értelmezte és ismételte, de ő volt az, aki a 
parancsolatokat személyében betöltötte. Ő az, aki Istent 
és az embereket szerette, és az Isten és az ember közötti 
jogrendet helyreállította. Így , Krisztus az, aki megtanítja 
nekünk a törvény lényegét. Benne Isten közelít az em- 
berhez, és az ember Isten oldalára lép, mindkettő a 113. 
kérdés értelmében teljességgel végbemegy. Ha tehát a tör- 
vényről beszélünk, ezzel van dolgunk. A törvénnyel mint 
valóságos másik féllel, amelyre nézve az 1Móz 1,31 állítása 
igaz. , Minden általa lett, és nélküle semmi sem lett, ami 
létrejött" (Jn 1,3); Kol 1,1l6k; Zsid 1,2. Ne felejtkezzünk el 
ebben az összefüggésben arról sem, hogy a 8. kérdés az Ézs 
53-at idézi: ,De az Úr őt sújtotta mindnyájunk bűnéért. 
Ő a mi vádlónk, maga az Isten kegyelme személyesen! És 
mivel ő a vádló, Isten vádja kikerülhetetlen, éppen ezért 
érvényes mindenfajta változó, emberi meglátások és véle- 
mények között, és azoknak ellenére is. 

Ha tehát azonban ez a vád, amelyet a 3-9. kérdések 
megfogalmaznak, Krisztus felől nézve érvényes, és a ke- 
gyelem kijelentéseként kell értenünk, nem tekinthetjük 
már absztrakt vádnak, nem érint minket öldöklő törvény- 
ként, hanem telve van az evangélium titokzatos vigasztalá- 
sával. Aki bennünket itt vádol, nem akar nekünk rosszat, 
ő nem egy idegen, és ha ellenségei vagyunk is, ő nem a 
mi ellenségünk. Hűségének nincsenek határai. Már ezen a 
helyen is az 52. kérdés súlyos felismerését kell hangsúlyoz- 
nunk: , fölemelt fővel várom a mennyből azt a bírót, aki 
azelőtt értem Isten ítélőszéke előtt állt. Ez a 3-9. kérdé- 
sekben megfogalmazott vádat nem gyengíti. Minden, ami 
az emberrel szemben elmondatik, jogos. Azonban Isten 
szeretete az, amely lángol, és éppen ezért ez a fájdalmas 
lángolás, ez a vád pontosan mivel nem önvád, a 2Kor 3,18 
összefüggésében értelmezendő: , Mi pedig, miközben fe- 
detlen arccal, mint egy tükörben szemléljük az Úr dicsősé- 
gét mindnyájan, ugyanarra a képre formálódunk át az Úr 
Lelke által dicsőségről dicsőségre." 

5.§ ISTEN ÍTÉLETE 
(10-11. KÉRDÉS) 


Amennyiben Jézus Krisztus az ember helyett elszenvedte az elvet- 
tetést és kárhozatot, melynek az ember a bűn miatt mentség nél- 
kül alávettetett, személyében az is világossá válik, hogy az ember 
a maga jogának érvényesítését Istennél önhibájából eljátszotta. 
Mindazáltal maga az is vigasztalás, hogy Jézus Krisztus az, aki 
ezen ítéletet kimondja. 


10. Büntetlenül hagyja-e Isten ezt az engedetlenséget és lázadást? 
Isten rettenetesen haragszik mind az örökölt, mind az álta- 
lunk elkövetett bűnök miatt, és igazságos ítéletével időleges 
és örök büntetéssel sújtja a bűnt, amint meg van írva: ,Átko- 
zott, aki nem tartja meg ennek a törvénynek az igéit, és nem 
aszerint cselekszik!" 


11. Hát nem irgalmas-e az Isten? 

De, Isten irgalmas szívű, ám igazságos is. Igazsága pedig azt 
követeli, hogy a bűnt, amely Isten elleni felségsértésnek minő- 
sül, a legnagyobb, azaz testi-lelki örök büntetés sújtsa. 


A vád, amelyet a 3-9. kérdések megfogalmaznak, Is- 
ten vádja. Mivel pedig Isten vádjaként igaz, követi az ítélet, 
amely az embert bűnösnek mondja ki, és kilátásba helyezi a 
büntetést, amelynek könyörtelenül alávettetik. Amennyiben 
az ember Isten jogát megsérti, eljátssza saját jogát is. Erről 
beszél a 10. kérdés. Az embernek teremtéstől fogva egy joga 
van, hogy Isten gyermekeként, Isten előtt és Istennel éljen. 
Ezt azonban eljátszotta azzal, hogy oda állt, ahonnan csak 
a szakadékba eshetett. Isten emberekkel szembeni jósága 

és irgalma nem zárja ki, sőt éppenséggel magában foglalja 
azt a következményt, hogy az ember önmagában elveszett. 
Ebben áll tehát az ember nyomorúsága. Isten jósága nem 
lenne irgalom, ha nem lenne egyben igazságosság is. , Isten 
irgalmas szívű, ám igazságos is" (11. kérdés). Ez a két állítás 
összetartozik: Isten irgalmas, amennyiben igazságos is. Ha 
Isten joga megtörik, az ember joga is véget ér. Ilyen szoros, 
ilyen belsőséges az Isten-ember viszony. Ha Isten nem akar- 
ja az ember eltorzult jogát helyben hagyni, helyre kell állítsa 
a maga isteni jogát is. A Róm 5,12 megállapítása, miszerint a 
halál a bűn által jött a világba, igaz és érvényes. , Istenem, te 
nem leled örömöd a bűnben, nem talál otthonra nálad a go- 
nosz" (Zsolt 5,5). Isten dicsősége, de az ember üdvössége is 
attól függ, hogy a rend megsemmisítése nem elhordozható, 
tehát a megbocsátás nem a vétektől való eltekintést jelenti. A 
pusztítást pusztításként kell láthatóvá tenni és ilyen módon 
megszüntetni. Isten , rettenetesen haragszik: Isten , örök 
haragjának súlyáról" szól a 14., 17., 37. kérdés. A keresztyén 
egyházban és teológiában Isten haragjának ilyen megfogal- 
mazása időről időre csodálkozást és bosszúságot támasztott. 
Némelyek úgy gondolták, hogy az Írást ezen a ponton javíta- 
ni kell, mert méltatlan Isten haragjáról beszélni. Különösen 
Albrecht Ritschl igyekezett a problémát a fogalom művészi 
egzegézisével kiküszöbölni. Ez azonban lehetetlen vállalko- 
zás, és ellentmond az evangélium értelmének. Amennyiben 
ugyanis a Szentírás és ehhez kapcsolódóan a Heidelbergi 
Káté Isten haragjáról beszél, ezzel arra utal, hogy Isten él, az 
emberhez közel van, az ember élete érinti őt, éspedig olyan 
közelről, hogy , legmagasabb méltóságát" sérti. Amennyiben 
Isten az emberrel a kegyelem szövetségére lépett, olyan közel 
jött hozzá, hogy az, ami az ember maga és amit tesz, az érinti 
őt, és így az emberrel szemben sebezhetővé válik. Az ember 
léte és cselekedetei Isten szívéig hatolnak. Így értelmezve az 

Isten haragjáról szóló ige vigasztalással és evangéliummal 
teli, teljes örömüzenet, még akkor is, ha igaz és érvényes, 
hogy Istennek ez a szenvedése hatalmas cselekedet és emész- 
tő tűz is egyben. Isten, aki az emberek Ura, védekezik az em- 
beri ellenségesség ellen. Egy puszta eltekintő megbocsátás 
nem lenne sem hozzá méltó, sem nem szerezne üdvösséget 
az embernek. Ez egy olyan isten kegyetlensége és közömbös- 
sége lenne, aki valójában nem is Isten. 

A 10. kérdés Isten átkáról beszél. A fogalommal a 29., 
39. és 52. kérdésben is találkozunk. A bibliai nyelvhaszná- 
latban e szó jelentése éppen olyan egyszerű, mint amilyen 
radikális. A Biblia szerint ha valakit megátkoznak, egész 
egyszerűen annyit tesz: már nincs belül, hanem kívül van 
valamin. Ő, aki Isten szövetségéhez tartozott, arra ítéltetik, 
hogy nem odatartozóként éljen, kiközösített legyen. Az átok 
a kiválasztott elvetését jelenti, eltávolítást az Isten színe elől, 
utalást a teremtés árnyékos és éjsötét oldalára, amely a káosz 
felé fordul. A kiutasítás, az alap és lehetőségek nélküli lét 
egy oly teremtmény számára, amely arra teremtetett, hogy 
világosságban éljen! Nem az ember megsemmisítéséről van 
itt szó, nem a létből való elengedésről, sokkal inkább az arra 
való utalásról, hogy van egy, a tagadásban megmutatkozó 
lét, az a terület, amelynek Isten már a teremtéskor a világos- 
ság és sötétség egymástól való elválasztásakor hátat fordí- 
tott. Az Ószövetség ezt a létet mint a seólban való árnyéklé- 
tet nevezi meg, az Újszövetség úgy beszél erről, mint , poko- 
li kínok és fájdalmak" (44. kérdés) között zajló létről. Olyan 
lét ez, amely Isten ellenségeinek sajátja, az ember léte akkor, 
amikor a bűn embertelenné tette, annyira, hogy az ember 
már csak eljátszott emberi életében létezhet. Ez az ember 
nyomorúsága. A 3-9. kérdések ennek a nyomorúságnak az 
alapjáról beszélnek. Itt a 10-11. kérdések az embernek azt 
az állapotát mutatják be, amely vétke alapján számára nem 

kikerülhető. Miután ebben az örök bukás és a [kegyelemből 
való] kiesés csak megígértetik, amely az ember életét annak 
vége felől nézve beárnyékolja, ez az [az állapot], amely az 
embert mélységesen vigasztalásra szorulóként mutatja be. 
Honnan tudunk Istennek erről az ítéletéről, rettenetes 
haragjának nyilvánvalóvá lételéről, az ember Isten átkának 
alávetett létéről? Létezik-e valamifajta kiábrázolása ennek 
a ténynek az emberi életben, talán a mi személyes helyze- 
tünkben vagy az egyetemes helyzetben? Ezek a nézőpon- 
tok változnak meg úgy, amint azt már az ember jóságával 
és gonoszságával kapcsolatosan kifejtettük. Voltak idők, 
amikor az átok, a pokoli félelem és kín teljességgel idege- 
nül csengtek, és azokat középkori képzetekként utasították 
vissza. Voltak azonban más idők is (és mi talán éppen egy 
ilyen , más időben" élünk), amikor nagyon jól tudtuk, hogy 
mit jelentenek ezek a fogalmak, mert Isten rettenetes harag- 
ját megélhettük. Azonban az ő haragjának és átkának igaz 
és valós ismerete, a pokoli félelem és fájdalom igaz belátása 
olyan módon meg kellene rázza az embert, hogy az életének 
és létének, de gondolkodásának alapjait is megváltoztassa. 
Olyan iszonyatot kellene előhívjon, amely az embert addigi 
helyzetéből teljességgel más állapotba helyezné át. Ahol eb- 
ből semmi nem érezhető, ott óvatosnak kell lennünk annak 
kijelentésével, hogy már tudunk valamit Isten haragjáról és 
a mi vétkeinkről. Az emberi élet szemeink elé táruló nyo- 
morúsága és az ez által kiváltott megrázkódtatásunk, amint 
azt Jaspers az úgynevezett , határhelyzetben" felismerni 
véli, ehhez még csak nem is közelít. Hogyne ismernénk 
mi ilyesmit a mai Közép-Európában! Ezekben az években 
egész népek kerültek ilyen , határhelyzetbe"! A Biblia is 
tud az egyének és népek ilyen helyzetéről, beszél éhínség- 
ről és földrengésről, háborúról, tömeghalálról mint isteni 
ítéletről, de azt is el tudja mondani, hogy Istennek ezek az 

ítéletei jörnek és mennek, de bennük semmi nincsen ab- 
ból az igazi és utolsó emberi megrázkódtatásból, abból az 
alapvető viltozásból. Tegyük fel magunknak a kérdést: Mit 
jelentenekazok a szenvedések, amelyeket az emberi nem az 
utóbbi években megélt, a mi személyes gondolkozásunk- 
ra és létünkre nézve? Nem úgy jártunk-e, mint Samária és 
Jeruzsálem annak idején: Isten ítéletei megérkeztek, olyan 
dolgok történtek, amit harminc évvel ezelőtt lehetetlennek 
tartottunk hatmillió zsidót megöltek, az égből tűz hullott 
alá, egész népeket vetettek száműzetésbe, az emberiséget 
mindenfaj:a szükség és iszonyat sújtotta. Mindezek azon- 
ban jöttek és mentek, mint amikor a szél a virágokat és a fü- 
vet megingatja, azok egy ideig meghajolnak, de amint a szél 
alábbhagy, újra felegyenesednek. Tudunk-e egyetlen olyan 
emberről :s, aki alapvetően megváltozott volna a lehulló 
bombák hatására? Ha még egy kicsit rosszabb lenne, mint 
volt, úgysem változtatna alapjában semmit. Atombombával 
elérni az emberek megváltozását és újjá lételét? Ezt abszurd 
még csak egondolni is! 

Isten ítéletei nyilvánvalóan csak egy teljesen más össze- 
függésben hatékonyak. Igazi, valóságosan megrázó hatá- 
suk nem önmagukban van, és nem is a történtekben rejlik, 
akkor sem, ha bármilyen nagy a szükség, vagy a kataszt- 
rófák mégoly rettenetesek lennének is. Sokkal inkább ott 
történik változás, ahol viharban és ítéletidőben, de talán 
mégis inkébb a csendes suttogásban meghallják Isten sza- 
vát. Leomló házak és beomló falak nem Isten szavai. Isten 
Igéje Jézus Krisztus, vagy ha ő nem Isten szava, akkor csak 
annak a sok szónak az egyike, amelyek jönnek és mennek. 
Mivel azonban Jézus Krisztus az [Isten egy Igéje], ezért az 
is világos: Isten igéje ítéletet mond a bűnös ember felett. 
Ez a szó mutatja fel számunkra Isten haragjának súlyát, a 
pokoli féldmet és szenvedést, amelynek az ember kétség- 


451 


kívül kiszolgáltatott. Isten igéjének meghallása annyit tesz: 
abba a helyzetbe állni, amelyet a , határhelyzet" elnevezés 
túlságosan is enyhén fogalmaz meg. Az ember Isten színe 
elé állíttatik, mint annak ellensége, mint ellene lázadó. 
Ismeretünk igaz voltának feltétele lehet, hogy ez az 
ismeret önmagába zárja-e mindezt, hogy elveszettségün- 
ket és kárhozatunkat szemünk elé idézi-e oly módon, 
hogy nem vagyunk képesek attól megszabadulni. Nem 
kerülhetjük meg ezt úgy, ahogyan korunk katasztrófáit 
megkerültük, amelyeket egy modern színdarab ezekkel a 
szavakkal ír le: , Még ez egyszer megúsztuk? Itt ezt , nem 
ússzuk meg" hanem Isten igéjének ismerete megbéklyóz 
bennünket. Pál apostol az , értelem fogságáról" beszél. A 
Káté azonban a bűn ismeretéről és az isteni ítéletről csak 
ott beszél, ahol Jézus Krisztusról szól. Benne lesz ez nyil- 
vánvalóvá. Ő az, akiben Isten haragja is nyilvánvalóvá lesz. 
Ő az az ember, aki ezt a súlyt hordozta és elhordozta. Jézus 
Krisztus , nem úszta meg? Ha tehát mi keresztyének eh- 
hez a Krisztushoz tartozunk, mi sem ússzuk meg, mert őt 
nem kerülhetjük meg. Úgy áll előttünk, mint az elvetett. 
,Ő bűnhődött, hogy nekünk békességünk legyen" (Ézs 
53,5). Miután pedig [a mi békességünk] rajta nyugszik, 
megköttettünk arra nézve, hogy azt benne és ott komo- 
lyan vegyük. Egyetlenegy hely létezik, ahol Isten haragja 
emésztő tűzként megmutatkozott, és ez a Golgota. Ott vált 
nyilvánvalóvá Istennek az ember felett való ítélete. 
Azonban Jézus Krisztusban válik nyilvánvalóvá, hogy 
Istennek ezt az ítéletét nem lehet utolsó szóként értelmez- 
ni. Amit az egzisztenciálfilozófusok bölcsessége az emberi 
létről utolsó szóként el tud mondani, az Istennek hála nem 
az utolsó, de éppoly ideiglenes, és végső fokon irreális ki- 
jelentés, akár az ókori sztoikusok bölcsessége. Az ember 
Jézus Krisztusban megismert nyomorúsága nem lemon- 

dáshoz vezet bennünket. Felmutatja előttünk az emberi 
nyomorúságot, mint utolsó előtti valóságot, felmutatja az 
ember létét Isten haragja alatt, ez az ember azonban még- 
sem elveszett. Az evangélium , mély és titkos igenjéről" szól 
ez a nem, mert a kegyelmes Isten jelenlétének vigasztalásá- 
val teljes. Ő azt hordozta el, amire mi rászolgáltunk. Ez az 
isteni ítélet, amely a Golgotán válik nyilvánvalóvá. Ponto- 
san ott, ahol mi az elveszettet, elkárhozottat, jogvesztettet 
látjuk, állíttatik helyre és jut érvényre az ember joga Isten 
színe előtt. Ez a reális vigasztalás az utolsó szó Isten lángoló 
haragjában. Így kell az ember nyomorúságát érteni, és így 
olvassuk a Káté 10. és 11. kérdéseit. Vigasztalás, hogy Jézus 
Krisztus az, aki az isteni ítéletet az ember felett kijelentette. 

Különösen figyelemre méltó, hogy itt csak az emberi nyo- 
morúság objektív oldaláról van szó. Jó néhány szubjektívumot 
is el lehetne mondani annak az embernek a nyomorúságá- 
ról, aki a Szentlélek nélkül kell éljen, és ezért nem hajlan- 
dó Istent életével szolgálni és dicsérni. A. Káté fejtegetései 
azonban az isteni és emberi jog kérdésénél megállnak. Ez 
elégségesnek tűnik, és valójában elégséges is. Minden más, 
amit az emberi nyomorúságról el lehet mondani, benne 
foglaltatik abban, hogy ez a jog megsérült és elpusztult. 
Ezért lehet az ember nyomorúságáról szóló rész ilyen vi- 
gasztalóan rövid. Jó lenne azonban, ha a prédikációk is 
azt a fajta mértékletességet és önkorlátozást gyakorolnák, 
amit a Káté ezen a helyen felmutat. Az emberi nyomorú- 
ságról való beszéd könnyen vég nélkülivé válhat, azonban 
Istennek hála az nem végtelen. Ha a világ olyan benyomást 
nyer, hogy az egyház sóhajtozó és panaszkodó intézmény, 
ez prédikációink rossz arányainak köszönhető. Az embe- 
ri nyomorúság óceánjának van gátja, amely a hullámokat 
visszatartja és behatárolja. Ennek a prédikációk felépítésé- 
ben is láthatóvá kell lenni. 

6.§ ISTEN IGAZSÁGOSSÁGA 
(12-18. KÉRDÉS) 


Az ember által lerombolt rend az által állíttatik helyre, s az hárítja 
el az embert fenyegető veszélyt, hogy Isten az egy Jézus Krisztusban 
önnön és az ember jogáért is síkra szállt, és mind az ember üdvös- 
ségét, mind saját tisztességét bebiztosította. Az ember reménysége 
és minden vigasztalás alapja az, hogy ezen esemény Jézus Krisztus- 
ban ment végbe. 


12. Bár Isten igazságos ítéletéből megérdemeltük az időleges és örök 
büntetést, hogyan szabadulhatunk meg attól és békülhetünk meg újból 
Istennel? 

Isten igazságos követelésének maradéktalanul eleget kell ten- 
nünk, s ezért vagy nekünk, vagy másnak meg kell fizetnie. 


A Káté második része , az ember megváltásáról" szól. 
Statisztikailag érdekes, hogy az egészhez viszonyítva a be- 
vezető és annak részei hogyan viszonyulnak egymáshoz: 
kilenc kérdés taglalja az ember nyomorúságát, hetvennégy 
kérdés az ember megváltását, és huszonhat kérdés az em- 
ber háládatosságát. 

A 12-18. kérdés egyfajta alapvetés, a 19-23. a hittel 
kapcsolatos bevezetés, a 24-25. kérdés Istent mint a hit 
tárgyának ősfogalmát taglalja, a 26-58. kérdés a hitvallás- 
sal foglalkozik, az 59-64. összefoglalóan a hit kérdésével, 
míg a 65-85. kérdés a sákramentumok tanát taglalja. 

A Heidelbergi Káté August Lang-féle kiadásában (HK 
1907, LXXXIX old.) azt olvassuk, hogy a Káté egészéből a 12- 
18. kérdések minden kétséget kizáróan a leggyengébbek, mert 

azok felépítése egy , rosszul építkező és tisztán teologizáló" 
jelleggel bír, és figyelmen kívül hagyja azon bensőségességet, 
amely Krisztus és hívő gyülekezete viszonyát jellemzi. Ez tár- 
gyi szempontból szemlélve kétségkívül hibás megállapítás. 
A Heidelbergi Káté gondolkodása az ember megváltásának 
ismeretét csak látszólag vezeti le egy olyan posztulátumból, 
amely Jézus Krisztus valóságát feltételezi: ha létezik megvál- 
tás, mibenállaz, és milyennek kell lennie a Megváltónak? Erre 
a kérdésre ez esetben Jézus Krisztus és műve csak esetlegesen 
adhatna konkrét választ. A Heidelbergi Káté ezzel szemben 
egész egyszerűen Anselmus és a Zsidókhoz írott levél útját 
követi: , Ezért mindenben hasonlóvá kellett lennie a testvé- 
reihez" (Zsid 2,17) és , Mert ilyen főpap illett hozzánk" (Zsid 
7,26). Mindaz, ami a kérdés és felelet szövegében a priori de- 
dukciónak látszik, a kérdéshez csatolt igehelyek tanúsága sze- 
rint valójában az Ó- és Újszövetségben megbizonyított Krisz- 
tus-tény elemzése. Az igehelyek bizonysága a következőkép- 
pen épül fel: a 12. kérdéshez a Róm 8,3kk: Isten elküldte az ő 
fiát, hogy a törvény által megkövetelt dikaióma beteljesedjen. 
A 13. kérdéshez a Mt 6, 12: , Bocsásd meg a mi vétkeinket..." A 
14. kérdés kapcsán a Zsid 2,14kk-t idézik: Jézus Krisztusnak 
mint testvérünknek feladata az, , hogy halála által megsem- 
misítse azt, akinek hatalma van a halálon, vagyis az ördögöt; 
és megszabadítsa azokat, akik a haláltól való félelem miatt 
egész életükben rabok voltak? A 15. kérdéssel kapcsolatosan 
a következő igehelyekre hivatkoznak: 1Kor 15.21: , Mert em- 
ber által van a halál, ember áltai van a halottak feltámadása 
is"; Jer 23,6; 33,16: , Isten a mi üdvösségünk), ami Izráel, il- 
letve Jeruzsálem neve lesz; Ézs 7,14: , Inánnuel"; 2Kor 5.21: 
saki semmilyen bűnről nem tudott" és a Zsid 7,16: , főpap az 
örökkévaló élet ereje szerint; A 16. kérdéssel kapcsolatosan 
az 1Pt 3,18-at találjuk: , Mert Krisztus is szenvedett egyszer a 
bűnökért, az Igaz a nem igazakért! A 17. kérdéssel kapcsola- 

tosan az ApCsel 20,28-at olvassuk: , Isten gyülekezete, melyet 
drága vérén váltott meg? és a Jn 1,4-et: Őbenne volt az élet? 
Az Ézs 53 pedig a 15-16. és 17. kérdésnek is alaphangulatát 
adja. A kérdések és feleletek megfogalmazása és rendje alap- 
ján a Káté kétségkívül pontosan erre: a Krisztus-eseményre 
mutat. Ebben az ember megváltása nem tetszőleges vagy 
esetleges tényként nyugszik, hanem egy értelmes, szükséges 
és logikus történés (logos!), amelyben az isteni tanácsvégzés 
bölcsessége nyilvánvalóvá lesz. 


18. Ki az a közbenjáró, aki egy személyben valóságos Isten, és valósá- 
gos, tökéletesen igaz ember is? 

A mi Urunk, Jézus Krisztus, akit az Atya teljes váltságul és 
igazságul adott nekünk. 


,Váltságul és igazságul? — ezt úgy kell értenünk: , igaz- 
ságosság által megváltva; hiszen itt nem két különálló ak- 
tusról van szó, hanem a megváltás egy aktusáról, amely a 
mi Urunkban, Jézus Krisztusban nekünk ajándékoztatik. 
Történik pedig mindez az Isten által kezdeményezett, saját 
és az ember jogának helyreállítási folyamatában. Istennek 
kijár, hogy Úrként ismerjék el, az ember pedig ez alatt az 
uralom alatt élhet. A bűn Isten és az ember jogát is veszé- 
lyezteti, és ezért Isten megváltó cselekedete mindkettőt 
helyreállítja. Isten a maga jogát és tisztességét úgy védel- 
mezi meg, hogy ezenközben az ember meggyalázott jogát 
is felvállalja. Jézus Krisztus átvállalja az emberért való fele- 
lősséget Isten előtt, ő , megfizet" (12., 13., 16. kérdés). A bű- 
nért elhordozza Isten haragját (14., 17. kérdés). Ő az, aki az 
ember rendellenes állapotát megszünteti, és ezzel Istent és 
az embert a maga jogaiba visszahelyezi. Amennyiben ez a 
Krisztus-eseményben történik meg, úgy ez a történés a mi 
megváltásunkként Isten irgalmas tette (11. kérdés), amely 

által az igazságosságnak , elégtétel adatik" (12. kérdés). In- 
nen nézve érthetőek a 13-17. kérdés fejtegetései. 


1 — 13. Mi magunk meg tudunk Istennek fizetni? 
Mi magunk semmiképpen. Ellenkezőleg: napról napra növel- 
I! — jük bűnünket. 


Az ember nem képes Isten igazságosságának eleget tenni. 
Önmagától nem tudja sem a saját, sem az Isten jogát helyreál- 


fett 


lítani, hisz ő maga a pusztítás újra és újra visszatérő okozója. 


14. Bárki más, aki hozzánk hasonlóan csupán teremtmény, megfizet- 
het-e helyettünk? 

Senki sem. Először is, Isten nem akar más teremtményt bün- 
tetni amiatt, amit az ember követett el. Másodszor, nincs 
olyan teremtmény, aki Isten bűnt gyűlölő haragját el tudná 
hordozni, vagy másokat attól meg tudna szabadítani. 


Egy más teremtmény azért nem tud , megfizetni; mert 
az ember az istengyalázás tettese. Róla van szó, és tettéért 
felelnie kell. Másfelől azonban egyetlen teremtmény sem 
képes az isteni és emberi jogot teljesedésbe vinni. 


15. Milyen közbenjárót és szabadítót kell tehát keresnünk? 
Olyat, aki valóságos ember, de tökéletes és igaz, mindazáltal 
minden teremtménynél hatalmasabb, azaz valóságos Isten is. 


A megváltás mint igazságosság általi megváltás csak 
azért lehetséges, mert alanya egyrészt az Isten előtti fele- 
lősséget felvállaló igaz, azaz az új ember megelevenítésére 
képes istenember (16. kérdés), másrészt ezen helyreállítás 
tárgyi és távlati feltételeit minden ember számára betölteni 
képes Isten (17. kérdés). 

16. Miért kell valóságos és tökéletesen igaz embernek lennie? 

Isten igazságossága azt követeli, hogy ember fizessen az 
ember bűnéért. De legyen igaz ember, mert aki bűnös, má- 
sokért nem fizethet. 


17. Miért legyen valóságos Isten is? 

Azért, hogy isteni hatalmával emberi mivoltában el tudja vi- 
selni Isten haragjának súlyát, s így visszaszerezze és helyre- 
állítsa elveszített igazságunkat és életünket. 


18. kérdés: Pontosan Jézus Krisztus az, aki erre képes. 
Ő a mi teljes igazságosság általi megváltásunk, megváltá- 
sunk szükséges, ésszerű és logikus alapja, aki az isteni ta- 
nácsvégzés bölcsességét nyilvánvalóvá teszi. Ilyenformán 
ennek megismerése világos és biztos ismeret, ezért tehát 
e kérdésben ontológiailag és noétikusan is helyes irányba 
haladunk. Létét nem lehet a priori módon feltárni vagy 
posztulálni, hanem azt csak utólagosan érthetjük meg. A 
gyülekezet tudja mit tesz akkor, amikor róla mint , egye- 
düli vigasztalásról" tesz vallást, és őt dicséri, hiszen szemé- 
lyében Isten igazságossága és kegyelme jelenik meg. 

Jézus Krisztus igazságosság általi megváltásunkra aján- 
dékoztatott nekünk. Benne ez a megváltás teljességre jut. 
A megváltás életünkben való végbemenetele ennek az ígé- 
retnek még be nem következett beteljesedése, ugyanakkor 
azonban az Isten még meg nem történt ítéletének végleges 
kijelentése is (52. kérdés). , Mert mindnyájunknak leplezet- 
lenül kell odaállnunk a Krisztus ítélőszéke elé" (2Kor 5,10). 
"Mi ugyanis a Lélek által, hitből várjuk az igazság remény- 
ségét" (Gal 5,5). , De új eget és új földet várunk az ő ígére- 
te szerint, amelyben igazság lakik" (2Pt 3,13). Ennek az új 
égnek és új földnek az eljövetele számunkra nemcsak igaz- 
ságosság általi megváltásunkat jeleni, de azt is, hogy , hason- 
lóvá leszünk hozzá" (1Jn 3.2), és ,vele együtt megjelenünk 

dicsőségben" (Kol 3.4). Eközben azt kell keresnünk, ami 
, odafent van; a mi , Krisztus által Istenbe rejtett életünket" 
(Kol 3,2-3). Ott és őbenne van a mi igazságosság általi meg- 
váltásunk. A reménységre mentettünk meg tehát (Róm 8,24). 
Mindkettőt hangsúlyoznunk kell, jóllehet ma a 16. századtól 
eltérően inkább arra kell a hangsúlyt helyeznünk, hogy meg- 
váltásunk végbemenetele egyben besorolásunkat is jelenti a 
helyreállított jogrendbe, ilyenformán reménység tárgya és a 
Jézus Krisztus kijelentésében ígért jövőnek ügye is. 

7.§ ISTEN IGAZSÁGOSSÁGÁNAK 


KIJELENTÉSE 
(19-23. KÉRDÉS) 


Isten Jézus Krisztusban végbemenő igazságos cselekedetének első 
gyümölcse nem más, mint azoknak a léte, akik számára ő, mint Is- 
ten élő Igéje, megváltásuk örömüzenetévé lett. Ezek a belé vetett hit 
által, azaz megígért üdvösségének hálás megismerésével és igazsá- 
gában bízva az ő testévé, népévé, és így a világ világosságává lettek. 


A hitvallás (Credo) magyarázata, amely a Káté közpon- 
ti részét képezi, a hit kérdését taglaló részek közé ágyazó- 
dik (19kk., 59kk. kérdések). Ezekben a következő kérdésre 
kapunk feleletet: Hogyan lehetséges a Jézus Krisztusban 
végbement igazságosság általi megváltást mint a mi szá- 
munkra is valós megváltást felismerni ebben az ideiglenes 
itt és most időben, azaz az isteni ítélet végleges kijelentése 
és Jézus Krisztus újra eljövetele előtt? Az igazságosság általi 
megváltás nem csupán megtörtént, de mivel megtörtént, 
nyilvánvalóvá és hatékonnyá is lett. Isten műve Isten igéje is 
volt. Amikor Isten tett, egyben szólt is. Isten igéje azonban 
teremtő Ige, amely gyümölcsöt hoz. Első gyümölcse pedig 
az, hogy tanúkat hív elő, tanúk egész seregét. Az Újszövet- 
ség erre az aparché vagy arrabón kifejezéseket használja. 
Ennek a népnek a léte az első olyan jel, amely a nagyobb 
ígéretet hordozza. Ennek a népnek az életében, amely létét 
csak Isten igéjével összefüggésben értelmezi, az igazságos- 
ság általi megváltás ideiglenes és relatív, de magas fokon 
hatékony eseményként nyilvánvaló és megismerhető lesz. 

19. Honnan tudod ezt? 

A szent evangéliumból, amelyet Isten már kezdetben, az Éden- 
kertben kijelentett, majd a pátriárkák és próféták útján hirde- 
tett, az áldozatokkal és a törvény előírta más szertartásokkal 
kiábrázolt, végül pedig az ő egyszülött Fia által beteljesített. 


Az igazságosság általi megváltás alapja az Isten és ember 
között már a teremtésben megkötött szövetség. Nem eset- 
leges eseményről van tehát szó. Elkezdődik és formát ölt 
mindez Izráel népének történelmében. Ez a szövetség szö- 
vetségkötések sorozata által nyeri el történeti formáját. Ez 
a szövetség azonban az egy Jézus Krisztusban teljesedik be: 
s,Végül pedig az ő egyszülött Fia által beteljesített. A meg- 
váltásnak tehát történelme van. Tárgya szerint ez nem más, 
mint ami kezdettől fogva célként világos volt: a , szent evan- 
gélium) Isten ígérete minden ember számára. , Én vagyok a 
világ világossága" (Jn 8,12). Ilyenformán az első tanúságte- 
vők bizonyságtétele által tudunk mi is a megváltásról. 


20. Ugyanúgy üdvözül-e Krisztus által minden ember, ahogyan Ádám 
által elveszett? 

Nem. Csak azok üdvözülnek, akiket Isten igaz hit által Krisz- 
tusba oltott, s akik az ő jótéteményeit elfogadják. 


Még nem nyilvánvaló minden ember számára, hogy a 
megváltás megtörtént, ennek fénye nem világít egyszerű- 
en és magától értetődő természetességgel mindenütt. Még 
nem értette meg mindenki, amit látott. A kijelentés vá- 
lasztás és kiválasztás kérdése, megszólítás és döntés ügye. 
Jézus Krisztusnak, az új emberiség vezérének különleges- 
sége a világban megfelel egy kis nép különlegességének, 
amely Izráelbe oltatott be (Róm 11,17.19) abból a célból, 
hogy ez a nép az egész emberiség számára új kezdetet je- 
lentsen. , Az ő akarata szült minket az igazság igéje által, 

hogy mintegy első zsengéje legyünk teremtményeinek" 
(Jak 1,18). Isten népének léte nem öncél, de nem is végcél. 
Sokkal inkább arra kell figyelni, amit a 128. kérdés így fo- 
galmaz meg: , mert te a mi királyunk és mindenható vagy, 
aki nekünk minden jót meg is akarsz, meg is tudsz adni. 
Mindezekért pedig ne mireánk, hanem szent nevedre tér- 
jen örök dicsőség!" , Ti vagytok a világ világossága" (Mt 
5,14): Isten népe különleges létének ez az értelme. 


21. Mi az igaz hit? 

Az igaz hit ismeret, amelynél fogva igaznak tartom mind- 
azt, amit Isten az ő igéjében nekünk kijelentett. Ám egyúttal 
szívbéli bizalom is, amelyet a Szentlélek ébreszt bennem az 
evangélium által, hogy Isten nemcsak másoknak, hanem ne- 
kem is bűnbocsánatot, örök igazságot és üdvösséget aján- 
dékoz, ingyen kegyelméből, egyedül Krisztus érdeméért. 


Isten népének létéről és cselekedeteiről van itt szó, akik 
annak az emberiségnek a részei, amelynek nyomorúságát 
a 3-1I. kérdés már leírta. Ennek a népnek a létét minden 
más emberétől csak a hit különbözteti meg (6. kérdés). A 
hívők azok, akiknek megadatik, hogy Jézus Krisztusban 
megismerjék Isten igazságát, megragadják a reménységet, 
és ebbe vessék bizodalmukat. A hit tehát nemcsak ismeret, 
hanem ez a , szívbéli bizalom" is. Nem egy bizonyos elmé- 
letről van itt szó, hanem arról a bizonyosságról, hogy az 
igazságosság általi megváltás számomra is érvényes, az én 
bűneim is megbocsáttattak. Isten ajándékának létet érintő 
ajándékként való megismerése a hit döntő aktusát jelenti. 
Ahol ez a hit-aktus az emberekben eseménnyé válik, ott 
kezd egybegyűlni Isten népe, amely a megváltás általi igaz- 
ságosságot megbizonyítja a világnak, mert a szó legigazibb 
értelmében , jelen van" a kijelentett és hitt ige ereje által. 

22. Mit higgyen a keresztyén ember? 

Mindazt, amit Isten az evangéliumban nekünk megígért, s 
amit az Apostoli Hitvallás keresztyén hitünk egyetemes és 
szilárd tételeiként összefoglalt. 


Hiszek egy Istenben, mindenható Atyában, mennynek és 
földnek teremtőjében. 

És Jézus Krisztusban, az ő egyszülött Fiában, a mi Urunk- 
ban, aki fogantatott Szentlélektől, született Szűz Máriától, 
szenvedett Poncius Pilátus alatt, megfeszítették, meghalt és 
eltemették. Alászállt a poklokra, harmadnapon feltámadt a 


23. Hogy szól ez a hitvallás? 
halottak közül, fölment a mennybe, ott ül a mindenható Atya 


Isten jobbján, onnan jön el ítélni élőket és holtakat. 
Hiszek Szentlélekben. Hiszem az egyetemes keresztyén 
anyaszentegyházat, a szentek közösségét, a bűnök bocsá- 
natát, a test feltámadását és az örök életet. Ámen. 


Itt a tanításról van szó. Isten népe, amely feladata vé- 
gett létezik, egy , biztos ismeretet" igényel. Miután itt Isten 
igéjéről, a logosról és annak emberi szavakkal való hirde- 
téséről van szó, szükséges a minden beszéd alapját képező 
ismeret. A hittételekben, amelyek a mi , általános és kétség 
nélküli hitünk tételeit" kifejezik, van az ismeret mértéke 
(19., 21. kérdés). Ez az ismeret ennek a népnek, bárhol is 
legyen, közös ismertetőjele, e nélkül senki nem lehet an- 
nak tagja, de a nép sem töltheti be feladatát. Tehát az, ami- 
re egy keresztyénnek szüksége van, nem egyéb, mint a hit. 

A 19., 23. kérdésekkel kapcsolatos eddigi fejtegetéseink 
három ponton tudatosan túllépnek a Káté betű szerinti ér- 
telmén: 

1. Amint azt a 6.§-ban kifejtettük: az igazságosság ál- 
tali megváltás eszkatológiai jellege kapcsán kiemeltük a 
kijelentés és a hit ideiglenes jellegét. , Mert üdvösségünk 
reménységre szól" (Róm 8,24). , Mert most tükör által ho- 
mályosan látunk" (1Kor 13,12), ilyenformán tehát Isten 

népét a megtörtént megváltás első gyümölcseként (aparché) 
értelmeztük. 

2. A hitről nemcsak az egyének személyes megváltásá- 
val kapcsolatos döntésként beszéltünk, hanem úgy is, mint 
amely Isten népének közös fegyverzete. A hitet tehát nem- 
csak individuálisan, de ekkléziológiailag is értelmeztük. 

3. A nép hitét a keresztények világbeli feladatára való 
felfegyverkezésként értelmeztük, küldetésüket ennek az 
üzenetnek a hordozóiként, a világ világosságaként láttat- 
tuk, ellentétben a 20. kérdés esetleges egoista, szűk vagy 
, dohos" értelmezésével. 

8.§ AZ EGY IGAZ ISTEN 
(24-25. KÉRDÉS) 


Isten pontosan, teljesen és kizárólag az, akinek igéjében kijelentette 
magát: az Atya, a Fiú és a Szentlélek, azaz örökkévaló országának 
Ura, amelyre nézve az általa megváltott, de nem csupán megváltott, 
hanem teremtett és megváltott és megszentelt ember reménykedhet. 


A következő két kérdés tartalmazza a Heidelbergi Káté 
istentanát. 


24. Hány része van ennek a hitvallásnak? 

Három. Az első rész az Atya Istenről és a mi teremtésünkről, 
a második a Fiú Istenről és megváltásunkról, a harmadik a 
Szentlélek Istenről és megszentelésünkről szól. 


25. Isten lényege szerint egy Isten. Miért említettél akkor három nevet: 
az Atyát, a Fiút és a Szentlelket? 

Azért, mert Isten az ő igéjében úgy jelentette ki magát, hogy ez 
a három különböző személy: az egy, valóságos és örök Isten. 


A skolasztikus teológia, majd a 17. és 18. század, és 
ugyanilyen értelemben modern teológiánk is az istentan- 
ban bonyolult utat választott. Először megalkotott egy leg- 
magasabb, végtelen, mindenható, jóságos stb. Létezőt. Má- 
sodszor megpróbálta ennek a Létezőnek az identitását az 
Ó- és Újszövetség Istenével azonosítani (2Móz 3,14), majd 
harmadszor megpróbálta annak létét bizonyítani, hogy 
aztán negyedszerre bebizonyítsa, hogy ez a Létező szent- 
háromságos Létező. A Heidelbergi Káté tud ugyan az ,egy 

isteni lényről; azonban ezt azonnal úgy határozza meg, 
mint aki , igéjében kijelentette magát" (25., 94., 95., 117. 
kérdés). Ez azt jelenti, hogy a Jézus Krisztusban megtör- 
tént igazságosság általi megváltás a kijelentésben látható 
és érthető meg. A Káté tehát a cselekedetekhez fordul, 
és ebből vezeti le a cselekvő alanyt. Aki így tesz, és létét 
ezekben a tettekben bizonyítja, az maga Isten. Ez az Isten 
a háromegy Isten, tehát az az Isten, akiről az Apostoli Hit- 
vallás három artikulusa megvallja: Isten az Atya a teremtés 
munkájában, Isten a Fiú a megváltás munkájában, és Isten 
a Szentlélek a megszentelés művében. 

A Jézus Krisztusban megváltott ember, mint olyan 
pontosan az örök szabadság országának eljövetelében re- 
ménykedik, amelynek Ura éppen az ő megváltója, Jézus 
Krisztus, a Fiúisten. Ez Isten. 

A Jézus Krisztusban megváltott ember az országban, amely- 
re nézve reménykedik, létének és minden létnek az alapját látja, 
ennek Urában tehát teremtőjét, az Atyaistent. Ez is Isten. 

A Jézus Krisztusban megváltott ember már itt és most 
érzi maga körül ezt az országot, annak Urában megismeri 
azt, aki őt megszenteli, a Szentlélek Istent. Ez is Isten. 

Isten a Megváltó, Isten a Teremtő, Isten a Szentlélek, 
, három egymástól megkülönböztetett személy" (25. kér- 
dés). De nemcsak így neveztetik, hanem az , egy igaz örök 
Isten" is, olyan bizonyosan, amint országának ez a három 
formája létezik, és amelyekben, mint olyanokban ő örök. 
, Miként volt kezdetben, most és mindörökké? Isten tehát, 
akinek igéjét , igaznak tartom" (21. kérdés), így jelentette 
ki magát igéjében. Isten pedig pontosan, teljesen és kizáró- 
lag az, akinek kijelenti magát. 

Az, hogy ő pontosan az, ez azt jelenti: minden tulajdon- 
sága az ország szentháromságos Urának, az Atyának, a Fi- 
únak, a Szentléleknek közös jellemzője. Nem létezik tehát 

olyan fogalom, amellyel Isten lényegét megnevezhetnénk, 
és amelynek csak egy jelentése lenne, már eltekintve attól 
a ténytől, hogy az örök Isten a háromegy Istenként jelen- 
tette ki magát. Ő az alany, és minden állítmányt ez az alany 
határoz meg. Nem tudjuk őt előre gyártott fogalmakba 
beskatulyázni. Ő maga, aki igéjében találkozik velünk, 
az a fény, amely minden fogalmat megvilágít és értelmez. 
Ő teljesen az, annyit tesz, mint Isten lényében nincs sem- 
mi elrejtettség, semmilyen mélység, amely háromegy lé- 
nyénél mélyebb lenne. Nincs benne semmilyen igazság, 
amely nem ez az igazság volna. Isten legbelsőbb lényege 
az, amelyet Jézus Krisztusban jelent ki. Az Atyaisten Jézus 
Krisztus Atyja, a Szentlélek Isten pedig Jézus Krisztus Lel- 
ke. Ebből kifolyólag nem létezik olyan Isten létére irányuló 
kérdés, melyet igéje és tettei már ne válaszoltak volna meg, 
ilyenformán tehát nem létezik olyan hitvallás sem, amely 
elsősorban és végül is ne róla, [Jézus Krisztusról] szólna! 

Ő kizárólag az. Ez az állítás a következő jelentéssel 
bír: minden fogalom és istenképzet, bármilyen mély vagy 
szépséges is legyen az, amely nem erre a háromegy Istenre 
néz, csak bálvány, hamis istenkép lehet. Innen érthető a 
Káténak az a monoteista irányultsága, amelyet a 29., 30., 
80., 94., 95., 102. és 125. kérdések tartalmaznak. Nem az 
egység valamely spekulatív célból történő kijelentéséről 
van itt szó, hanem a szerzők sokkal inkább a Jézus Krisztus 
munkájában kijelentett háromegy Isten egységét tartották 
szem előtt. 

9.§ ISTEN, A VILÁG ÉS AZ EMBER 
(26-28. KÉRDÉS) 


Amennyiben minden létezőt az egy, igaz Isten teremtett, tart fenn 
és igazgat, akkor a világ az ő igazságos tettének színtere és eszköze, 
élő igéjének tükre és visszhangja. Az ember tehát, akivel Isten Jé- 
zus Krisztusban szövetséget kötött, számíthat rá, függetlenül attól, 
hogy látja-e ezt vagy sem, hogy itt és most többé már nem idegen- 
ben, hanem örök Atyjának hajlékában lakozik. 


A teremtésről szóló tanítást ez a három kérdés summáz- 
za. Megkockáztathatjuk a kijelentést, hogy ez a keresztyén 
tanítás gerince, ilyenformán tehát nincs távol az igazsá- 
gosság általi megváltás igazától. Nem egy első, megelőző 
ige, amelyet előbb önmagában kell hallani és megérte- 
ni, sokkal inkább a Jézus Krisztusban történt megváltás 
egyenes összefüggésében kell látnunk azt. A teremtéstan 
az igaz Istenre, a mi Megváltónkra mutat. Megváltásunk 
azonban feltételezi létünknek, mint élőlényeknek, mint a 
kosmosban [e világban] élő embereknek a létét. Kosmosbeli 
lényekként megáll mindaz, amit Isten igéje rólunk elmond: 
, nyomorúságban" élünk (3-9. kérdés), , siralomvölgyben" 
(26. kérdés) és , mindennemű viszontagságok" (28. kér- 
dés), valamint ellentmondásosságok között zajlik életünk 
(27. kérdés). Ezekről az élőlényekről elmondható a másik 
megállapítás is, szükségük van a megváltásra, s ekként Is- 
ten szeretetének tárgyai. 

A világ teremtéséről, megtartatásáról és kormányzá- 
sáról szóló tanítás kimondja: amennyiben igazságosság 

általi megváltásunk Jézus Krisztus által történik, az is 
világos lesz, hogy a világ léte, anelyben mi élünk, ugyan 
nem isteni lét a maga teljességében, de Istenhez tartozik. 
Isten az, aki létrehozta, megtartja és kormányozza azt, te- 
hát számunkra, Jézus Krisztusban megváltottak számára 
ez nem akadály, hanem sokkal inkább ösztönző erő. Az 
ember számolhat azzal, függetlenül attól, hogy látja-e vagy 
sem, hogy már most nem az idegenben, de örök Atyjának 
hajlékában lakozik. 

Azonban az első hittételnek ez az ismerete Jézus Krisz- 
tus ismeretéből táplálkozik, tehát a második artikulusból, 
és támaszkodik a Szentlélek ismeretére, azaz a harmadik 
artikulusra. Amennyiben igazságosság általi megváltásunk 
Jézus Krisztusban történik, és benne Isten úgy mutatja fel 
magát, mint aki a saját és a mi jogunkat is érvényre juttatja, 
az is nyilvánvaló lesz, hogy Isten minden létező alapjaként 
cselekszik feltétlen hatalmú teremtőként. A létezők alapja, 
minden dolgok teremtője pontosan az, aki annyira szent 
és irgalmas, amint Jézus Krisztusban találkozott velünk, és 
személyében a maga igazságosságát győzelemre viszi. Ilyen- 
formán tehát létünk és a világ léte teremtményi lét. Jézus 
Krisztushoz és Isten igéjéhez nem máshonnan, valamely 
sötét lét- vagy történelmi tartományból jövünk, hanem 
mindig is először tőle indulunk. Megváltóként tehát tulaj- 
donába jött (Jn 1,11). Ha az övéi nem is fogadják be őt, ak- 
kor is az övéi maradnak. Nem különleges tehát benne hinni 
és neki engedelmeskedni, hiszen amennyiben kezét rajtunk 
tartja, alapvetően az játszódik le, ami természetes. Isten ke- 
gyelmén kívül csak a nemlét van. Isten kegyelmében állva 
mindazonáltal teljes segítséget kapunk. Jézus Krisztusban 
végbement megváltásunk igaz és teljes megváltás. 

A 26-28. kérdések a Káté teológiai gyöngyszemei, ezért 
kívánatos és ajánlatos részletesebben odafigyelni azokra. 

26. Mit hiszel, amikor ezt mondod: , Hiszek egy Istenben, mindenható 
Atyában, mennynek és földnek teremtőjében"? 

Hiszem, hogy a mi Urunknak, Jézus Krisztusnak örökkéva- 
ló Atyja, aki a mennyet és a földet, minden benne lévőkkel 
együtt semmiből teremtette és azokat örökkévaló tanácsá- 
val és gondviselésével fenntartja és igazgatja: énnekem az 
ő Fiáért, Krisztusért Istenem és Atyám. Ezért annyira bízom 
benne, hogy nem kételkedem: minden testi-lelki szükségem- 
re gondot visel, s még azt a rosszat is javamra fordítja, amit 
ebben a siralomvölgyben reám küld. Ezt ő megteheti mint 
mindenható Isten, és meg is akarja tenni mint hűséges Atya. 


, Mit hiszel?" tehát nem az jelenti: mit tudsz, vagy mit 
érzel. Az itt feltett kérdés nem Schleiermachernek az uni- 
verzum szemlélésére és az attól való függésérzésére vonat- 
kozó kérdése, hanem sokkal inkább az: Mit mond neked 
Isten igéje? Mihez tartod magadat akkor, amikor teljesen 
és kizárólag erre az igére bízod magadat? Az első artikulus 
magyarázata éppenséggel nem egy előszoba-teológia, vagy 
valamely keresztyén világnézet kifejtése, de amennyiben 
itt Isten igéjéről van szó, úgy az egy megközelítési és isme- 
reti útról is szól: hiszek. 

, Hiszem, hogy a mi Urunknak, Jézus Krisztusnak örök- 
kévaló Atyja... énnekem az ő Fiáért, Krisztusért Istenem és 
Atyám..", ezt mondja el számomra Isten igéje. Ehhez tar- 
tom magamat kozmoszbeli létemmel, és e világnak mint 
olyannak a létével kapcsolatban is. Ennek a mondatnak 
az alanya a teljes igazságot magában rejti: Isten az, aki az 
embert megteremtette és uralja. Pontosan a mi Urunknak, 
Jézus Krisztusnak örökkévaló Atyja az, aki mint olyan el- 
sőként és legmagasabbként, mindennek és így az én létem 
Ura is. Ő az, aki a mennyet és a földet minden benne lé- 
vőkkel a semmiből teremtette. Fenntartja és kormányozza 
azt, és ő az, aki ittléte és így léte kapcsán felelősséget vállal 
és hordoz. Mindez azonban azt jelenti, hogy Jézus Krisztus 

értelme, alapja és eredete, minden lét értelme, alapja és ere- 
dete is egyben. Amennyiben pedig ez így van, úgy nyilván- 
valóvá is válik. A sorrend ontológiailag és noétikusan meg- 
fordíthatatlan: minden Istentől különböző létező előtt Isten 
mint az örök Fiú örök Atyja az időben testet öltött. Ennek 
köszönhető, hogy Isten Atya-léte és Fiú-léte és az ebbe fog- 
lalt, az ember javára szóló döntés jelzi örök dekrétumának 
azon alapját, amely szerint a világ megteremtetett. Isten 
léte az ember javára vonatkozó döntés is, hiszen egyszülött 
Fiát adta érette. Ez tehát a lét rendje. Ebben a rendben a lét 
megismerése előtt ott van Jézus Krisztusnak, a Fiúnak az 
ismerete, és a Fiú által az örök Atya ismerete. Ontológiailag 
és noétikusan is megáll: minden általa lett (Jn 1,3). 

A mondat állítmánya azt a vigasztaló biztatást is tar- 
talmazza, hogy a minden létezőt teremtő és uraló Isten az 
örök Atya , Jézus Krisztusért, az ő Fiáért, az én Atyám" is. 
Hogyan merészkedhetünk tehát arra, hogy ezt a hihetet- 
len birtoklást szánkra vegyük, hogyan merjük egyáltalán 
kimondani, ő az , én Istenem" és ő az ,én Atyám"? Mindezt 
azért tehetjük meg, mert Isten Jézus Krisztust teljes meg- 
váltásunkra és igazságosságunkra ajándékozta nekünk 
(18. kérdés). Isten ennek a Fiúnak az Atyjaként közelít 
hozzám, annak testvéreként néz engem, azaz gyermeke- 
ként (33., 120. kérdés). Mindebből következik, hogy én 
minden létező értelmében, alapjában és eredetében bíz- 
hatom, benne részes vagyok, és amennyiben Jézus Krisz- 
tust megismerem Fiúként, reménykedhetem teremtményi 
ittlétemre és így létemre nézve is. Bátorságot kapok arra, 
hogy éljek. E világban nem idegenként létezem, hanem 
az én Atyám hajlékában vagyok, aki nem ellenemre, de 
érettem van. Ő, aki a világot kormányozza és fenntartja, 
nem fenyeget, de minden testi és lelki szükségletemre úgy 
visel gondot, amint azt jónak tartja. Elfordít tőlem min- 

den rosszat, veszélyt, fenyegetést, gyengeséget és teremt- 
ményi létem minden tökéletlenségét, amelyek Istennel 
szembenállva egy veszélyeztetett létet jelentenek. Elfor- 
dítja ugyanakkor azt a veszélyeztetettségemet is, amely 
az által erősödött fel hihetetlenül, hogy az ember bűnössé 
vált, és minden létező alapjával konfliktusba került. Ural- 
kodik a rossz felett is, amely emberi szívünk rosszasága és 
romlottságának következménye. Uralja a gonoszt is, amely 
bizonyosan nem tőle jön, amelynek veszélyes léte azonban 
a nemlét. A nemet igenbe fordítja. , Tudjuk, hogy akik Is- 
tent szeretik, minden javukra van." Ez azt jelenti: élhetünk 
a világban, mint Atyánk hajlékában, amelyben gyermekei 
számára semmi sem lehet veszélyes, de minden a cél felé 
vezet. Isten mindarra képes, amit ő akar. Mindenhatósá- 
gában képes rá, és akar is tenni érettünk, mert minden- 
hatósága az Atya hűségét mutatja, aki , az ő Fiáért, Jézus 
Krisztusért" a legjobbat akarja nekünk. 


27. Mi az isteni gondviselés? 

A gondviselés Isten mindenható és mindenütt jelenlévő ereje, 
amellyel a mennyet és a földet, minden teremtménnyel együtt 
szilárdan kézben tartja, és úgy igazgatja, hogy amit a föld te- 
rem, továbbá eső és aszály, termő és terméketlen idők, étel és 
ital, egészség és betegség, gazdagság és szegénység -— szó- 
val minden - nem véletlenségből, hanem az ő hűséges atyai 
kezéből származik. 


Istennek erről a hatalmas, akaratlagos isteni gondosko- 
dásáról és dolgokat jóra fordító akaratáról szól a 26. kérdés, 
az Isten gondviseléséről (providentia Dei). A providentia je- 
lentése nemcsak előrenézés, de régi fordítása szerint utána- 
nézést is jelent. Dominus providebit. Minden teremtmény 
fölött és azokban is , ott van; ilyen vagy olyan formájában, 
csendesen vagy cselekvően, ismerősen vagy ismeretlenül, 

de mindig bölcsességének döntése szerint. Isten a maga 
, mindenhatóságában és jelenvaló ereje álta! (dynamis, 
virtus), különbözőségeiben és ellentmondásaiban, fény- és 
árnyékos oldalaiban ugyanaz. Ezen a ponton csalatkozik 
minden öntörvényű optimizmus és pesszimizmus a terem- 
tés megítélése tekintetében akkor, amikor úgy véli, hogy 
egy szabadon választott pontból kiindulva megítélheti azt, 
hogy Isten ereje miképpen rendezi és irányítja e kettőt, és 
vezeti azokat végső céljuk felé. Ez a végső cél az ő dicsősé- 
gének kijelentése, amelyhez az út eszköz, amely eljöven- 
dő országának szolgálatában áll. Minden nagyon jó, mert 
minden úgy teremtetett és rendeltetett, ezért függetlenül 
attól, hogy látjuk-e ezt vagy sem, alkalmas az ő szolgálatá- 
ra. A teremtő Isten, aki egyben megváltó is, Jézus Krisztus 
Atyjaként nem követ el hibákat. Isten ereje, Isten , atyai 
keze; ,az ő egyházának feje, aki által az Atya mindeneket 
igazgat" (50. kérdés). Isten ezen , keze" nemcsak egy kép, 
úgymond , antropomorfizmus; amely szerint Istent a mi 
képzeteinkkel jelenítjük meg, hanem sokkal inkább arról 
van szó, hogy benne minden elképzeléseink eredeti és tu- 
lajdonképpeni valósága nyugszik, és ilyenformán minden, 
amit mi ismerünk, csak ennek , képe" Szó sem lehet arról, 
hogy Isten a világot csak úgy, , bal kézről" kormányozná. A 
Szentírás Isten kezét említve sokkal inkább Isten jobbjáról 
beszél. Ezzel a kézzel kormányoz mindeneket (50. kérdés), 
Ezen kormányzás ereje által válik a lét az ő jobb kezének 
eszközévé és színhelyévé, élő igéjének tükrévé és vissz- 
hangjává és így a mennyek országának példázatává. Nem 
a teremtmények valami fajta misztériumáról van itt szó, és 
arról sem, ahogy Goethe fogalmaz, mely szerint minden 
mulandó egy példázat, sokkal inkább arról, hogy az egész 
teremtés erre a szolgálatra rendeltetett, még a maga sötét 
és gonosz oldalaival is. Ez a teremtmények , jósága, amely 

arra szolgál, hogy mindez megvalósuljon. Ugyanakkor a 
Teremtő jósága az is, hogy ez a lét eseménnyé lesz, és a 
teremtés ténylegesen is eszköz és színhely, cselekedeteinek 
és élő igéjének tükre és visszhangja. , Az egek beszélik és 
nyilván hirdetik az Úrnak erejét? A teremtett mindenség 
példázattá válik. Isten beszél, és Isten tesz, és szabad ke- 
gyelmének köszönhető az, hogy mi, a teljes teremtés, bele- 
kapcsolódhatunk az ő dicsőítésébe. Szükség van azonban 
satyai kezének" megmozdító erejére ahhoz, hogy mindez 
megtörténhessen. Ennek semmi köze nincs a természeti 
teológiához, amely , Isten nyomait" keresi a teremtményi 
létben, és ezzel bálványokat állít fel. A teremtő ige, misze- 
rint , íme, minden nagyon jó; a bűn által nem semmisül 
meg. A bűnnek nincs ekkora hatalma. Fennmarad tehát 
a lehetőség, hogy a teremtés időről időre Isten kegyelme 
által példázattá válik. Isten gondviselése nem más, mint 
Isten szabad kegyelme, és Isten szabad kegyelme Krisztus- 
ban maga a gondviselés. 


28. Mit használ nekünk Isten teremtő munkájának és gondviselésének 
ismerete? 

Azt, hogy ha baj ér, türelmesek, ha jó dolgunk van, hálásak 
vagyunk, a jövőre nézve pedig bízunk a mi hűséges Istenünk- 
ben és Atyánkban. Tudjuk, hogy senki és semmi nem szakít- 
hat el minket az ő szeretetétől, mert minden teremtmény any- 
nyira a kezében van, hogy akarata nélkül semmit sem tehet, 
sőt meg sem mozdulhat. 


A 26-27. kérdés által bemutatott objektív tényállás arra 
késztet, hogy a magunk oldaláról ennek valamilyen , ha- 
szor" feleljen meg. Ez a haszon a türelem, amely képes Is- 
ten szabad kegyelmének utasítására várni és minden bajok 
közepette kitartani, ragaszkodva ahhoz, hogy Isten a maga 
idejében cselekedni fog, és akkor sem vall kudarcot, ha ez 

példázatokban nem látszik előre. Ehhez járul a háládatos- 
ság, amely Isten szabad kegyelmének megnyilatkozásait 
látva az ember megváltása felett örvendez. Nemcsak ezt 
teszi azonban, de örvendez a világban való létének és a vi- 
lágnak, mint olyannak is. Az ilyen ember ennek az öröm- 
nek megfelelően él és kíván cselekedni most, az 1947-es 
évben is! Végül pedig a jó reménység, amely minden el- 
lentmondásosságon túl Istenhez ragaszkodik, őt és az ő 
kezét mindenben dicséri, mivel semmi teremtmény sem 
tud minket tőle elszakítani. 

Ebben a három fogalomban a hitről, és nem a látásról 
van szó. Amiképpen az igazságosság általi megváltás Jézus 
Krisztusban már megtörtént, de számunkra mégiscsak el- 
jövendő, úgy az , összefüggésekbe való beilleszkedés? része 
Isten világkormányzásának, de ezt nekünk még majd meg 
kell látnunk. , És lelkem dicséri és áldja az összefüggések- 
be való beilleszkedést." E földön azonban érvényes, hogy 
türelemmel, hálával és jó reménységgel ragaszkodjunk az 
Igébe vetett hithez, hogy Isten Igéje is velünk maradjon! 


4 Christian F. Gellert enekének egyik sora szó szerinti fordításban. , Dort 
preist mein Geist nit Lob und Dank die Schickung im Zusammen- 
hang? Erre utalt az eőző mondat is. [A fordító] 

j 10.§ JÉZUS ÉS TESTVÉREI 
(29-34. KÉRDÉS) 


Az egy, igaz Isten szuverenitása az általa teremtett világ felett meg- 
felel az egy Jézus Krisztus által elhívott, megszabadított és elkötele- 
zett emberek, azaz hívő népe feletti szuverenitásának. Ő az Uruk, 
amennyiben a benne megmutatkozó isteni és emberi jog őket is vé- 
delmezi és megköti. 


A hitvallás azon kérdés-feleleteinek sorozatához érke- 
zünk, amelynek felirata: , A Fiú Istenről? Itt is tanulságos 
az arányokra figyelni: három kérdés foglalkozik az első ar- 
tikulussal, huszonnégy a másodikkal, és hét a harmadikkal. 

A 29-34. kérdés a hitvallás második artikulusának első 
kitételét magyarázza: , És Jézus Krisztusban, az ő egyszülött 
Fiában, a mi Urunkban? A 29-30. kérdés Jézus nevét ma- 
gyarázza, a 31-32. Jézus méltóságjelzőivel foglalkozik, a 33. 
kérdésben Jézusnak mint Isten Fiának a titkát találjuk, míg 
végül a 34. kérdés Jézust Úrként mutatja fel. A Heidelbergi 
Káté, mint egyébként más helyeken is, ez esetben is gondot 
fordít arra, hogy az Istenről szóló tanúságtételeket össze- 
kapcsolja azzal, hogy mit tett ő értünk, ezért fogalmaztuk 
meg ennek a paragrafusnak a címeként: , Jézus és testvérei. 

Itt a 26-28. kérdések párhuzamával van dolgunk, ahol 
Isten szorosan vett szuverenitását tárgyalták, Jézus Krisz- 
tusnak az övéi között megjelenő bizonyos formájában. Is- 
ten szuverenitása itt gyülekezetet alkotó elemként jelenik 
meg, amely az Egytől származik, és amelyben csak az Egy 
uralkodhat (29-30. kérdés). A keresztyének azok, akik tu- 

datosan, hálával fordulnak Jézus Krisztus felé, tudván, hogy 
mindennel neki tartoznak, és így testének tagjai (32. kérdés). 
Az általa elhívottak azonban (aparché) csak általa, és kizá- 
rólag általa megszabadítottak és megvédettek, csak irányá- 
ba és kizárólag irányába elkötelezettek, és őhozzá tartoznak. 
Ilyenformán a krisztológiának ebből az első kérdéséből is vi- 
lágosan kitűnik, hogy az ember megváltásáról szóló tanítás 
szükségszerűen magában foglalja az ember hálájáról szóló 
tanítást is úgy, amint azt már a megváltásról szóló tan is tar- 
talmazza. Az ember irányába megmutatkozó jó cselekedet és 
a már megtapasztalt isteni igénybejelentés úgy, amiképpen 
az a gyülekezetben Isten akaratának értelmeként és céljaként 
felragyog, már Jézus Krisztus nevében, méltóságjelzőiben, 
titkában és helyzetében is benne van. Mindez csak arra az 
Egyre utal, hogy ugyanis őbenne eseménnyé vált, aminek 
eseménnyé kellett lennie: hogy Isten és az emberek joga 
helyreállíttatott (12—18., 35—44., 45-49. kérdés). 


31. Miért nevezik őt Krisztusnak, azaz Felkentnek? 

Azért, mert őt az Atya rendelte, és Szentlelkével felkente a mi 
legfőbb prófétánkká és tanítónkká, aki kijelentette Isten titkos 
végzését és akaratát a mi váltságunkról; egyetlen főpapunk- 
ká, aki testének egyetlen áldozatával minket megváltott, és az 
Atya színe előtt szüntelenül könyörög értünk; továbbá örök- 
kévaló királyunkká, aki minket igéjével és Szentlelkével kor- 
mányoz, és a megszerzett üdvösségben oltalmaz és megtart. 


Ebben az esetben annak az ismeretnek a kifejtésével 
van dolgunk, amely szerint Krisztus Izráelből származik, 
a zsidók királya, az Ótestamentum ígéreteinek betöltője. 
Ilyenként az Ószövetségben megelőlegezett karizmatikus 
tisztségek hordozója: főpap vérének kiontása által, király 
Lelke által (1. kérdés!), próféta evangéliumbeli önkijelenté- 
sei szerint (19-23. kérdések). Az Atya örök Igéje egy zsidó 

ember volt, aki ennek a népnek a kiválasztását és elhívását a 
maga hármas tisztsége által hatékonnyá tette. Így ő az igaz- 
ságosság általi Megváltó, és másképpen nem is lehet meg- 
váltást nyerni. Az Ó- és Újszövetség, és ezért a zsidók és 
keresztyének is feloldhatatlanul kapcsolódnak egymáshoz. 


34. Miért nevezed őt , mi Urunknak"? 

Azért, mert saját tulajdonává tett minket azáltal, hogy testün- 
ket-lelkünket a bűntől és az ördög hatalmából megváltotta, 
mégpedig nem holmi ezüstön vagy aranyon, hanem az ő drá- 
ga vérén. 


Megváltóként a mi Urunk és tulajdonosunk. Krisztus 
méltósága tehát igényt támaszt velünk szemben abból a 
felmérhetetlen jótéteményéből következően, amelyet neki 
köszönhetünk. 


33. Miért nevezik Krisztust , Isten egyszülött Fiának", ha mi is Isten 
gyermekei vagyunk? 

Azért, mert egyedül Krisztus örökkévaló és természet szerinti 
fia Istennek; mi pedig -— Krisztusért, kegyelem által — Isten 
fogadott gyermekei vagyunk. 


Honnan származik Jézus Krisztusnak ez a hatalma, 
hogy prófétaként, főpapként és királyként egy személyben 
a mi Urunk legyen? Ő nemcsak egy ember, mint mi, és nem 
is egy Isten és ember közötti köztes lény, hanem Isten egy- 
szülött Fia, , valóságos és örök Isten" (35. kérdés). Krisztus, 
és csak ő Isten természetes Fia, aki istenfiúságának erejével 
minket is Isten gyermekeivé tesz. Ő, aki a Fil 2 szerint nem 
elégedett meg azzal, hogy Isten Fia, emberré lett, hogy mi 
azok legyünk, ami ő volt: Isten gyermekei. Ő természet sze- 
rint az, mi pedig kegyelemből őáltala vétettünk fel az Isten- 
nel való teljes és fenntartások nélküli közösségbe. 

A 29. és 30. kérdést innen kiindulva érthetjük meg. 

29. Miért nevezik Isten Fiát Jézusnak, azaz Üdvözítőnek? 
Azért, mert ő szabadít meg bűneinktől, és mert üdvösséget 
másnál sem keresni nem kell, sem találni nem lehet. 


30. Hisznek-e tehát az egyedül üdvözítő Jézusban azok, akik boldog- 
ságukat és üdvösségüket a szenteknél, önmaguknál vagy máshol ke- 
resik? 

Nem. Bár dicsekednek az egyedül üdvözítő és megváltó Jézus- 
sal, valójában megtagadják őt. Mert vagy nem tökéletes meg- 
váltó Jézus, vagy azoknak, akik őt igaz hittel elfogadják, min- 
dent őbenne kell megtalálniuk, ami az üdvösségre szükséges. 


Mindkét kérdés exkluzív kijelentést tartalmaz: miután 
egyedül ő a természet szerinti örök Fiú, ezért csak egyedül 
ő képes megszabadítani (12-18. kérdések). Miután nem 
magunkéi vagyunk, de hozzá tartozunk (34. kérdés), igaz- 
ságosság általi megváltásunkat csak tőle várhatjuk. 

Mivel ő és csak ő a mi Megváltónk (vagy , teljeséggel Üdvö- 
zítő; vagy egy egyáltalán nem az!), bárki másnak az elismeré- 
se, bármely mással szemben támasztott elvárás Jézus Krisztus 
megtagadása lenne, , jóllehet vele dicsekszenek? A katolikus 
tanítás szerint Krisztust szentek egész udvartartása veszi körül. 
Ez , kárhozatos bálványimádás ; amellyel azegy Megváltó egye- 
dülvalóságának okán csak leghatározottabb ellenállásunkat 
szegezhetjük szembe. Nem feledkezhetünk el természetesen 
arról sem, hogy a modern protestantizmusban sokan az üd- 
vösséget , önmagukban vagy máshol" keresik. Az individuum 
ilyenfajta bálványozása, amely ezekben a körökben megvaló- 
sult, de bizonyos ideológiák és teológiák abszolutizálásában is 
jelen van, nem kevésbé szegül szembe a Megváltó egyedülva- 
lóságával, mint a katolikus szentek kultusza. Minden teológia 
csak arra szolgálhat, hogy az ember felől őreá mutasson, és 
gyülekezet csak ott van, ahol ez megtörténik. Testvérei számára 
vagy ő az Egy, vagy pedig nem is vagyunk neki testvérei. 

32. Miért neveznek téged Krisztusról keresztyénnek? 

Azért, mert hit által Krisztusnak tagja, és így az ő felkeneté- 
sében is részes vagyok, azért, hogy nevéről vallást tegyek, 
magamat élő hálaáldozatul neki átadjam, és hogy ebben az 
életben a bűn és az ördög ellen szabad lelkiismerettel harcol- 
jak, ez élet után pedig vele együtt minden teremtmény fölött 
örökké uralkodjam. 


A kérdés egyike az egész Káté legérdekesebb kérdései- 
nek. Mivel Jézus Krisztus tökéletes Üdvözítő, és mivel őt 
mint olyat megismerhetjük és benne hihetünk, ezért ő for- 
málja életünket, a tagok követik a főt. A keresztyén olyan 
ember, aki Krisztussal él, felkenetésének részese. Ennek kö- 
vetkeztében élete szükségszerűen meg kell feleljen Jézus éle- 
tének, nem lehet az esetlegesség prédájául hagyva, viszont 
egy jól meghatározott irányultsággal kell rendelkezzen. A 
keresztyén az ő nevét vallja, önmagát ,élő hálaáldozatul 
adja" (43. kérdés), hogy aztán végül , szabad lelkiismerettel" 
harcoljon ebben az életben a bűn és a Sátán ellen, hogy így 
az örökkévalóságban vele uralkodjon. Hitvallás, hálaáldo- 
zat, harc és szabad lelkiismeretben való győzelem az ő gyü- 
lekezetének , munkája. A lutheránus dogmatika e helyen 
az unio mysticáról beszél. Igazából azonban itt nem egy 
unio mysticáról, hanem egy unio activáról van szó. Figyel- 
jünk különösképpen is a , szabad lelkiismerettel" kitételre! 
Amennyiben tanulmányozói a Heidelbergi Kátét legalább 
ebben a kérdésben igazán hallgatták volna, ki tudja, hogy 
a későbbi , felvilágosodás" a francia forradalommal együtt 
nem oldódott volna-e meg magától! Cselekedetekből való 
megigazulásnak itt nincs semmi keresnivalója, sokkal in- 
kább arról van szó, miként értelmezzük a keresztyének 
életét Uruk színe előtt. Mindaz, amit , az ember hálájáról" 
című részben olvashatunk majd, már itt megjelenik. 

11.§ ISTEN JOGA JÉZUS 


KRISZTUSBAN 
(35-44. KÉRDÉS) 


Isten joga abban a dicsőségében mutatkozik meg, amellyel Jézus 
Krisztussal szemben szabad kegyelmet gyakorolt. Isten a maga jo- 
gát azzal gyakorolta, hogy Jézus Krisztusban önmagát adta, hogy 
ebben az egy fistenemberben] az átkot, a büntetést és a bűn rontá- 
sát magára vette, és hogy ezzel a régi, bűnös és megromlott embert 
megölje és eltemesse. Másfelől ebben az egy fistenemberben] az új, 
engedelmes és Isten irányába hajló embert felmutatta, és ezzel az 
egész teremtést céljához vezette. 


A 35-44. és 45-49. kérdések Jézus Krisztus művéről be- 
szélnek, arról a megváltásról, amely az igazságosság által 
megy végbe (18. kérdés), a megbékélésről, a katallagéról, 
ami annyit tesz, mint helycsere: Isten leszáll az emberhez, 
és az ember felemeltetik Istenhez. A 35-44. kérdések Is- 
tennek a mi létünk és itt létünk legnagyobb mélységeibe 
való alászállásáról beszélnek, Isten Fiának megalázott álla- 
potáról, a status exinanitionisról. A nagypéntek evangéliu- 
ma, a theologia crucis fejtetik itt ki. 


35. Mit jelent az, hogy , fogantatott Szentlélektől, született szűz Má- 
riától"? 

Azt, hogy Isten örök Fia, aki valóságos és örök Isten, és az is 
marad, szűz Mária testében és vérében, a Szentlélek munká- 
ja által valóságos emberi természetet vett magára, mert így 
lehetett Dávid valóságos utódja, s embertársaihoz minden- 
ben hasonló, kivéve a bűnt. 

36. Mit használ neked Krisztus szent fogantatása és születése? 
Azt, hogy ő közbenjárónk, aki ártatianságával és tökéletes szent- 
ségével Isten előtt elfedezi bűneimet, melyekben fogantattam. 


37. Mit értesz azon, hogy , szenvedett"? 

Azt, hogy földi életének egész idejében, különösen annak vé- 
gén, testében-lelkében elhordozta Istennek az egész emberi- 
ség bűne elleni haragját, hogy szenvedésével, mint egyetlen 
engesztelő áldozattal, testünket-lelkünket az örök kárhozat- 
tól megszabadítsa és Isten kegyelmét, az igazságot és az 
örök életet elnyerje nekünk. 


38. Miért szenvedett Poncius Pilátus bírósága alatt? 

Azért, hogy ártatlan létére világi bíró ítélje el, és ezáltal meg- 
mentsen minket Isten szigorú ítéletétől, amely mindnyájunkra 
várt volna. 


39. Nagyobb dolog-e az, hogy megfeszítették, mintha más halálnem- 
mel halt volna? 

Nagyobb, mert ez tesz bizonyossá afelől, hogy ő magára vet- 
te azt az átkot, amelynek súlya rajtam volt. A kereszthalált 
ugyanis Isten megátkozta. 


40. Miért kellett Krisztusnak a halált is elszenvednie? 

Azért, mert Isten igazságossága és igazsága miatt mással 
nem lehetett eleget tenni az ember bűnéért, csak Isten Fiá- 
nak halálával. 


41. Miért temették el? 
Azért, mert ez bizonyítja, hogy valóban meghalt. 


42. Ha Krisztus meghalt értünk, miért kell nekünk is meghalnunk? 
Azért, mert a mi halálunk nem bűneinkért való megfizetés, 
hanem csak meghalás a bűnnek és átmenetel az örök életre. 


Az igazságosság általi megváltás azt jelenti, hogy a 
megváltás egy olyan ítéletben megy végbe, amelyben Isten 
joga minden emberi jog előfeltételeként állíttatik helyre. 
Isten vádja megállja a helyét, az ítélet végrehajtatik, Isten 
haragja kitör, és megemészti a bűnös embert (37. kérdés). 
Az anatéma, az , átok" (39. kérdés) itt végbemegy, megtör- 
ténik. A , kimondhatatlan félelmet, fájdalmat és rettegést" 
(44. kérdés) el kell szenvedni, a vétekért a vétkes halálával 
fizet. , Istent nem lehet megcsúfolni. Hiszen amit vet az 
ember, azt fogja aratni is" (Gal 6,7). 

Amennyiben Isten joga ebben az ítéletben állíttatik 
helyre, ebben az ítéletben lesz világossá az, kicsoda Isten. 
Nem arról van szó, hogy Isten legyőzi az embert, hanem 
sokkal inkább arról, hogy síkra száll az emberért akkor, 
amikor ítéletet gyakorolva Úrként jelenik meg. Isten joga 
abban a szabadságában mutatkozik meg, hogy a jogsértőt 
nem kárhoztatja, hanem megmenti, azaz Isten joga sza- 
bad kegyelmének dicsőségében válik világossá. Isten nem 
akarja a bűnös halálát, hanem azt, hogy megtérjen és éljen. 
Ez Isten igazságosságának mélysége, hogy Isten teljesen 
szigorú, de ugyanakkor teljesen irgalmas is. 

Innen nézve válik világossá, hogy mi a bűn. A bűnös 
bűne, hogy Isten jogát, amely Isten irgalmasságának joga, 
megsérti. Amennyiben Isten ítéletet gyakorol, és így kegyel- 
mesen reagál az ember lázadására, a bűn Isten színe előtt 
elfedeztetik (36. kérdés). Isten nem akarja látni, még szeme 
elől is eltünteti, oda száműzi, ahonnan jött, a valódi , sem- 
mibe" Ilyenformán az ember teste és lelke az örök kárhozat- 
tól megváltatik (37. kérdés), Isten szigorú ítéletétől megmen- 
tetik (38. kérdés). Ennek következtében a halál csupán , csak 
meghalás a bűnnek és átmenetel az örök életre" (42. kérdés). 

Isten igazságossága kegyelemként azért valóságos és 
lehetséges, mert Isten maga szállt alá, hogy ügyünket sa- 

játjává tegye. , Isten örök Fia, aki valóságos és örök Isten, és 
az is marad..., valóságos emberi természetet vett magára..., 
s embertársaihoz mindenben hasonló, kivéve a bűnt" (35. 
kérdés). Ennek az eseménynek egész ereje, Isten értünk 
való kiállása a maga erejében abban mutatkozik meg, hogy 
maga Isten az, aki Fiában értünk színre lép. Mivel ő örök, 
igaz Isten önmagában is, ezért képes elhordozni, amit el- 
hordoz: , Istennek az egész emberiség bűne elleni haragját" 
(37. kérdés), illetve annak árát is meg tudja fizetni (40. és 
42. kérdés). Erre teremtmény nem lenne képes. Igaz em- 
berként azonban (40. kérdés) , ő magára vette azt az átkot, 
amelynek súlya rajtam volt" (39. kérdés), értünk szenve- 
dett, és meghalt. Bűnösök testvérévé vált, és maga mint 
bűntelen ember állt ellent a kísértésnek. A , bűntelenség" 
nem csupán az ő emberi természetének tulajdonsága, sok- 
kal inkább engedelmességének cselekedete. Bűntelenként 
lép a mi helyünkre, hogy Isten előtt magára vegye a bűnt. A 
bűn kérdésre Jézus úgy válaszol, hogy a bűnt ő, a bűntelen, 
az igaz magára veszi. Amennyiben ugyanis ő a bűnös em- 
ber helyére áll, változás következik be, az emberiség között 
megjelenik valami új, az új. Ezzel a régi állapot megszűnik. 

Ebben az önátadásban, amelyben Isten azt hordozza 
és szenvedi el, amit nekünk kellene, megmutatkozik Is- 
ten igazságossága. Ő nem cseréli fel a kegyelmet a joggal, 
de jog által gyakorol kegyelmet, és úgy gyakorolja jogát, 
hogy ezzel a kegyelem dicsősége ragyog fel. Újszövetségi 
értelemben a kegyelem nem favor, azaz egy barátságos, 
leereszkedő magatartás, hanem charis. Isten nem sajnál 
testvérünkké lenni, segít rajtunk. A segítség az, hogy Jé- 
zus Krisztus a mi igazságosságunk. Isten ítél, de ítélete se- 
gítség, amely nem önmagáért megy végbe, hanem azért, 
hogy a világ éljen általa. 

43. Mi hasznunk van még Krisztus áldozatából és kereszthalálából? 
Halálának erejével óemberünk ővele együtt megfeszíttetik, 
megöletik és eltemettetik, hogy a test gonosz indulatai ne 
uralkodjanak többé rajtunk, hanem hálaáldozatul neki szen- 
teljük magunkat. 


44. Miért teszed hozzá: , alászállt a poklokra"? 

Azért, hogy nagy fájdalmaim és súlyos kísértéseim között 
is biztos legyek abban, hogy Krisztus, az én uram kimond- 
hatatlan félelmével, fájdalmaival és rettegéseivel, amelyeket 
lelkében is elszenvedett a keresztfán és annak előtte, meg- 
szabadított a pokol félelmétől és gyötrelmeitől. 


A Róm 6 tanításához igazodva arról van itt szó, hogy 
minden ember, az elmúltak, a jelenvalók és az elkövetke- 
zők is meghaltak, bűnösökként és Isten ellen lázadókként 
eltűntek. Minden bűn, gonoszság és balgaság, amely még 
végbemegy, a Golgotán már megítéltetett: a régi elmúlt. A 
világban uralkodó idegen hatalom megdőlt, a bűn tehát 
csak anakronizmus lehet. 

Isten az Egy és Ártatlan halálával (35. és 38. kérdés) 
a hálás, az új emberiséget hívta létre. , Minden újjá lett. 
Őbenne a teremtés célja már végbement, ő maga az Isten- 
hez hajló, hálás új ember (2Kor 5,17). 

Így teremt Jézus Krisztus egyrészt múltat, az elmúltak 
világát, amely a régi Ádám világa volt, és amelyre nem te- 
kinthetünk vissza anélkül, hogy Lót feleségének sorsára ne 
jutnánk. Másfelől pedig ő jövőt teremt azzal, hogy nem- 
csak megmutatja nekünk az utat, hanem azt értünk végig- 
járta. Így állítja helyre Isten jogát, és ezzel az ember joga is 
helyreáll. Amennyiben ő középre áll, valósággá válik, hogy 
, az Isten országa elközelgetett. 

A 88-90. kérdésben a 43. kérdés szubjektív megfelelő- 
jét találhatjuk meg a bűnbánatról szóló tanításban. 

12.§ AZ EMBER JOGA JÉZUS 


KRISZTUSBAN 
(45-49. KÉRDÉS) 


Az ember joga voltaképpen a Jézus Krisztus által neki ajándékozott 
új élet dicsőségében rejlik. Az ember úgy jutott jogához, hogy annak 
az Egynek a feltámadása által, aki mindeneknek feje, az ember Is- 
ten gyermekévé emeltetett fel. Így szentelődött meg az ember Isten 
számára, így lett elkövetkezendő országa kijelentésének már most 
részese, és így biztosíttatik számára saját győzelme a halál felett. 


A, igazságosság általi megváltás voltaképpen egy bíró- 
sági folyamat, amelyben az ember joga annak következ- 
ményeként, hogy Isten joga helyreáll, szintén helyreállít- 
tatik. Mindez Jézus Krisztus feltámadásában és menny- 
bemenetelében, a felmagasztaltatás állapotában (status 
exaltationis) történik meg. A húsvét evangéliumáról, a 
theologia gloriaeról van szó. Isten kijelentett igéje mind- 
kettőről szól, a keresztről és a feltámadásról, az igaz Isten- 
és Emberfia megaláztatásáról és dicsőségéről is. 

Azáltal, hogy Isten Jézus Krisztus halálában az ember 
helyére lép, elszenvedve ezzel a bűnös ember helyett annak 
megsemmisítését, ezáltal kel életre és valósul meg az új és 
engedelmes ember. Így lesz szabaddá az út az ember elját- 
szott jogának helyreállítására, arra, hogy ismét joga legyen 
Isten teremtményeként élni. Isten kegyelme, amely ellen 
az ember vétkezett, Jézus Krisztusban diadalmaskodik. Ha 
valahol, hát itt, a húsvéti örömhírben van az , emberi jo- 
gok" legitim helye. Ettől elvonatkoztatva fogalmunk üres- 

sé válik, hiszen emberekként más jogunk nincsen, amelyet 
sajátunknak nevezhetnénk, mint az isteni igazságosság 
által kivívott jog, amely ugyanakkor maga az irgalom is. 
Innen nézve vetül fény a relatív emberi jogokra, és azok- 
ról nem hallgathatunk. Beszédünk azonban csak akkor 
lesz hatásos, ha abból az új életből indul ki, amelyet Jézus 
Krisztus feltámadása által Isten a bűnös embernek ajándé- 
kozott. Minden attól függ, hogy az egyház nem valamifajta 
önmegváltó tanítással, de a húsvéti üzenet erejével lép-e 
fel. Ha az ember jogáról nem a húsvéti üzenet teljes ha- 
talmával beszélünk, valójában egyáltalán nem beszélünk 
arról, és e kérdésben csak az újságok és pártok kongóan 
üres frázisait ismételjük, amelyek az embernek nem hogy 
a jogát mutatnák fel, de azt biztosítani sem képesek. - Az 
embernek Isten általi és Isten előtti életéről van itt szó, 
amely azáltal diadalmaskodott, hogy isteni közbeavatko- 
zással újra ajándékként megkaptuk azt. Az emberi élet 
ezen életdicsősége Jézus Krisztus feltámadásában lesz ese- 
ménnyé. Ő nemcsak elszenvedte a halált érettünk, de le is 
győzte azt. Amiként helytállt értünk a megaláztatásában 
az óember idejének végső pontján, úgy állt helyt értünk 
felemeltetésében az új ember idejének kezdetén. 

Meghatározó fontossággal bírnak ebben a tekintetben 
a 45. és 49. kérdések. 


45. Mit használ nekünk Krisztus feltámadása? 

Először azt, hogy feltámadásával legyőzte a halált, hogy 
minket is részesítsen abban az igazságosságban, amelyet 
halálával szerzett. Másodszor: hatalmával már most új életre 
támaszt minket is. Harmadszor: Krisztus feltámadása a mi 
boldog feltámadásunk záloga. 

49. Mit használ nekünk krisztus mennybemenetele? 

Először, hogy ő a mennyben Atyja színe előtt értünk könyörög. 
Másodszor, hogy a mi testünk ővele már a mennyben van, s ez 
biztos záloga annak, hogy ő, mint a mi fejünk, minket, tagjait 
is fölemel magához. Harmadszor, hogy ő viszontzálogul az ő 
Lelkét küldi le nekünk, akinek ereje által nem a földieket ke- 
ressük, hanem az odafenn valókat, ahol Krisztus ül Istennek 
jobbján. 


Értünk a mennyben van, és ezzel halála által szerzett 
igazságosságának részesévé akar tenni. Amiként halála ál- 
tal Isten jogát helyreállította, tehát halálában Isten kegyel- 
me diadalmaskodik, éppúgy a mi jogunknak is érvényt 
szerzett. Ilyenformán ő , a mennyben Atyja színe előtt ér- 
tünk könyörög"? Ahogyan Jézus Krisztus az ember életét 
feltámadása által megdicsőítette, olyan emberi életet mu- 
tatott fel, amelyet mi magunktól nem tudunk felmutatni, 
és amely számunkra az ő személyében is elérhetetlen, ,a 
mennyben" elrejtetett. Nem úgy jár már közöttünk, hogy 
látni, hallani és megérinteni tudnánk, hanem úgy jelenik 
meg, mint akiről csak a feltámadás örömhíre tör utat fe- 
lénk. Istennél azonban pontosan így közbenjárónk. Mind- 
az, ami bennünket vádolna, őbenne megtalálja cáfolatát. 

Krisztus testvérünkké lett, és ilyenként támadt fel a 
halálból, ilyenformán mi is őbenne már testiekben is fel- 
támadtunk a mennyek országában. Ezért fogalmaz a 49. 
kérdés úgy: , biztos záloga annak, hogy testünk ővele már 
a mennyben van" Ő a mi feltámadásunk záloga. Mi testé- 
nek tagjai vagyunk, ő a fő, aki már maga élő dicsőségében 
létezik. , Létezik-e olyan fő, mely tagjait ne vonná maga 
után? Ez azt jelenti: feltámadott miértünk!" 

Végezetül azért van a mennyekben értünk, hogy szá- 
munkra , Lelkét küldje viszontzálogul; amelynek ereje által 
,hem a földieket, hanem az odafenn valókat keresessük? 

A 45. kérdés ezért fogalmaz így: , hatalmával már most új 
életre támaszt minket is. Amennyiben hozzá tartozunk, és 
benne már feltámadtunk, mert őbenne saját feltámadásunk 
előfutárát látjuk, ez nem lehet másképpen, csak azáltal, hogy 
mi az övéi vagyunk. Ő hív minket. A Feltámadottnak ezt a 
hívását, amely Isten élő Igéjeként egyszer és mindenkorra ki- 
mondatott, az Újszövetség Szentléleknek nevezi. A Szentlé- 
lek nem valamifajta folyamat, hanem egész egyszerűen Isten 
Igéje, aki hozzánk jön, és akit mi meghallhatunk. Honnan 
máshonnan jönne azonban ez az Ige mihozzánk, mint attól, 
aki legyőzte a halált, aki nem a történelmi múltban létezett, 
hanem közbenjáróként, mint , zálog" a mennyei Atya előtt 
áll, és Lelkét számunkra , viszontzálogul" küldi. Ennek ereje 
által keressük az odafenn valókat. Keresésünk az ő keresésé- 
re való válasz, és ilyenformán benne saját életünket keressük 
és találjuk meg, megtaláljuk emberi jogunkat erőteljesen és 
dicsőségesen, így támasztatunk már most fel új életre. 


46. Hogyan érted azt, hogy , felment a mennybe"? 

Úgy, hogy Krisztus tanítványai szeme láttára emeltetett föl a 
földről a mennybe, és a mi javunkra van ott, míg ismét eljön 
ítélni élőket és holtakat. 


Tagjainak fejeként ilyenformán ő ,a mi javunkra" (46. 
kérdés) van ott. A helyes megértés érdekében hangsúlyoz- 
nunk kell: ő értünk van, az emberiségtől különböző alany- 
ként. Feltámadt, és pontosan annyira valóságosan áll velünk 
szemben, mint amennyire valóságos volt halála is. Amiként 
ott a halál objektív legyőzéséről volt szó, úgy itt az élet ob- 
jektív dicsősége mutatkozik meg őbenne. Olyan történelmi 
döntésről van itt szó, amely rólunk szól, tehát első körben 
semmiképpen nem bennünk megy végbe. Amennyiben a 
46. kérdés szerint Jézus tanítványai szeme láttára emelkedett 

fel a földről a mennybe, úgy ezt mindenképpen tárgyszerűen 
kell értenünk (és ez a mindenkori legitim értelmezés határa). 
Ezt tehát nem lehet átértelmezni valamilyen belső felemelte- 
tésként, amely az embernek Jézus Krisztussal való közössé- 
gében valósulna meg. Igaz, megtörténik az ember felemelte- 
tése is, de először is a mi felemeltetésünket megalapozóan az 
Egyről, Jézus Krisztusról van szó a maga emberekhez mért 
különbségében és távolságában. Jézusban mint főben válik 
a halál legyőzése és az élet dicsősége valódi eseménnyé. Fel- 
emeltetése éppen úgy, mint megaláztatása történelem. Innen 
nézve Bultmann újszövetségi mitológiátlanítási programjá- 
ra egyszerűen nemet kell mondanunk. Amennyiben , Jézus 
Krisztus feltámadásában" nem a minden mástól különböző 
alany feltámadásáról van szó, olyan eseményről tehát, amely 
a golgotai történéshez hasonlóan térben és időben megtör- 
tént, úgy ezt a történést az emberi lét új meghatározására 
szorítjuk vissza. Ekkor a feltámadást visszaszorítjuk a hit éb- 
resztésére az első tanítványok lelkében, és ennek következ- 
ményeként nem létezik olyan lét, amely érettünk és fölöttünk 
Krisztusban alapoztatott volna meg számunkra. Ha tehát 
ezt így látjuk, a húsvéti üzenetet, mint olyat szétromboltuk 
és megsemmisítettük. Az Újszövetség , mitológiátlanítási" 
kísérletében csupán annyi a helyes, hogy a húsvéti üzenet 
irodalmi és történeti szempontból nézve valóban nem hor- 
dozza a , históriai" jellegzetességeket. Mindaz, amiről a hús- 
véti üzenet szól, a históriában nem kerül elő, és a történész 
ez esetben mondáról és legendáról beszél. Ha csak ennyit 
kívánt volna megállapítani, hogy ugyanis ez esetben törté- 
nettel (nem mítosszal!) van dolgunk, amely monda és legen- 
da formáját öltötte, semmit sem hozhatnánk fel Bultmann 
ellenében. Hogyan lehet azonban erről a tényről megfelelő- 
en beszélni? A beszámolótól éppen beszámoló jellege mi- 
att nem lehetséges elvitatni azt, hogy valóságos eseményről 

beszél. Miért nem lehet a mondát és legendát elfogadható 
hagyományként értelmezni olyan esetekben, amelyekben 
a história formája történeti határaihoz érkezik el? A Biblia 
számtalan mondát és legendát tartalmaz. Ezekből arra követ- 
keztetni, hogy nem valóságos eseményekről van szó, hibás 
lenne. A Biblia nem akar időtlen igazságokat, mítoszokat be- 
mutatni. Ilyenformán ez esetben is valóságos történetről van 
szó, amely azonban a história számára megközelíthetetlen 
jelleggel bír. A tárgyszerűen legitim megközelítési sorrend 
a következő: Húsvéti történet — húsvéti üzenet (monda!) — 
húsvéti hit, amely a kereszten megtapasztaltakkal teljesen 
ellentétben áll. Aki a húsvéti hittel kezd, hogy azt a húsvéti 
üzenet tartalmává tegye, és ezzel végül is a húsvéti történetet 
lekicsinylően veszni hagyja, ebben a dologban unalmas és 
bizonyosan nem legitim utat követ. Semmi esetre sem állít- 
hatjuk azt, hogy a kontraszttapasztalat szüli meg a mondát. 

Ő feltámadt, ő jelen van dicsőségében és tökéletességé- 
ben - mindez pedig őbenne válik nyilvánvalóvá. Azt jelenti 
ez, hogy az elmondottak csak hozzá való viszonyunkban 
vonatkoznak ránk. A mi oldalunkról nézve Krisztus a fel- 
támadott, a mi eszkatonunk, a mi ígéretünk. Őrá várunk, 
amíg visszajön (49. kérdés). Ő a mi , zálogunk" (45. és 49. 
kérdés). Azt kell keressük tehát, ami odafenn való (49. kér- 
dés). Mindezek a kijelentések azonban a , még nem"-ről 
szólnak. Isten gyermekeivé emeltettünk, részünk van eljö- 
vendő országában, biztosít bennünket életünkben és halál 
felé menetelünkben is a halál felett győzelmünkről. Itt sem- 
mit nem szabad viszonylagossá tenni vagy megszegényíte- 
ni, mert már minden végbement. - Még nem döntetett el 
azonban, hogy mik leszünk. Még lepel van előttünk, amely 
valamikor elvétetik. Ebben az értelemben tehát nem Jézus 
Krisztus feltámadása, hanem a mi feltámadásunk és a mi 
életünk dicsősége a várakozás tárgya. 

A 47. és 48. kérdést nyugodtan nevezhetjük , teológiai 
üzemi balesetnek" 


47. Eszerint nincs velünk Krisztus a világ végezetéig, amint ezt nekünk 
megígérte? 

Krisztus valóságos ember és valóságos Isten. Emberi termé- 
szete szerint nincs többé a földön, de istenségével, felségé- 
vel, kegyelmével és Szentlelkével soha nincs távol tőlünk. 


48. Nem válik-e el ily módon egymástól Krisztus két természete, ha az 

I emberi természet nincs mindenütt ott, ahol az isteni ott van? 
Semmiképpen nem. Mert az isteni természet felfoghatatlan és 
mindenütt jelen van. Ebből szükségszerűen következik, hogy 
a magára vett emberi természeten kívül is, de abban magá- 
ban is benne van, és azzal személy szerint egyesülve marad. 


A 47. kérdéshez: A Mt 28,20 értelmében, amely sze- 
rint , Íme, én veletek vagyok minden napon a világ vé- 
gezetéig" a kérdésre csak egy mindenfajta mellékfeltétel 
nélküli igen válaszolható. Ha Jézus Krisztus igaz Isten és 
igaz ember, minden körülmények között az. A 47. kér- 
désben azonban az isteni és emberi természet közötti 
szerencsétlen különbségtétel történik meg. Hiányzik a 
bibliai gondolkodás és beszéd egyszerűsége. Mert mit 
tesz, hogy , soha nincs távol tőlünk"; amennyiben az csak 
istenségére, a logosra vonatkozik? Létezik-e Krisztusnak 
olyan jelenléte ,kegyelme és Szentlelke szerint; amely- 
ben embersége ne volna jelen? 

A 48. kérdéshez: Az, hogy az isteni természet , kívül" 
(extra) van Jézus Krisztus emberi természetén, a testté létel 
szabad kegyelmének leírásaként helyes. Post Christum ér- 
telemben azonban visszatekintéssel a testté lételre ez a ki- 
jelentés csak a hitetlenség kijelentése lehet. Ha Jézus Krisz- 
tusban hiszünk, az Egyben hiszünk, aki igaz emberként 
egyúttal igaz Isten is. 

A 47. és 48. kérdésekkel szemben gyakorolt ezen kritikánk 
mindazonáltal nem csatlakozik a lutheránus tézisekhez, ame- 
lyek ezek ellen a kérdések ellen irányulnak. A krisztológiai 
vita mögött az úrvacsorával kapcsolatos szomorújáték húzó- 
dik meg, amelyben véleményem szerint hamis tézisekre ha- 
mis ellentézisek feleltek. Az elemekről folytatott vita, a ,test 
és vér; a significat és est vitája, amelyről itt szó van, hamis, 
hiszen az Újszövetségben az est kétségkívül nem az elemre, 
hanem a cselekedetre vonatkozik, amelyben a , testet és a 
vért" testiségként értelmezték, miközben az Újszövetségben a 
sóma kai haima egész egyszerűen annyit tesz: az ember. Nem 
lett volna szabad tehát olyan elvont módon beszélni a testi 
jelenlétről, miként azt Luther tette, hogy ilyenformán Zwing- 
li a hamisan feltett kérdésre hamis választ adjon, és a puszta 
lelki értelmezéssel egy olyan testi értelmezést állítson szembe, 
amely szintén egyáltalán nem felel meg az Újszövetség szán- 
dékának. Így alakult ki azután Krisztus mindenütt jelenvaló- 
ságának, ubigitasának lutheránus tana, amelyet a reformátu- 
sok a maguk részéről azzal utasítanak vissza, hogy itt nem a 
mindenütt jelenlétről, hanem Krisztus mennyei jelenlétéről 
van szó. Így alakultak ki azok a fordulatok, amelyeket a 47. és 
48. kérdés megörökít. Kérdésünk az, hogy ma folytatható-e 
ez a vita, amely aztán később a logos intra kontra intra et extra 
naturam humanum vitában folytatódott? Vajon nem volt-e 
ez az egész vita hibás? A fenti kérdésekből megtanulhatjuk, 
mennyire veszélyes, amikor a teológiai vitapartnerek hamis 
tételre hamis ellentétellel válaszolnak. A 16. század reformá- 
tusait Luther e kérdésben szerzett , érdeme" semmiképpen 
sem lett volna szabad spekulálásra vagy spiritualizálásra csá- 
bítania. Nem szabad azonban ma gátlás nélkül az ilyenfor- 
mán létrejött , felekezeti" különbségekkel élni, arról nem is 
beszélve, hogy azoknak egyenesen az egyházakat elválasztó 
jelentőséget tulajdonítsunk. 

Í  13.§ JÉZUS KRISZTUS ORSZÁGA 
(50-52. KÉRDÉS) 


Isten mindenható uralkodásának értelme és ereje a teremtésben 
nem más, mint a kegyelem és az élet uralmának megnyilatkozá- 
sa Jézus Krisztusban. Ez belsőleg és közvetlenül a gyülekezetének 
adott lelki ajándékokban megy végbe, de külsőleg és közvetve a 
történelem általános és különleges kibontakozásában. Jézus Krisz- 
tus ennek az egész országnak az elrejtett királya, aki az idők végén 
minden ember bírájaként mutatkozik meg. 


50. Miért teszed hozzá: , ül a mindenható Atya Istennek jobbján"? 
Krisztus azért ment fel a mennybe, hogy nyilvánvalóvá le- 
gyen: ő az anyaszentegyház feje, aki által az Atya mindeneket 
kormányoz. 


Ő az igaz Isten és igaz ember, aki Isten és az ember jo- 
gát egyaránt helyreállította, a megalázott és felemeltetett, 
az ő gyülekezetének feje, ő ül Isten jobbján. Ő, aki volt, 
van és lesz is, minden isteni cselekedet alanya. Időnk az ő 
jelenlétének, jövőjének és uralkodásának ideje. A mi időnk 
ezenközben az ő halálában és feltámadásában végbement 
változásban, az eljövendő tökéletes kijelentésére való vára- 
kozásnak a jegyében áll. Ez a végidő, az e kezdettől induló 
és e cél felé haladó idő. 

Az egy igaz Isten szuverenitásának megfelel az egy Jé- 
zus Krisztus uralma az emberek, a benne hívő nép felett; 
fogalmaztunk a 10.§-ban a 29-34. kérdések kapcsán. Mi ok- 
ból beszélhetünk itt megfelelésről? Isten uralkodó akarata 

Jézus Krisztusban voltaképpen az isteni uralom titka, értel- 
me és ereje, amely a teremtés isteni kormányzásában mu- 
tatkozik meg. Jézus Krisztusban az előbbiek mellett meg- 
mutatkozik Isten igazságosságának munkája, amely maga 
a kegyelem, de az élet munkája is, mely a keresztyén gyü- 
lekezetben ismerhető fel. A , kéz; amely minden dolgokat 
kormányoz (27-28. kérdés), nem valamely sötét hatalom, 
amely jótetszése szerint bánik velünk, hanem annak a keze, 
aki Jézus Krisztusban számunkra nyilvánvalóvá lett. Jézus 
Krisztus emberré lételének, megfeszítésének és feltáma- 
dásának eredménye egész egyszerűen ez: , Nekem adatott 
minden hatalom mennyen és földön? (Mt 28,18). Ő, aki az 
Atya jobbján ül, a keresztyén egyház feje. Mindez azonban 
nem azt jelenti, mint hogyha a világban egy , tartományt" 
vezetne, és mellette a világban más királyok és vezérek is lé- 
teznének, sokkal inkább azt, hogy ő , anyaszentegyházának 
feje, aki által az Atya mindeneket igazgat" (50. kérdés). Ma- 
gától értetődően Jézus Krisztus más módon feje egyházá- 
nak, és másképpen érvényes rá a megállapítás, hogy az Atya 
mindent általa igazgat. Ő másképpen ura a gyülekezetnek, 
és másképpen ura a világnak. Azonban nem ez a mássága 
lényeges, hanem a tény, hogy uralma itt is és ott is reális és 
hatékony. Birodalmának nincsen vége és határa, nem az 
egyház falaihoz vagy a keresztyének köreihez kötött. Az 
ekklésia kyriosa a kosmos ura is (Kol 1 és Ef 1). Megbizonyít- 
ja magát , egyházának fejeként" (50. kérdés), ami azt jelenti: 
feltámadásának ereje által nyilvánvalóan és hatékonyan az 
új teremtés zsengéjeként jelenik meg, Isten élő Igéjeként, 
amely a gyülekezetet ébreszti, hívja és követésébe és szol- 
gálatába állítja. Pontosan így értendő azonban az is, hogy 
más területeknek is az ura. Az egyház a világ mellett áll, az 
egyház ura viszont a világ fölött. Övéi megismerik, hogy az 
Atya mindent az ő hatalmába helyezett. 

51. Mit használ nekünk Krisztusnak, a mi Fejünknek ez a dicsősége? 
Először azt, hogy Szentlelke által mibelénk, tagjaiba mennyei 
ajándékokat áraszt. Másodszor, hogy hatalmával minden el- 
lenség ellen oltalmaz és megtart minket. 


Krisztusnak mint a keresztyén egyház fejének uralma 
belsőleg és közvetlenül a Szentlélek ajándékainak felel meg, 
azaz a hit, szeretet és reménység által fejeződik ki. Minden- 
hol, ahol gyülekezetet alapítanak, vezetnek és felépítenek, 
mindenütt, ahol az e világi élet az apostoli levelekben leírt 
módon alakul (Róm 12 és 14), Jézus Krisztus uralmával és 
jelenlétével van dolgunk. Így válik hatékonnyá az, hogy ő 
az Atya jobbján ül. Hatalma és uralma azonos Isten igéjé- 
vel a gyülekezetben. Nem valamilyen , vallásos valóságról" 
van itt szó, sokkal inkább arról a tényről, hogy ,ő a maga 
hatalmával minden ellenség ellen védelmez és megtart" 

Krisztus uralmának és hatalmának azonban van egy 
külső és közvetett megjelenése is. A gyülekezeten kívü- 
li események rendje, ha más módon is, de ugyanúgy az 
ő uralma alá tartozik, mint magának a gyülekezetnek az 
élete. A világtörténelem nem kiszolgáltatott saját törvény- 
szerűségeinek. Nincsen választó vonal az általános gond- 
viselés és a gyülekezetvezetés között. A nagy és a kis , tör- 
ténetekben" a kegyelmi idő történéseiről van szó, hiszen ő 
kegyelemből óvja gyülekezetét a gonoszok ellen, és kegye- 
lemből tartja meg azt, hogy feladatukat végezhessék. Ilyen- 
formán a gyülekezet veszélyben van, de nem süllyed el: 
Perpetua mansura est. Az egyház Isten ügye, de vele szem- 
ben állnak az , ördög ügyei" (123. kérdés). Első renden itt 
nem a személyes ellenségekre kell gondolnunk, hanem az 
ördögre, a világra és saját testünkre (127. kérdés). Ameny- 
nyiben ugyanis a Krisztus feltámadása és visszajövetele 
közötti időben létezik egyháztörténelem, úgy azt világossá 

teszi, hogy Krisztus a világot nem hagyja cserben. Úgy is 
fogalmazhatunk ebben az értelemben, hogy az egyház a 
világtörténelem értelme és titka, a világtörténelem csak az 
egyháztörténelem kedvéért zajlik. Ezen a helyen keresen- 
dő a valódi hatalom eredete, mellyel szemben minden más 
hatalom csak , megvalósult tehetetlenség" 


52. Miféle vigasztalásod van abból, hogy Krisztus eljön ítélni élőket és 
holtakat? 

Az, hogy minden háborúságom és üldöztetésem közepette 
fölemelt fővel várom a mennyből azt a bírót, aki azelőtt ér- 
tem Isten ítélőszéke előtt állt, és rólam minden kárhoztatást 
elvett; hogy ő minden ellenségét, akik nekem is ellenségeim, 
örök kárhozatra veti, engem pedig az ő többi választottaival 
együtt a mennyei örömbe és dicsőségbe önmagához átvisz. 


KEZET 


Ezen a helyen a jövőre nyílik kitekintés. Az, aki már 
eljött, ugyanakkor az is, aki el fog jönni. Isten ítélete, 
amely most még az élet és a világ forgatagában elrejtetett, 
és amelyben az egyház és a kozmosz titkaként hinnünk 
szabad, nyilvánvalóvá válik. Ez a jövő vigasztalja a gyüle- 
kezetet mindenfajta kétség és üldöztetés között, tudniillik 
az, hogy a gyülekezet már ismeri a Bírót, tudja, hogy az 
ítélet végrehajtatott, éspedig úgy, hogy a Bíró előbb , értem 
Isten ítélőszéke elé állt. A Bíró az, aki értünk elítéltetett. 
Általa szabadultunk meg, és csak tőle várhatunk örömöt 
és dicsőséget. Csak az ő ellenségei jutottak kárhozatra. Kik 
azonban ezek az ellenségek? A 123. és 127. kérdésekben 
felemlítettek lennének? Így is lehetne akár értelmezni. De 
vajon nem arról van-e szó, hogy az 52. kérdésben a kö- 
zépkori világítélet képének megjelenítésével van dolgunk, 
amelyen a , kárhozottakat" igen nagy megjelenítő erővel 
ábrázolták? A régi dogmatikák az örök üdvösség és örök 
kárhozat tanával végződtek, és ezen közben felvetették a 

kérdést: hogyan érzik magukat az üdvözültek, ha a kárho- 
zottakra gondolnak? A kérdést azzal válaszolták meg, hogy 
ez a gondolat azoknak semmilyen bánatot nem okoz, sőt a 
kárhozottak látványa felett örvendeznek annak, hogy Isten 
dicsősége így nagyszerűen mutatkozik meg. Ajánlatos len- 
ne kissé visszafogni magunkat, és Danténak a paradicsom- 
ról szóló énekét nem utánaszajkózni, hogy a jóval híresebb 
pokolról szóló énekről ne is beszéljünk. Ha a kárhozatot 
igazán meg akarjuk érteni, világosan ki kell jelentenünk, 
hogy minden ember, így tehát mi is, Isten ellenségei va- 
gyunk, és az elé a Bíró elé kell állnunk, aki önmagát értünk 
odaadta. Bizonnyal ő a Bíró (nem lehet szó tehát minde- 
nek megváltásáról!), viszont olyan Bíró ő, akit mi keresz- 
tyének ismerhetünk. Vajon nem volna-e jobb, ha abban a 
kegyelmi időben, amelyben most még élnünk adatik, az 
embereknek azt az örömüzenetet hirdetnénk, hogy azt 
mondjuk el, ki a Bíró, ahelyett, hogy azzal foglalkoznánk, 
létezik-e örök kárhozat. Keresztyénekként feladatunk an- 
nak a megismerése és az arról való bizonyságtétel, hogy 
Krisztus minden emberért meghalt. Ő az Úr, aki mellett 
más úr nincsen. Ezt mi, keresztyének az ő ellenségeire 
nézve is hihetjük. Ezzel a kárhozat komolysága bizonnyal 
nem csökken, de legalább nem felejtjük el, hogy Krisztus 
ezt is elhordozta. Ebben az értelemben nekünk, a kiválasz- 
tottaknak másokkal, a kárhozottakkal való szembesülése 
csak humoros szembesülés lehet. A kiválasztottak számá- 
ra, akik fölemelt fővel járulnak Bírájuk elé, nincs más út, 
mint őt hirdetni azok számára, akik ezt a Bírót nem isme- 
rik, és ilyenformán minden emberrel szolidaritást vállalni 
és ebben kitartani. Mindez azonban rácáfol a világítéletről 
alkotott képekre, amelyek mélységesen keresztyénietlenek. 

Az , Isten jobbján ül kitételben a keresztyén etika két 
alapelve válik világossá: 

1. Aki ezt igazán megérti, azt is meg kell értse, hogy a 
keresztyénségnek feltétlen prioritása van minden mással 
szemben. Az ember nemcsak keresztyén, de teste van, sze- 
mei , kedves ablakocskái; füle, orra, önmagában véve egy 
egész kis világ. Azonban minden más, bármi is legyen az, 
annak rendeltetik alá, hogy az ember először is keresztyén. 
Ezt a sorrendet nem lehet megfordítani. Ilyenformán nem 
lehet az ember először politikus, és aztán még keresztyén 
is. A keresztyénséget nem lehet irányítani, feltétlen elsőbb- 
sége abban gyökerezik, hogy Krisztus az Atya jobbján ül. 

2. , Az Atya jobbján ül" kifejezésből azonban szükség- 
szerűen következik a keresztyének világhoz való viszonya, 
a keresztyénség és a humánum kapcsolata is. Nem arról 
van szó, hogy az ember keresztyénként talán érdeklődik a 
humánum iránt, talán nem, vagy nyitott szemmel észreve- 
szi a szépet, a nagyszerűt, az örvendetest a világban vagy 
talán nem. A keresztyének világhoz való viszonya nem fa- 
kultatív. A világhoz azonban nem állhatunk azzal a kissé 
fanyar keresztyén bizalmatlansággal, vagy netán egyene- 
sen ellenséges érzülettel, hogy keresztyénekként mi úgyis 
mindent jobban tudunk. Ez azért lehetetlen, mert Krisztus 
gyülekezetét és annak fejeként mindeneket kormányoz. 
Krisztus uralmát osztanánk meg, és ezzel vétkeznénk, ha 
a világban nem nyitott szemmel és szívvel élnénk, és nem 
akarnánk nagyon komolyan a görögök számára göröggé 
lenni. A keresztyének teremtmények, és éppen ezért a te- 
remtményi tér határainak hatálya alól nem vonhatják ki 
magukat. Azonban ez a tér is alárendelt Krisztusnak, ben- 
ne tehát mi is otthonra találunk. 

14.§ AZ ISTEN LÉLEK 
(53-58. KÉRDÉS) 


Az egy, igaz Isten Szentlélekként hasonlóan örökkévaló, mindenha- 
tó és kegyelmes, mint Atyaként és Teremtőként, Fiúként és Megvál- 
tóként, aki nemcsak az ember felett rendelkezik és benne munkál- 
kodik, hanem életet adóan van jelen az emberek életében, akik hit 
által Jézus Krisztushoz tartoznak, általa gyülekezetbe gyűjtettek, és 
ajándékaiban, valamint tisztségeiben is részesülnek. Ezen emberek 
bűnösök, de már itt és most is feltámadásának ereje által örven- 
dezhetnek, és ily módon ebben a mulandóságban az örök élet felé 
haladhatnak. 


A , hiszek" harmadik artikulusunk értelmében visszate- 
kintve az első és második artikulusra azt is jelenti: hiszem, 
hogy én létezhetem, hogy Isten mint Atya és Teremtő, va- 
lamint mint Fiú és Megváltó az én teremtőm és megváltóm 
is, ilyenformán tehát én az ő teremtménye és megváltottja 
vagyok. Teremtményként gyülekezetének tagja lehetek, 
dacolhatok bűneimmel és halálommal, és az 58. kérdés 
szellemében teremtményi törékenységem tudatában vár- 
hatom beteljesedésemet: hiszek az örök életben. 

A harmadik artikulus tartalma ezen , hiszek" kifejté- 
se. Hiszek a saját hitemben? Nem, sokkal inkább hiszem, 
hogy Isten Atyaként és Fiúként, de Szentlélekként is az egy 
igaz Isten, aki , egyenlő, örök Isten az Atyával és a Fiúval": 
, $piritus vivificans gui cum patre et filio simul adoratur et 
conglorificatur.. Amennyiben tehát a harmadik artikulust 
így értjük, mint az egy Istenbe vetett hit harmadik formá- 
ját, figyelnünk kell arra, hogy itt már előre megválaszolás- 

ra kerül egy egész sor kérdés, és megvilágosodik egy egész 
sor keresztyén különút, melyeknek legitimitása innen ér- 
telmezhető. Az évszádok során átvonul a nyilvánvaló vagy 
rejtett misztika áramlata: Isten és a Lélek, a Lélek és Is- 
ten. Gondolhatunk itt mindarra, ami a , pietizmus" gyűj- 
tőnév alatt megjelenik, legyen az misztikus vagy morális 
természetű. A , hiszek Szentlélekben" ezen törekvésektől 
való megszabadulást, pontosabban ezeknek helyes értel- 
mezését jelenti. Aki ezt megérti, a pietizmust is meg fogja 
érteni. A pietizmus vonalában helyezkedik el ugyanakkor 
az , újprotestantizmus" is, amelyet Schleiermacher klasszi- 
kusan kiábrázol. Aki a harmadik artikulust megérti, talán 
még Schleiermachert is felismeri benne. Aki így tesz, an- 
nak nem szükséges haragvó rosszallással tekinteni rá és a 
19. századi teológusokra, akik a , bennünk lakozó Istent" 
vallották mindazzal, amit ez következményként maga 
után vonz. Aki ezt megérti, megismeri a liberalizmus igaz 
legyőzésének módját is. Nem fog fennállni annak veszélye, 
hogy bábbá válik, de felismeri az ebben rejlő igazi kérdést. 
Amennyiben fiatal teológusaink a hitvallást a maga teljes- 
ségében ismernék és látnák, talán ismét egy kicsit , liberá- 
lisabbak" mernének lenni! Ez esetben nem feneklenének 
meg sem egy pietista, sem pedig egy liberális odúban, és 
még csak nem is kellene ,ortodoxszá" lenniük, hanem a 
hit bizonyos együgyűségével és egyszerűségével érthet- 
nék meg: , Minden a tietek, ti pedig a Krisztuséi vagytok? 
Nem kevésbé járunk hát témánkkal a dolog középpontjá- 
ban, mint azt az első és második artikulusnál tettük. Aki 
Atyaként teremtőm, Fiúként megváltóm, az bennem életet 
is teremt. 
Hiszek a Szentlélek Istenben: 

53. Mit hiszel a Szentlélekről? 

Hiszem először, hogy ő valóságos és örök Isten az Atyával és 
a Fiúval. Másodszor, hogy ő nekem is adatott, engem igaz hit 
által Krisztusnak és Krisztus minden jótéteményeinek része- 
sévé tesz, vigasztal és velem marad örökké. 


Ez a harmadik artikulus beláthatatlan központi kijelen- 
tése: Isten nem felettem, de bennem akar Isten lenni. Deus 
in nobis! Minden újprotestantizmus és annak minden el- 
lenfele ellenére is! Mit jelent azonban ez: , hogy ő nekem is 
adatott, engem igaz hit által Krisztusnak és Krisztus min- 
den jótéteményeinek részesévé tesz"? Ez a , Deus in nobis", 
a Szentléleknek számomra adott volta egyetlen pillanatra 
sem érthető statikusan. Krisztus hitem alapjaként adatott 
számomra. Isten felől megalapozott tehát a mi kevéske hi- 
tünk is, az igaz hit, azaz részvétel Krisztusban és minden 
ő jótéteményeiben. Hitben ragadjuk meg azt, amit Isten 
nyújt felénk. Hiszem, hogy ennek a Jézus Krisztus által 
objektíven megszerzett vigasztalásnak szubjektíve máris 
részese vagyok (1. kérdés), és ez nem csupán átmenetileg, 
de végérvényesen is esemény lett. Hitben nem megalapoz- 
ható, hogy a hit megszűnik, hiszen ha a hitem eltűnik, ma- 
gam dobtam azt el. 

Az 54-55. kérdések összetartoznak. 


54. Mit hiszel az egyetemes keresztyén Anyaszentegyházról? 
Hiszem, hogy Isten Fia a világ kezdetétől a világ végezetéig 
az egész emberi nemzetségből Szentlelke és igéje által az 
igaz hitben megegyező, örök életre kiválasztott gyülekezetet 
gyűjt magának, ezt oltalmazza és megtartja. Hiszem, hogy 
ennek a gyülekezetnek én is élő tagja vagyok, és örökké az 
is maradok. 

55. Mit értesz a , szentek közösségén"? 

Először azt, hogy a hívők együtt és egyenként is tagjai az 
Úr Krisztusnak, és részesei minden javának és ajándékának. 
Másodszor: mindenki tekintse kötelességének, hogy aján- 
dékaival a többi tag javára és üdvösségére készséggel és 
örömmel szolgáljon. 


Ezek az egyházról, a szentek közösségéről szólnak. 
Amennyiben Istenben mint Szentlélekben hiszek, nem 
csak abban hiszek, hogy szabad hinnem. Magánkeresztyén- 
ség nem létezik. Ha tehát a Szentlélekben hiszek, hiszek Is- 
tennek az egész teremtés javára végbement cselekedetében, 
amelybe hitem által én magam is beletagolódom. Istennek 
a célja nem én vagyok, és nem is az én személyes hitem, 
hanem művének véghezvitele. Isten világosságot gyújtott a 
földön. Hiszem, hogy ezen a földön egy gyülekezet, éspe- 
dig a Fiú által alapított gyülekezet létezik. Ebben azonban 
nem elsődlegesen az ember munkálkodik, bár igaz, hogy 
itt hangzik fel Isten dicsérete, itt imádkoznak, és hirdetik 
az igét, azonban minden Jézus Krisztus kezdeményezésére 
történik. Ahol gyülekezet van, az ő munkájával van dol- 
gunk, Isten maga , gyűjt, őriz és tart meg" ott. Az egyház 
megalapozása és megtartatása őnála van. Minden eretnek- 
ség és holt egyháziasság melegágya, hogy Krisztusra már 
nem úgy tekintenek, mint az egyetlen kezdeményezőre. 

s Én is élő tagja vagyok, és örökké az is maradok? A 
gyülekezet élő tagjának lenni annyit jelent: keresztyénnek 
lenni. Ezt teljes szigorúságában kell értelmeznünk: extra 
ecclesiam nulla salus. Elmondhatjuk erről, milyen szép is, 
hogy a Heidelbergi Káté az egyes keresztyének létét csak 
a gyülekezet léte után, mintegy utószóként említi, viszont 
másfelől pontosan az egyénekről van szó. 

Az 55. kérdés az Apostoli Hitvallás szellemében az egy- 
házfogalom második megközelítését kínálja. Amennyiben 

ugyanis a Szentlélekben hiszek, hiszek a szentek közössé- 
gében is. Latin nyelven itt bukkan fel a sancti és a sancta 
közti különbség. Feltételezhetjük, hogy a Heidelbergi Káté 
e helyen mindkét lehetőségre gondolt. Az első mondat 
mintha a sanctára utalna, a második mintha a sanctira 
irányítaná figyelmünket. Minden keresztyén teljességgel 
részese annak az ajándéknak, aki maga Jézus Krisztus. 
Másfelől mindannyian arra hívattattak el, hogy teljesség- 
gel , a többi tag javára és üdvösségére; és pontosan ez által 
minden ember javára és üdvösségére szolgáljanak. 


56. Mit hiszel a bűnök bocsánatáról? 

Hiszem, hogy Isten Krisztus elégtételéért soha többé meg 
nem emlékezik sem bűneimről, sem bűnös természetemről, 
amelyek ellen egész életemben harcolnom kell, hanem ke- 
gyelméből Krisztus igazságával megajándékoz engem, hogy 
soha többé ítéletre ne jussak. 


Az 56. kérdés kimondja, hogy amennyiben a Szent- 
lélekben hiszek, mindannak alapján, ami Jézus Krisztus 
halálában, az Istenfiú megaláztatásában történt, bízhatok 
bűneim bocsánatában. Bízhatok abban, hogy Isten , Jézus 
Krisztus elégtételéért nem emlékezik meg bűneimről; és 
így ,soha többé nem jutok az ítéletre? Ezen , soha többé" 
feltétlen hangsúlya kizárja a múlt felé néző aggodalmasko- 
dást éppúgy, mint minden jövőre néző aggodalmat is. Aki e 
helyen mégiscsak feltételt szabna, voltaképpen Jézus Krisz- 
tus uralma ellen lázadna, aki arról döntött, hogy Isten joga 
érvényre jusson. Most tehát ez a jog érvényes. A bűnök bo- 
csánatának ezen kitételén alapul az egész etika, ezzel ada- 
tott az emberek számára a törvény. Ez a , soha többé" azon- 
ban nem alap kényelmes hátradőlésre, sokkal inkább Jézus 
Krisztus uralmát hirdeti, amely szükségszerűen magában 
kell foglalja az ember háláját is. Aki a hit és a cselekede- 

tek között különbséget kíván tenni, vagy egyenesen azokat 
szétválasztani, a leglényegesebbet nem értette meg. Hinni 
annyit tesz, mint Krisztus uralma alá és ezzel együtt az en- 
gedelmesség rendjébe állíttatni, miközben persze minden 
azon áll vagy bukik, hogy Istenben és az ő Szentlelkében 
higgyünk, és ne valamiféle elvont bűnbocsánatban. 


57. Miféle vigasztalásod van a test feltámadásából? 

Az, hogy nemcsak lelkem vétetik fel Krisztushoz azonnal ez 
élet után, hanem testem is egyesül majd lelkemmel, amikor 
Krisztus hatalma feltámasztja és az ő dicsőséges testéhez 
lesz hasonlóvá. 


Az 57. kérdés úgy viszonyul az 56.-hoz, mint a theologia 
gloriae a theologia crucishoz. Amennyiben a Szentlélekben 
hiszek, hihetek abban is, hogy Jézus Krisztus halált legyő- 
ző hatalmában is részesedem. Meghalok majd egy napon, 
de ez az én végem egy új kezdet jele lesz majd. Élni fogok 
halálom ellenére is. Amit a Heidelbergi Káté e helyen a lé- 
lek és a test kapcsolatáról mond, azt a bibliai antropológia 
és eszkatológia mai álláspontja alapján talán másképpen 
írnánk le. Meghatározó azonban az, hogy ez esetben is az 
egész emberről, a lélekről és a testről van szó, aki a halállal 
is a feltámadás felé halad, amelyben Krisztus dicsőséges 
testéhez hasonlatos lesz. Az ember megsemmisített joga 
jut itt újra érvényre. Ez a jog azt jelenti, hogy a halál nem 
a végső katasztrófa, hanem a Krisztussal való örök élet le- 
hetősége. E felé a jövő felé haladva vigasztalódik meg az 
ember. Vele való életem számomra és minden ember szá- 
mára az ő feltámadásában ígértetett meg. Erre nézve vág- 
hatunk neki újra és újra egy-egy új nap kezdetének. A ke- 
resztyén reménység feltétel nélküli. Nem valamely , szebb 
élet" reménységéről van itt szó, és nem is arról a rettenetes 
elképzelésről, mintha halálunk után mindent újra kellene 


99 / 


kezdenünk, újra iskolába, talán valamiféle mennyei, ne- 
tán angyali iskolába kellene járnunk. Istennek hála nem 
erről van szó! Ez az elképzelés nem újszövetségi felfogás. 
Sokkal inkább erről, a mi életünkről van itt szó. Ezt az 
életet nem adták fel, nem dobták prédának, hanem Isten 
maga élte, előtte zajlik, és éppen ezért őelőtte élik majd 
azt valamikor tovább. Az ember, az egész ember a maga 
egész időiségével, a kisgyermekkortól az időskorig terjedő 
élettartamával: ez az ember a feltámadás tárgya. Mindez 
természetesen test, voltaképpen el kellene múlnia, és erre 
igazából rá is szolgáltunk. Azonban nem ez következik be, 
hanem ez az egész élet a maga időiségével együtt , hasonla- 
tos" lehet Krisztus dicsőséges életéhez. Ami [önmagában] 
semmit sem ér, Krisztus feltámadása okán lehet valamivé. 
Isten igent mond majd ránk, és ezen nincs tovább mit el- 
mélkednünk. Istennek hála a feltámadásnak nincsen köze 

a neveléshez és a pedagógiához, és íme, mégis , nagyon jó" 


58. Miféle vigasztalásod van az örök életről szóló hitvallásból? 

Mivel már most előre érzem szívemben az örök élet örömét, 
hiszem, hogy életem elmúltával olyan teljes boldogságom 
lesz, amilyet ,szem nem látott, fül nem hallott, és ember szíve 
meg sem gondolt", amelyben Istent örökké dicsérni fogom. 


Az örök élet a feltámadás céljára mutat. Az embernek 
uteljes boldogság" ígértetik. Az örök öröm , kezdete" azon- 
ban már itt is megvan, amennyiben Jézus Krisztushoz kap- 


csolódik és vele egyesülve élhet az ember a Szentlélek által. 

15.§ ISTEN IGAZSÁGOSSÁGA ÉS 
A HIT 
(59-64. KÉRDÉS) 


A hit az a jó reménység, hogy az ember a keresztyén gyülekezet tag- 
jaként hálás engedelmességgel, de a saját teljesítményére vagy mél- 
tóságára való minden hivatkozásról lemond. Ennek következtében 
teljességgel és erőteljesen az egy vigasztalásba kapaszkodik, amely 
szerint Isten igazságos tette Jézus Krisztus halála és feltámadása 
által mindenki számára, és ilyenformán az ő számára is céljához 
ért. Mivel a hitnek ez a tartalma, és csak ez a tartalom felel meg a 
hitnek, a hit az ember egyedüli útja megigazulása felé. 


59. Mi hasznát veszed, ha mindezeket hiszed? 
Azt, hogy Krisztusban Isten előtt igaz vagyok és az örök élet- 
nek örököse. 


A második artikulus tartalma: Isten igazságos, és Jézus 
Krisztusban éppen így végbement megváltó munkája. Az 
első artikulus arról beszél, hogy ez a Teremtőnek és minden 
létező Urának hatalma által megy végbe, és a harmadik ar- 
tikulusból azt olvashatjuk ki, hogy ugyanez az Úr megadja 
nekünk az ő döntésére hittel való válaszadás szabadságát. 
Az 59-64. kérdéseket akár az 53. kérdés midrásaként is fel 
lehetne fogni: amennyiben a Szentlélekben hiszünk, ab- 
ban hiszünk, aki számunkra hitet ajándékoz. Hiszek, credo 
annyit tesz: azon isteni tett részese vagyok (vö. 20., 32., 34., 
53., 65., 70. kérdések), részese vagyok Krisztusnak és az ő 
jótéteményeinek, az itt és mostban, időiségemben élő em- 
berként bizonyossággal és örömmel haladok az ítéletben 

való megigazulásom felé (52. kérdés). Amennyiben hiszek, 
előre nézhetek e felé az ítélet felé, tudva azt, hogy az ott 
rám váró Bíró felment engem. A hit ugyanis azt jelenti (21. 
kérdés): igaznak tartani, és szívből bízni abban, amit Isten 
a maga igéjében kijelentett. A hit tehát az utolsó ítéletbe- 
li állapotunk megelőlegezése. Abban bízom tehát, hogy 
helyreállíttatik Isten joga velem szemben, de ugyanakkor 
az én Istennel szembeni jogom is, jóllehet én ,az ember 
nyomorúságának" állapotában és rendjében létezem, és 
ebben eszmélek újra és újra önmagamra. Miután azonban 
azt a véget igaznak tartom, és abba vetem reménységemet, 
már megelőlegezem a véget, és hálás szívvel az eszkaton 
felé tekintve, úton vagyok őfelé. Már ismerhetem ítélete- 
met az utolsó ítéletben: Krisztusban már kimondatott, jól- 
lehet az utolsó tárgyalás számomra még hátra van. 


60. Mi módon vagy igaz Isten előtt? 

Egyedül a Jézus Krisztusban való igaz hit által. Bár lelkiis- 
meretem vádol, hogy Isten parancsolatai ellen súlyosan 
vétkeztem, azokból soha egyet sem tartottam meg, és még 
mindig hajlamos vagyok minden rosszra, Isten az ő ingyen 
kegyelméből, minden érdemem nélkül, nekem ajándékozza 
és tulajdonítja Krisztus tökéletes elégtételét, igazságosságát 
és szentségét. Ezért én úgy állhatok Isten elé, mintha soha 
semmi bűnt nem követtem volna el, és semmi bűnöm nem 
lett volna, és mintha én tanúsítottam volna azt az engedel- 
mességet is, amelyet Krisztus érettem tanúsított — de csak 
akkor, ha Krisztus jótéteményeit hívő szívvel elfogadom. 


Az 59. és 60. kérdések összefonódnak: hinni annyit je- 
lent, mint úton lenni, az ítélet felé haladni, olyanként, aki 
ott majd megigazíttatik. Amennyiben hiszek, megigazulá- 
som felől is bizonyos lehetek, mert , Isten előtt igaz vagyok" 
A hit a Jézus Krisztus gyülekezetébe elhívott emberek re- 
ménysége. Nem létezik magánkeresztyénség. Amennyiben 

a végítélet a lehető legnyilvánosabb dolog, annyiban meg- 
igazult létünk is a communio sanctorum tagjaiként szintén 
nyilvános. 


61. Miért állítod, hogy egyedül csak a hit által lettél igazzá? 

Nem azért, mintha a hitem érdemesítene arra, hogy Isten- 
nek kedves legyek, hanem mert Isten előtt az én igazságom 
egyedül Krisztus elégtétele, igazságossága és szentsége, és 
ezeket én csak hit által tudom elfogadni és sajátommá tenni. 


62. Jó cselekedetünk miért nem lehet igazsággá vagy annak valamely 
részévé Isten előtt? 

Azért, mert annak az igazságnak, mely Isten előtt megállhat, 
teljesen tökéletesnek és Isten törvényével minden tekintet- 
ben egyezőnek kell lennie. Viszont ebben az életben legkivá- 
lóbb cselekedeteink is tökéletlenek és bűnnel szennyezettek. 


63. Hogyhogy nem érdemlünk jó cselekedeteinkért semmit, pedig azo- 
kért Isten jutalmat ígért már itt a földön, s a jövő életben is? 
A jutalmat nem érdem szerint osztja Isten, hanem kegyelemből. 


64. Nem tesz ez a tanítás könnyelmű és gonosz emberekké? 
Nem. Mert lehetetlen, hogy azok, akik igaz hit által Krisztusba 
vannak oltva, ne teremjék a hálaadás gyümölcseit. 


Mennyiben állítható, hogy a hit az ember útja a meg- 
igazuláshoz, és mennyiben van kötve az ember megigazu- 
lása ehhez az úthoz? A reformátori teológia középpontjá- 
ban vagyunk ezzel, a , csak a hitből való megigazulás, a 
sola fide tanításánál. Mit jelent azonban ez? 

Három elhatárolódást kívánatos megtennünk: 

1. A hit nem igazítja meg a hívő embert - még csak 
részlegesen sem! - annak valamely megmaradt, vagy újon- 
nan szerzett érintetlenségére alapozva. Még csak nem is 
olyan orvosság, amely a betegeket egészségessé, és ilyen- 

formán Isten előtt kedvessé tenné (Karl Holl!). Az egész 
elképzelés, amely szerint a megigazulás az emberben lévő 
sóra" alapozna, elvetendő, és a reformátorok el is vetették 
azt. Bizonyos, hogy a hit Isten jó teremtményeinek hozzá 
való viszonyulása, az élet megváltozása. Mindez azonban 
arra az emberre vonatkozik, aki éppen megváltottként az 
5., 8., 13. kérdésekben leírt bűnössel is azonosul. Voltakép- 
pen csak a Krisztusban hívő ember tud igazán az , ember 
nyomorúságáról" A hit tehát nem azért igazít meg, mert 
a hívő ember még vagy már nem bűnös (60. kérdés első 
fele), hanem pontosan erre tekint. 

2. A hit nem igazítja meg az embert - még csak részle- 
gesen sem! -, mert létének új formáját hívja életre, a hálá- 
datosságot. A hit tehát ezt cselekszi. A hívő embert a hit jó 
cselekedetekre készteti, és ezek minden bizonnyal nem ma- 
radnak fizetség nélkül (63. kérdés). (Vö. 64. kérdés: , Mert 
lehetetlen, hogy azok, akik igaz hit által Krisztusba vannak 
oltva, ne teremjék a hálaadás gyümölcseit?) Amennyiben 
azonban azt kérdezzük, miben is bízhatunk hát, semmikép- 
pen nem saját , jó cselekedeteinkre" fogunk utalni. Ezekkel 
Isten előtt nem állhatunk meg, mert annak az igazságosság- 
nak, amely Isten előtt megállhat, , Isten törvényével min- 
den tekintetben egyezőnek kell lennie" (62. kérdés). Haj- 
landóságunk azonban minden jó cselekedeteink ellenére 
is az, hogy , természet szerint hajlandóak vagyunk Isten és 
felebarátaink gyűlölésére"? Ilyenformán csak kegyelemből és 
kegyelem által fogad el bennünket Isten. 

3. A hit még részlegesen sem igazítja meg az embert - 
valamiféle benne lakozó minőség okán. ,, Nem azért, mintha 
a hitem érdemesítene arra, hogy Istennek kedves legyek..? A 
hit maga is emberi cselekedet, hiszen még ezzel is csupán az 
emberi akció és reakció viszonyrendszerében és azzal össze- 
függő problémák között mozgunk. Pontosan a hívő ember 

tudja azonban, hogy nem magától hisz, hanem ez a Szentlé- 
lek munkája életében. Ilyenformán a hitben az ember igazá- 
ban nem önmagát igazolja, hanem Istennek ad igazat. 

A hit megigazítja az embert, mert az ember, amennyi- 
ben hisz, azon ígéret hatálya alá tartozik, amely a keresz- 
tyén gyülekezetnek adatott. A keresztyén gyülekezet azok- 
nak az embereknek az összegyülekezése, akik tudhatják, 
hogy Isten terve és akarata minden ember számára betel- 
jesedett, és Jézus Krisztusban célhoz ért. A hívő emberek 
tudják, hogy , ő miérettünk van ott; és személyében ,az 
Atya előtt közbenjárónk" van. Aki hisz, Isten igaz ítéleté- 
hez tartja magát, és amennyiben arra igent mond, és nem 
lázadozik ellene, Istennel békességben él. Úgy él tehát az 
ember, mint aki Istennek ad igazat, de éppen ezzel Isten 
előtt maga is igazságot nyer. Ilyenformán tehát a hívő még 
úton van ugyan, de már a célnál is, ti. Krisztusban. 

Nem hite igazítja meg az embert, hanem hitének tár- 
gya és tartalma. Ez a tárgy azonban olyan ajándék, amely 
az embernek csak tulajdoníttatik. Olyan jótétemény ez, 
amelyet a hívő csak kaphat, amelyet csak érvényesülni 
hagyhat, amelyben bízhat. Ez a magatartás felel meg Isten 
felénk forduló szabad jóságának. Ebben a viszonyulásban 
adom megg a tiszteletet Istennek, fogadom el megigazítá- 
sát, , mintha soha semmi bűnt nem követtem volna el..." (a 
60. kérdés utolsó harmada). Ez a , hit kockázata" ,, Az igaz 
ember hitből fog élni": létezik egy tárgyszerű megfelelés a 
hit és annak tárgya között. A hívőnek eszébe sem jutna hi- 
tével dicsekedni, de elfogadhatja és el is fogadja azt, hogy 
Isten jótetszéssel tekint rá. 

Ilyenformán a hit, és csak a hit az ember útja az ítélet- 
ben való megigazulás irányába. 

16.§ ISTEN IGAZSÁGOSSÁGA 
A KERESZTSÉGBEN ÉS AZ 
ÚRVACSORÁBAN 

(65-68. KÉRDÉS) 


Isten Jézus Krisztusban való igazságos cselekedeteinek ese- 
ményszerű bizonyságai a keresztség és az úrvacsora cselek- 
ményei. Ezekben a keresztyén ember hitének megerősítését, 
a keresztyén gyülekezet viszont eredetének és életének Jézus 
Krisztusban gyökerezését egyszerre kiábrázolja, és ajándék- 
ként fogadhatja is. 


65. Honnan származik a hit, amely által Krisztusnak és minden jótéte- 
ményének részeseivé leszünk? 

A Szentlélektől, aki a hitet a szent evangélium hirdetésével 
szívünkben felébreszti, és a sákramentumokkal megerősíti. 


Ezzel a Heidelbergi Káté több renden is különleges és 
érdekes részéhez érkeztünk el, amely , A szent sákramen- 
tumokról" címet viseli, és melyre nézve már a 65. kérdés is 
bizonyos problémákat vet fel. Megfogalmazásában ugyan- 
is a Szentlélek , felébreszt" és , megerősít. Arra várnánk 
tehát, hogy a következőkben a Szentlélek művéről lesz szó 
az igehirdetésben. Itt azonban nem erről van szó, hanem 
húsz kérdésen keresztül csupán a sákramentumok által való 
, Megerősítésről" beszél. Hol marad hát a Szentlélek munká- 
ja az evangélium prédikálása által, amelytől a reformátorok 
a Róm 10,17 értelmében olyan sokat vártak, hiszen: , A hit 
tehát hallásból van, a hallás pedig a Krisztus beszéde álta"? 

Ezen különös eset magyarázatát talán legelőbb is történel- 
mileg kell megkísérelnünk. A keresztségről és az úrvacsoráról 
szóló tanítás ahagyományos egyházi káték meghatározó ele- 
me, és a reformáció idején erre különösen is nagy gondot kel- 
lett fordítani egyrészt a római katolicizmussal folytatott vita 
miatt, de a lutheránus úrvacsoratantól különböző felfogás 
végett is. Ha azonban ezt figyelembe is vesszük, ez a rész még 
mindig furcsán előkészítetlen, és nem illeszkedik szervesen a 
Káté szerkezetébe, és ezért még élesebben merül fel a kérdés 
az Isten igéjének hirdetéséről szóló tan felől, amint az az ige- 
hirdetésben és a tanításban megmutatkozik. 

A Heidelbergi Káté a sákramentumok kérdését össze- 
kapcsolja a megigazító hittel, amikor ezt kérdezi: , Hon- 
nan származik ez a hit?" 

A válasz a következőképpen hangzik: A Szentlélek mun- 
kálja azt a mi szívünkben (vö. 53., 19., 21. kérdések) az 
igehirdetés által, és megerősíti a sákramentumokkal való 
éléssel. Nem arról van szó, mintha a sákramentumok a pré- 
dikációhoz hasonlóan hatnának, vagy egyenesen helyette- 
sítenék azt, hanem sokkal inkább egy új távlat nyílik meg 
előttünk. A hit második forrásáról, eredetéről van itt szó, 
amely azonban nem a hit munkája, hanem annak megerő- 
sítő alapja, amely a hitet már előfeltételezi. A sákramentu- 
mok szent , jelek" és , pecsétek: Azonban ez a megerősí- 
tés sem emberi cselekedet eredménye, hanem a Szentlélek 
munkája. Létezik egy isteni , confirmare", amely azonban 
nem kevésbé sürgető és szükségszerű, mint a hit munkája. 


66. Mik a sákramentumok? 

A sákramentumok látható szent jegyek és pecsétek. Isten 
ezeket azért rendelte, hogy általuk az evangélium ígéretét 
még jobban megértesse és megpecsételje. Ő ugyanis meg- 
ígérte, hogy Krisztus egyszeri keresztáldozatáért kegyelem- 
ből bűnbocsánatot és örök életet ajándékoz nekünk. 

A sákramentumokban tehát az igehirdetés egy bizo- 
nyos formájával van dolgunk. Feltehető a kérdés, hogy a 
sákramentumok fogalmát nem kellett volna-e inkább el- 
kerülni ezen a helyen, hiszen az egy teológiailag hihetet- 
lenül leterhelt fogalom, amely hamis képzeteket kelthet. 
Az Újszövetség nem , sákramentumokról" beszél, hanem 
skeresztségről" és ,úrvacsoráró!! A keresztség és az úrva- 
csora a gyülekezet cselekedete, eseményszerű bizonyság- 
tételek Istennek Jézus Krisztusban végbement igazságos 
tettéről. Augustinus régebbi megfogalmazásával ellen- 
tétben, amely szerint a sákramentumok , signa visibilia 
invisibilis gratiae", azaz a láthatatlan kegyelem látható jelei, 
szerencsésebbnek tartom az , eseményszerű bizonyságté- 
tel" megfogalmazást. Mindezt azért, mert a , je! magában 
hordozza elértéktelenedésének veszélyét: csak egy jel, és 
ezért szükségszerűen ki kell hangsúlyozni, itt egy betelje- 
sedett jelről van szó. A jel fogalma azért is félrevezető, mert 
a resszel szemben egy bizonyos hamis kontrasztot tesz le- 
hetővé, amennyiben ugyanis a jelzett dologra gondolunk 
itt. Itt azonban nem egy dologról vagy tárgyról, hanem a 
gyülekezet létaktusáról van szó. Ellenkező esetben a pré- 
dikáció és a sákramentum sajátságos meg nem felelésben 
(inkongruencia) állna egymással szemben. Amennyiben 
a prédikáció a történelem, az Ige történelmének egy ré- 
sze, annyiban a keresztség és az úrvacsora tett-történelem 
(Tatgeschichte). Ilyenformán tartoznak azok értelemszerű- 
en egymáshoz. 


67. Mi a célja az igének és a sákramentumoknak? Vajon az, hogy hi- 
tünket Krisztus keresztáldozatára mint üdvösségünk egyedüli alapjára 
irányítsák? 

Igen, ez a céljuk. Mert a Szentlélek az evangéliumban tanítja, 
amit a sákramentumokkal meg is erősít, hogy teljes üdvössé- 
günk Krisztus egyszeri keresztáldozatában rejlik. 

1. A keresztségben és az úrvacsorában nem önálló- 
an hatékony szerekről van szó, mintha talán az ember ex 
opere operato megszerezhetné azoknak hatását, hanem a 
prédikációhoz hasonlóan közvetítő, ráutaló szerepük van, 
a Szentlélek szabad munkálkodása által. 

2. A keresztség és az úrvacsora azonban bizonnyal 
nem olyan értelemben közvetítők, mintha különleges ke- 
gyelmet, azaz a prédikáció által megszerezhető kegyelem- 
től különböző kegyelmet közvetítenének, hanem mind 
ott, mind ez esetben is Jézus Krisztus egy áldozatáról van 
szó. Ez az az alap, amelyre az ige és a sákramentumok rá- 
utalnak. A keresztségben és az úrvacsorában is Isten Jézus 
Krisztusban végbemenő igazságos tettéről van szó, az ő 
haláláról és feltámadásáról, a bűnök bocsánatáról és az 
örök életről. Nem kevesebbről, nem is többről van tehát 
szó itt! 

3. A keresztség és az úrvacsora tehát nem a kegyelem 
közléséről szól a , jegyek" által, hanem éppen azok alkal- 
mazásáról a gyülekezet cselekedeteiben. 

4. Ez az alkalmazás azonban semmiképpen nem önálló 
hatásban vagy tanításban áll. 

Voltaképpen tehát a hit visszaigazolásáról van szó, 
amelyet a prédikáció hoz létre. A sákramentum nem ma- 
gánügy, hanem a gyülekezet életéhez tartozik. Az egyének, 
illetve az összegyülekezett közösség, a gyülekezet hite is 
megerősíttetik bennük. Ez annyit tesz, hogy öntudatra éb- 
rednek, és önmagukban örvendezni képesek, amennyiben 
a keresztségben létük alapjának új megerősítését kapják 
(sacramentum initialis), és megmaradásukat erősíti az úr- 
vacsora (sacramentum nutritionis), végbement megalapo- 
zásukra és elkövetkezendő megújításukra is emlékeztetve. 
Ilyenformán a keresztség és az úrvacsora azt a teret jelölik 
ki, amelyben a keresztyén hitnek élnie szabad. 

A hit nem önmagában áll, hanem Isten igazságos tetté- 
re alapoz. Ugyanaz a Szentlélek, aki a prédikációban a hitet 
munkálja, ő erősíti meg Isten igazságos tettének és a mi 
hitünknek valóságát számunkra a prédikációt megelőző és 
követő cselekményekben: a keresztségben és az úrvacso- 
rában. A hívők gyülekezete és az egyén is a prédikációhoz 
hasonlóan alanyként és tárgyként is részt vesz ebben a cse- 
lekményben, cselekvő és elfogadó félként egyaránt. Ebben 
a megerősítésben és hatásban is a Szentlélek munkájával 
van dolgunk. Csak Isten, csakis ő maga teheti ezeket a cse- 
lekményeket , eseményszerű bizonyságtétellé? A kereszt- 
ség és az úrvacsora önmagában véve teremtményi, emberi 
cselekmények, mint bármi más, hogyan lehetnének tehát 
önmagukban is hatékonyak? A Szentlélek, Isten maga erő- 
síti meg ezen cselekedetek által a saját valóságát. Ő az, aki 
megalapozza és megújítja a gyülekezetet. Nem kötött ezek- 
hez a formákhoz, de cselekszik ezek által a formák által, 
igei és valóságos jelenlétet valósítva meg. Nincs értelme ezt 
a két jelenléti formát különbözőképpen értékelni. Ameny- 
nyiben ugyanis a sákramentum eseményszerű, és nem a 
prédikáció ismétlése, elmondható róla, hogy az evangéli- 
um ígéretét , még jobban megérteti és megpecsételi" (Id. 
66. kérdés). Amennyiben a gyülekezet a keresztséggel és 
az úrvacsorával él, kiábrázolja, de egyben el is fogadja hité- 
nek megerősítését a Szentlélek által. Pontosan erre a célra 
, rendelte Isten" a keresztséget és az úrvacsorát, és ezt így 
csak ezekről mondhatjuk el. 


! 68. Hány sákramentumot rendelt Krisztus az Újszövetségben? 
Kettőt: a szent keresztséget és az Ur szent vacsoráját. 


A keresztség és az úrvacsora a gyülekezet létéhez ren- 
deltettek hozzá, és abban gyökereznek. Aki abban remény- 

kedik, hogy nélkülözheti ezeket, aki túlságosan is kegyes 
kíván lenni (a misztika minden árnyalatában a keresztség 
és az úrvacsora tárgytalan), jól vigyázzon, hogy hitének 
visszaigazolása valóban bekövetkezzék, ellenkező esetben 
olyan ajándékot vetne meg, amelyre szüksége van, és csak 
hálás szívvel fogadhat el. 

17.§ A HIT MEGALAPOZÁSA 
A KERESZTSÉG 
BIZONYSÁGTÉTELÉBEN 
(69-74. KÉRDÉS) 


A keresztség az a cselekmény, amelyben a keresztyének számára 
eseményszerűen megbizonyíttatik, hogy már beléptek Jézus Krisz- 
tus halálának közösségébe, és ilyenformán hitük és hitükben bűneik 
bocsánata felől is egyszer és mindenkorra bizonyosak lehetnek. 


A keresztség a válasz, vagy legalábbis a válasz egy formá- 
ja azon kérdésre, hogy , miért neveznek téged keresztyén- 
nek?" (vö. 32. kérdés). Az vagyok, Krisztusnak és az ő gyü- 
lekezetének tagja vagyok (54. kérdés), hit által részem van 
Isten igazságos tettének jótéteményében. Amennyiben hit- 
ben részese vagyok Krisztus felkenetésének, akkor keresz- 
tyén vagyok. De vajon valóban hiszek-e? Vajon megigazu- 
lásom útján az ítélet felé haladok-e (59-64. kérdések)? Ez 
nem önmagától értetődő, hiszen mindennek ellentmond 
mindaz, amiről a 60. kérdés első fele szól. Amennyiben 
azonban az megáll, és nekem azt hitben vallanom kell, ho- 
gyan is áll az én hitem? Felfogja ugyan az ígéretet, de való- 
ban meg is ragadja-e? Erről a kétségről, amely ezer és ezer 
kisebb-nagyobb fenntartás formájában jelentkezik, illető- 
leg erről a komoly és végső soron mégsem komoly kérdés- 
ről beszél a Káté akkor, amikor a hit megerősítéséről, visz- 
szaigazolásáról szól. Ez a megerősítés csak Isten Igéjének új 
eseménye által, a Szentlélek új elfogadása által következhet 
be. Amiképpen a pusztában a manna a mennyből hullhat 

alá, és mindennap alá is hullik pontosan a következő útsza- 
kasz megtételéhez elegendő mennyiségben, úgy a hitet is 
újra és újra csak ajándékként kaphatjuk meg. 

Ezen esemény tartalma azonban, amely a Veni creator 
Spiritus! sóhaja és a között a hálás felismerés között rejte- 
zik, amely szerint az igaz hitből él, nem más, mint egysze- 
rűen az ahhoz való ragaszkodás, hogy minden megtörtént. 
Amire szükséged van, az itt van. Keresztyén vagy. Úton 
vagy a megigazulás útján az ítélet felé. Krisztus halálának 
közösségében állsz, bizonyos lehetsz hited felől, éspedig 
egyszer és mindenkorra. Krisztus érted is meghalt és feltá- 
madott. Ez a mi hitünk megerősítése. 

De vajon csak magamnak mondom-e ezt? Magam tar- 
tok magamnak egy prédikációt, és mondom rá az áment? 
Nem, hanem a keresztségem eseményszerű bizonyságtéte- 
lében mondatik el számomra, hogy mindez rám nézve is 
érvényes. Úgy létezhetem tehát, mint akire nézve mindez 
érvényes. Oly módon (pontosan olyan valóságosan, sőt 
még valóságosabban), mint testi létem. Megkereszteltet- 
tem, és belehelyeztettem Krisztus testének közösségébe. 
Hitem nem egy önmagam által, de egy önmagában való, 
objektív, visszaigazoló, mert ezen objektív alapon felépülő 
hit. Erről biztosít engem a keresztség. 


69. Miképpen emlékeztet és biztosít téged Isten a szent keresztségben 
arról, hogy Krisztus egyszeri keresztáldozata javadra szolgál? 
Krisztus, aki a vízzel való leöntést rendelte, azt ígérte, hogy 
az ő vére és Lelke olyan bizonyosan megtisztít engem lelkem 
tisztátalanságaitól, azaz minden bűnömtől, amilyen bizonyos 
az, hogy a víz a test szennyét lemossa. 

70. Mit jelent az, hogy Krisztus vére és Lelke által megtisztított min- 
ket? 

Egyrészt azt jelenti, hogy kegyelemből, Krisztusnak az ő ke- 
resztáldozatában értünk kiontott véréért Istentől bűnbocsá- 
natot kaptunk. Másrészt: a Szentlélek megújított és Krisztus 
tagjává szentelt minket, hogy a bűnnek napról napra meghal- 
junk, és istenfélő és feddhetetlen életet éljünk. 


A keresztség egy fürdő (Tit 3,5), , megmosatás" (Ap- 
Csel 22,16). A Róm 6,5 (az igehelyet nem említi a Káté) 
a keresztséget úgy írja le, mint a halál elemének számító 
vízbe való alámerülést, az ember meghalását. Az ember- 
nek ez az alámerülése a vízbe Jézus halálának példázata 
(homoióma), és azt jelenti: ahogyan Jézus Krisztus meghalt 
és eltemették, vele együtt az én óemberem is eltemettetett, 
hogy egy új ember keljen életre. Én, mint létemnek bűnös 
alanya meghaltam, és ennek jelzéseként az ő halálának 
példázata alá vettettem, megkereszteltek. Ez a homoióma 
cselekményként bizonyságot tesz életemben arról, hogy 
Krisztus tagjaként megszenteltettem. Én vagyok az az em- 
ber, akinek a kegyelem nemcsak megígértetett, de meg is 
adatott. Ezzel a tudattal élhetek, és ez az, amit a keresztség 
nem , munkál; hanem megbizonyít számomra. 

Amennyiben az az esemény, életemnek az a megmo- 
satása megtörténik, és amennyiben igaz, és bízhatom 
benne, hogy Baptiatus sum!, oly bizonyosan a minori ad 
maius az is igaz és bizonyos, amit a lemosatás megbizonyít 
számomra: az én Szentlélek általi újjászületésem: Renatus 
sum. Erről a megújításról beszél a 70. kérdés. 


71. Hol ígérte Krisztus, hogy az ő vére és Lelke ugyanolyan bizonyosan 
megtisztít minket, mint ahogyan a keresztvíz megmos? 

A keresztség elrendelésekor, amikor így szólt: Menjetek el, 
tegyetek tanítvánnyá minden népet, megkeresztelve őket az 
Atyának, a Fiúnak és a Szentléleknek nevébe. - Aki hisz, és 

megkereszteltetik, üdvözül, aki pedig nem hisz, elkárhozik. 
Ezt az ígéretet ismétli meg a Szentírás akkor is, amikor a ke- 
resztséget az újjászületés fürdőjének és bűneink lemosásá- 
nak nevezi. 


Ennek a keresztség és újjászületés közötti kapcsolatnak 
a kimondása nemcsak egy szép szokás, de Jézusnak a ke- 
resztség szereztetésekor adott ígéretén alapul (Mt 28,19). 
Természetesen javaslom, hogy az újszövetségi keresztség 
megalapítását ne ezen a vitatott helyen keressük, hanem 
Jézusnak a Jordánnál végbement keresztségében. Ha az 
ő nevére kereszteltettünk meg, arrafelé kell néznünk. Ke- 
resztsége ugyanis az ő életében halálának homoiómája, a 
bűnös emberrel való szolidaritásának kezdete. Krisztus 
halálába kereszteltettünk bele. A régi keresztelőmedencék 
fenekén megtalálhatjuk Krisztus keresztségének kiábrázo- 
lását, és ez képszerűen is ábrázolja ezt a tényt. 


72. A keresztvízzel való külső leöntés egyúttal a bűnök lemosása is? 
Nem. A bűntől csak Jézus Krisztus vére és a Szentlélek tisztít 
meg minket. 


73. Akkor miért nevezi a Szentlélek a keresztséget az újjászületés für- 
dőjének és a bűnök lemosásának? 

Alapos oka van annak, hogy Isten így beszél. Nemcsak taní- 
tani akarja ezzel, hogy Krisztus vére és Lelke által a bűnöktől 
való megtisztulás olyan, mint amikor vízzel lemossuk a test 
szennyét, hanem ezzel az isteni záloggal és jeggyel egészen 
bizonyossá akar tenni minket afelől, hogy ő olyan valóságosan 
megtisztít bűneinktől, amilyen valóságos a vízzel való lemosás. 


E két kérdés a sákramentum és a jelzett dolog kapcsola- 
tával foglalkozik. A keresztség értelme és valósága a vízzel 
való keresztség és az újjászületés ezen viszonyában rejlik, 
eseményszerű bizonyságtételként valós jellegükben és 

tényleges jelentésükben (significare), amelyben a két ese- 
mény éppen úgy kettő (72. kérdés), mint egy (73. kérdés). 
Magától éretetődően Isten az, aki ezt a kapcsolatot meg- 
teremti, a keresztség ugyanis nem lehet alany, nem tesz 
ugyanis semmit, a Szentlélek munkál valamit a kereszt- 
ségben! Ha már éppenséggel bele kívánunk menni abba 
a terminológiai vitába, amelyet a 16. században a kereszt- 
séggel kapcsolatban is folytattak, azt kellene mondjuk: 
természetesen jeladásról (significare) van itt szó, egy földi 
elemet használunk, de tényleges significaréról beszélünk, 
egy valóban rámutató jelről. (Vö. 79. kérdés, amely szerint 
Isten nem ok nélkül szól ekképpen...) Ezt az egységet unio 
sacramentalisként kell értelmeznünk. Ez azt jelenti, hogy 
ahogyan én bizonyosan megkereszteltettem, olyannyira 
biztos és valóságos, hogy Krisztus közösségébe beléptem, 
halálában megkapom bűneim bocsánatát, és ilyenformán 
amenmyiben valóságosan hiszek, egyszer és mindenkorra 
tarthatom magam ahhoz: Hiszem, hogy Isten rendelt en- 
gem erre az útra. Nem valamely más ige, hanem létünket 
egyszer és mindenkorra meghatározó esemény, ez a csele- 
kedet tesz erről bizonyságot. A keresztségben valóban nem 
még egy darabka prédikációról vagy tanításról van szó. 
Pontosan ez az elgondolkoztató az augustinusi verbum 
visibile megfogalmazásban, hogy ilyen irányban félreér- 
telmezhető. A keresztségben és úrvacsorában is történik 
igehirdetés, de , nemcsak" ennyi, hanem sokkal inkább az, 
hogy az , evangélium ígéretét még jobban megérteti és meg- 
pecsételi. Nem lehetséges átsiklani e fölött a , nemcsak... 
hanem" megfogalmazás fölött. A hit tartományában, azaz 
Isten igéjének vonzásterében vagyunk, és természetesen a 
keresztség sem lehet más, mint Isten igéjének egyik alakja. 
De pontosan e különleges formájában lesz olyan biztosíték- 
ká, amelyhez igazodhatunk. Keresztségemre visszatekintve 

nem lehet számomra kérdés, hiszek-e vagy sem, hiszen in- 
nen nézve mindez gyermeteg kérdés, hanem egyszerűen 
megbizonyíttatik számomra: hívő vagyok. 


74. Meg kell-e keresztelni a csecsemőket is? 

Meg, mert ők is isten szövetségéhez és az anyaszentegy- 
házhoz tartoznak, akár a felnőttek. Isten nekik is megígérte 
a Krisztus vére által nyert bűnbocsánatot és a hitet ébresztő 
Szentlelket. Ezért a keresztség által, mint a szövetség jegye 
által, őket is be kell fogadni a keresztyén anyaszentegyház- 
ba, és így megkülönböztetni őket a hitetlenek gyermekeitől. 
Ez az Ószövetségben a körülmetélés által történt. Ehelyett 
rendelte Krisztus az Újszövetségben a keresztséget. 


Meglepő ez a kérdés. Azt hallottuk, hogy a keresztség a 
hit megerősítése, illetőleg megalapozása azáltal, hogy biz- 
tosítja, Jézus vérében és az ő Lelke által alapoztatik meg. 
Előfeltétel a hívő ember, aki megvallja hitét, és vágyik a 
keresztségre. Itt azonban hirtelen, világos ellentétben az 
előbbiekkel, a gyermekkeresztségről (infantes) van szó. Az 
egész óprotestáns teológiában, és így Kálvinnál is ilyen vá- 
ratlan, megalapozatlan módon jelenik meg a keresztség, 
ugyanis a korábban felvezetett mindenfajta konstitutív 
jellemző, különösképpen pedig a megkeresztelendő hite 
figyelmen kívül marad. Értelemszerűen nem lehet ugyan- 
is állítani, hogy a csecsemő hisz. Vajon a , síró gyermek" 
bizonyíték-e arra, hogy a bűnöst minden ellenkezése da- 
cára is megragadta a Szentlélek? Vajon a hitet a keresztség 
közvetíti-e számára? Netán arról van szó, hogy mások hite, 
esetleg az összegyülekezett gyülekezeté, vagy a szülők, ne- 
tán a keresztszülők hite áll helyt érte? Valójában nem is a 
megkeresztelendő hitéről van itt szó, hanem valamiféle he- 
lyettes hitről? Hogyan viszonyul azonban mindez ahhoz, 
amit korábban a keresztségről hallottunk? 

A 74. kérdés három olyan okot sorol fel, amelyek mint 
olyanok helyesek is. 

1. Helyes, hogy idősek és fiatalok egyaránt Isten szö- 
vetségébe tartoznak, és ilyenformán a Szentlélek ígérete 
mindannyiuk számára adatott. Ez azonban nem jelenti 
azt, hogy mindazok, akik nem hisznek, és ilyenformán hi- 
tüket sem tudják megvallani, a gyülekezethez tartoznának. 
Elképzelhető, hogy a gyülekezet egy élő tagja csak mások 
hitének tárgya legyen? Esetleg azt kell mondanunk, hogy 
egy keresztyén család gyermeke a gyülekezethez tartozik? 

2. Helyes, hogy a hívők gyermekeit meg kell különböz- 
tetni a hitetlenek gyermekeitől, vö. 1IKor 7,14! Előbbiek 
s Szentek, ami másfelől nem jelenti azt, hogy a gyülekezet 
tagjai lennének, pusztán csak annyit, hogy kiválasztottak, 
amennyiben a keresztyén szülők által egy különleges ajánlat 
közvetíttetik számukra. Ezen gyermekek keresztségre való 
kényszerítéséről azonban itt még egyáltalán nincsen szó. 

3. Helyes az is, hogy a keresztség a körülmetélkedést vált- 
ja fel. Ez az érv a református egyházban mindig is különleges 
szerepet töltött be. A holland református egyházban egye- 
nesen , verbond"-ról beszélnek, a szövetségről, amelyet Isten 
nem a gyülekezettel, hanem a keresztyén népekkel kötött. 
Amennyiben ezt az ideológiát továbbfejlesztjük, egyenesen 
skeresztyén világról" (Christliches Abendland) is beszélhe- 
tünk. Világpolitikai távlatok nyílnak meg! Valóságosan azo- 
nosítható-e azonban az egyház a Corpus Christianummal? 
Minden ezen a kérdésen dől el. Nem azért kellett-e Izráelt 
kiválasztani a népek közül körülmetélkedés által, hogy az 
Egy magként származhasson ebből a népből? És vajon miu- 
tán ez betöltetett, és ő eljött, nem véget ért-e ennek a népnek 
a története? Milyen értelemben beszélhetünk ezután szent 
népekről? Izráel és az egyház nem két különböző egység-e, 
és vajon a gyülekezet szövetségébe nem a hit alapján tarto- 

zunk-e? Izráel kétségkívül vérségi alapon, családi és népi 
összefüggésben alakult ki. Isten gyermekeinek gyülekezetét 
azonban a Szentlélek hívja egybe (vö. Jn 1,12). Isten gyer- 
mekei nem férfi akaratából születtek, hanem az Ige hívta ki 
őket minden nép közül. Az egyháztörténet sok tévedésének 
egyike, amikor itt judaista elképzeléseket követve keresztyén 
népekről beszélnek. Az egyház már nem Izráel, és Izráel 
még nem volt az egyház, jóllehet érvényes, hogy a szövet- 
ségnek ilyen két formája létezik. Ezzel azonban a keresztség 
körülmetélkedés-érve értelmét veszti, és pusztán csak annyit 
állapíthatunk meg, hogy mindkét esetben a szövetség jeléről 
van ugyan szó, de két különböző szövetségi jelről. Ez abban 
is megmutatkozik, hogy csak az izráelita férfiakat metélték 
körül, viszont az egyházban a lányokat is megkeresztelték! 
Szokás a gyermekkeresztséggel kapcsolatban még egy 
érvet felhozni, amelyet azonban a Heidelbergi Káté nem 
vet fel. Szokás ugyanis azt mondani, hogy az újszülöttek 
megkeresztelése a gratia praeveniens csodálatos jele. A 
reformátorok ezt az érvet nem használták fel, és meg kell 
mondanunk, hogy átütő erejű csak akkor lenne, ha a gyer- 
mekkeresztség létjogosultsága már bebizonyosodott volna. 
A gyermekkeresztséghez való merev ragaszkodás oka 
egész egyszerűen az, hogy az egyház e nélkül egészen egy- 
szerűen a levegőben lebegne. Minden egyén maga dönthet- 
né el, keresztyén akar-e lenni. És vajon mennyi keresztyén 
lenne akkor? A népegyház egész elképzelése megdőlne ez- 
zel. Ez nem következhet be, és emiatt okot okra halmoz- 
nak a gyermekkeresztséggel kapcsolatban, de végső fokon 
nem meggyőzőek azok, mert alapjában véve mindenkinek 
rossz a lelkiismerete. A felnőttkeresztség bevezetése nyil- 
ván nem a reformációigényes egyház reformációját jelen- 
tené. A gyermekkeresztséghez való ragaszkodás csak egy, 
jóllehet kiemelt azon sok jellegzetesség közül, amelyek 

arra mutatnak, hogy az egyház nem élő és nem életteljes, 
hanem fél Ura felé haladni a tengeren, és ebben Péterhez 
hasonlít, aki támasztékot keres, és végül csak csalóka tá- 
maszokra lel. 

A gyermekkeresztséghez való ezen ragaszkodás követ- 
kezménye azonban a keresztség leértékelése a , konfirmá- 
ció" által, amelyben a keresztséget a hit erősíti meg, azaz itt 
pótlódik be azon hitvallás és vágy, amelynek a keresztséget 
kellett volna megelőznie. Tizenöt évvel később az ember 
meg kell erősítse hitét. Ez lehetetlenség, mindazonáltal el- 
kerülni nem lehet mindaddig, ameddig a gyermekkereszt- 
séghez ragaszkodunk. A keresztség ez esetben a rákövet- 
kező konfirmáció nélkül nem teljes. 

A másik következmény azonban a tömegegyház szük- 
ségszerű kialakulása, azoknak az embereké, akiket keresz- 
tyén voltuk felől soha nem kérdeztek meg, és ezért a meg- 
kereszteltek vigasztalása sem tudatosodik bennük. Nincs 
értelme tehát csodálkozni a szekularizmusnak és az érdek- 
telenségnek azon az áramlatain, amelyek egyházainkat át- 
meg átjárják. 

Mindez azonban nem jelenti azt, hogy a keresztség, 
amiképpen az egyház azt évszázadokon keresztül gya- 
korolta, ne lett volna valóságos keresztség. A keresztség 
keresztség marad, bármilyen is annak gyakorlata. Egész 
egyszerűen csak a rend kérdéséről van itt szó. Pontosan a 
keresztség kiszolgáltatásának helyes rendjére emlékeztet 
minket a gyermekkeresztség ma újra felvetődő kérdése. 

18.§ A HIT MEGÚJÍTÁSA 
AZ ÚRVACSORA 
BIZONYSÁGTÉTELÉBEN 
(75-80. KÉRDÉS) 


Az úrvacsora az a cselekmény, amelyben a keresztyének számára 
eseményszerűen megbizonyíttatik, hogy ők a feltámadott Krisztus 
közösségében alkalomról alkalomra megtartatnak, és ilyenformán 
a feltámadásába vetett hitben örvendezhetnek is. 


A, úrvacsora is egy kérdésre adott válasz, éspedig arra a 
kérdésre: Hogyan van az, hogy én, aki ma és itt hiszek, meg- 
maradhatok a hitben? Hogyan következik be az a hitben állás, 
járás, sietés és igyekvés, amelyről az Újszövetség szól? Egyetlen 
szóval összefoglalva: Hogyan következik be a hitben való élet? 

A kérdésre a válasz a következőképpen hangzik: Meg 
tudsz és meg is fogsz maradni a hitben állva és járva, a hit- 
ben élve, hiszen a Szentlélek erre neked szabadságot ajándé- 
koz. , Az igaz ember hitből fog élni" (Róm 1,17). Ilés pró- 
fétához hasonlóan, akit a pusztában tápláltak, járni fogod 
ennek a tápláléknak az erejével az utat negyven nap és negy- 
ven éjjel a Hóreb hegyéig. Az ember a halálból feltámadott 
Jézus Krisztustól , zálogként" küldött (49. kérdés) Szentlélek 
által adott szabadságban és örömben , fut. Krisztus tehát 
stestünkből való test" a mennyben, és a hit ezt az ajándékot 
ragadja meg. A hitben megtörténik az, hogy mi , a Szent- 
lélek által, aki Krisztusban és bennünk is lakozik..., egyre 
inkább eggyé válunk az ő szent testével" (76. kérdés). Ebben 
az életben mi már az új aión örömében járunk. Hitben, az 

ő és ezzel saját feltámadásunk részesei is vagyunk. Valóban 
részese vagyok? Hiszek ebben? Képes vagyok-e benne ma- 
radni, vele járni, állni, versenyfutásban helytállni? 

Erre a kérdésre csak egy válasz van: a kételkedés legyő- 
zése csak a Szentlélek új ajándéka, az ige új meghallása, 
új hit által lehetséges. Ennek az eseménynek a tartalma ez 
lesz: képes vagy hinni és hinni is fogsz, mert szabad hin- 
ned, mivel Jézus Krisztus nem csupán érted halt meg, de 
érted is támadott fel, és él, így tehát hited nem csupán ob- 
jektív alappal, de objektív tartammal is rendelkezik. Hite- 
met tehát nem saját erőmből következően, hanem a nekem 
adatott lelki étek ereje által élem. Erről a számunkra ada- 
tott lelki étekről pedig az úrvacsora tesz tanúbizonyságot. 

Az úrvacsora , eseményszerű bizonyságtételként" ígé- 
retet és a remény ébresztését jelenti: enni kapsz és inni 
kapsz, megtartatsz, és ez időben az örökkévalóságra nézve 
létezel. Hited nem fog megszűnni, hanem alkalomról al- 
kalomra megújíttatik. Szabad neked hitednek örvendeni. 

Ez az ígéret az úrvacsorában a kiosztás és elfogadás, az 
evés és ivás, a kenyér és bor képében jelenik meg. Elmond- 
hatnánk az úrvacsoráról, ami a keresztséggel kapcsolat- 
ban is elmondandó volt, hogy az Jézus életének példázata 
(homoióma): a Feltámadott léte javamra válik, és nekem 
szabad feltámadásomat megélnem. Illés étke nekem is 
adatott, és ennek az éteknek erejével én is éjjel-nappal 
haladhatok Isten hegye felé. Itt, az úrvacsorában kapom 
szabadságom , védjegyét. Ez az evangélium vigasztalása 
az úrvacsorában, ami számomra megbizonyíttatik: Jézus 
Krisztus feltámadásának közösségében élek, tehát hitben 
saját feltámadásomra nézve újra és újra boldog lehetek. 

A 75-79. kérdések a 69-73. kérdésekkel párhuzamo- 
sak, és megfogalmazásukban is hasonlóak. A 80. kérdés a 
74. kérdéshez hasonlóan ráadást jelent. 

75. Miképpen emlékeztet és biztosít téged Isten az Úr szent vacso- 
rájában arról, hogy Krisztus egyszeri keresztáldozatában és minden 
ajándékában részes vagy? 

Krisztus nekem és minden hívőnek meghagyta, hogy egyek 
a megtört kenyérből, s igyak a nekem nyújtott pohárból az 
ő emlékezetére. Ezzel együtt megígérte, hogy az ő testének 
feláldozása és megtöretése, vérének kiontása a kereszten 
értem is éppúgy megtörtént, mint ahogy két szememmel 
látom, amikor az Úr kenyerét nekem megtörik és a kelyhet 
nekem odanyújtják. És azt is megígérte, hogy az ő megfeszí- 
tett teste és kiontott vére olyan bizonyosan táplálja lelkemet 
az örök életre, mint amilyen valóságosan eszem a kenyérből 
és iszom a kehelyből, amelyet Krisztus testének és vérének 
jegyeként az Úr szolgája nekem átad. 


Az ígéret itt , először" és , továbbá" kezdetű gondolat- 
egységekre bomlik. 

a) Az első mondat, amely szerint , teste értem a ke- 
resztfán megáldoztatott és megtöretett; arról az ígéretről 
beszél, amelyet itt kapok, és amelyről tudhatom: szabad 
nekem hitemből élni, és abból is fogok majd élni. Krisztus 
halálának valósága az úrvacsora cselekményével van kap- 
csolatban: a kenyér az én számomra töretik meg, a pohár 
nekem adatik. Mindezt szemeimmel látom. Ez a két ese- 
mény, azaz Jézus érettem történt halála és a nekem adatott 
kenyér és pohár kapcsolatában rejlik az úrvacsora tulaj- 
donképpeni titka. Amennyiben valóságosan megtörtént, 
ami a gyülekezeti közösségben az úrasztalánál megtörté- 
nik, úgy az a másik is igaz és valóságos, hogy Krisztus teste 
érettem megtöretett, vére pedig kiontatott. 

b) A másik mondat ezt megerősítve mondja: Krisztus 
maga táplál és itat engem az örök életre. Ismételten a testi 
evés és ivás számomra zálog, látható és földi jele a való- 
ságnak. Jézus Krisztus maga jelenvaló számomra, sőt még 
ennél is több, táplálkozhatom belőle, általa élhetek. Ami- 

lyen bizonyosan az úrvacsorában kenyeret és bort veszek 
magamhoz, olyan bizonyosan táplál engem az örök életre. 


76. Mit jelent Krisztus megfeszített testét enni és kiontott vérét inni? 
Nemcsak azt jelenti, hogy Krisztus szenvedését és halálát 
hívő szívvel elfogadjuk, és ezáltal bűnbocsánatot és örök éle- 
tet nyerünk. Hanem azt is jelenti, hogy a Szentlélek által, aki 
Krisztusban és bennünk is lakozik, mi egyre inkább eggyé 
válunk az ő szent testével — bár ő a mennyben, mi pedig a föl- 
dön vagyunk, testéből való testté és csontjából való csonttá 
leszünk azért, hogy miként a test tagjait egy lélek, minket is a 
Szentlélek éltessen és kormányozzon. 


Itt is — a keresztséggel kapcsolatos kérdéshez hasonlóan 
(70. kérdés) - előtérbe kerül a kérdésfelvetés: mit is jelent a 
megfeszített Krisztus testét enni és vérét inni? Ez esetben is 
egy kettős választ olvashatunk, ami ezt jelenti: nem csak any- 
nyit tesz ez, hogy hívő szívvel Krisztus egész szenvedését és ha- 
lálát elfogadom, és ezáltal abűnök bocsánatát és az örök életet 
megkaphatom. Azt is jelenti ez, hogy Jézus Krisztus életében 
objektív részem van, és , egyre jobban" (70. és 123. kérdések) 
az ő dicsőséges testével egyesülök. Jézus feltámadása által nem 
hagyott el minket, mert emberként Isten előtt és Istennel van, 
az Atya jobbján ülve. Benne és általa élhetünk tehát mi is. 
Objektív növekedésről van szó: az Istentől jövő visszaigazolás 
erősebb lesz, életemben megerősödik kegyelmének ereje. En- 
nek az objektív közösségnek megfelel az a tény, hogy e világi 
életemet ő kormányozza. Amennyiben pedig minden egyén 
belenőhet a Krisztussal való közösségbe, az ő testének tagjai- 
val is összenő. A Szentlélek a gyülekezet Lelke, és ilyenformán 
szükségszerűen egybekapcsolja azt egy objektív közösséggé. 

Ezt jelenti Krisztus testének és vérének evése és ivása. 
Amilyen biztosan én a kenyeret és a bort veszem, és azzal 
élek, úgy mindez valóságos és igaz. Ez az úrvacsora valósága. 

77. Hol ígérte Krisztus, hogy ő a hívőket ugyanúgy táplálja testével és 
vérével, mint ahogy ők ebből a megtöretett kenyérből esznek és ebből 
a kehelyből isznak? 

Az úrvacsora elrendelésekor, amikor így szólt: Az Úr Jézus 
azon az éjszakán, amelyen elárultatott, vette a kenyeret, és há- 
lát adva megtörte, és ezt mondotta: , Vegyétek, egyétek, ez az 
én testem, amely tiérettetek megtöretik, ezt cselekedjétek az 
én emlékezetemre." Hasonlóképpen vette a poharat is, miután 
vacsoráltak, és ezt mondta: ,E pohár amaz új szövetség az én 
vérem által, ezt cselekedjétek, valamennyiszer isszátok az én 
emlékezetemre." Mert valamennyiszer eszitek e kenyeret és 
isszátok e poharat, az Úrnak halálát hirdessétek, amíg eljön. 
Ezt az ígéretet Pál apostol is megismétli, amikor ezt mondja: 
A hálaadás pohara, amelyet megáldunk, nem a Krisztus véré- 
vel való közösségünk-e? A kenyér, amelyet megtörünk, nem a 
Krisztus testével való közösségünk-e? Mert egy a kenyér, egy 
test vagyunk sokan, akik az egy kenyérből részesedünk. 


A 75. és 76. kérdés által jelzett kapcsolat azon a tényen 
alapul, hogy az úrvacsorát az Úr maga szerezte. Jézus 
Krisztus ígéretén és parancsán alapul tehát. Nem valamely 
jelképről, vagy emberek által véghezviendő egyházi szer- 
tartásról van szó, amelyet a későbbiekben értelmezni kel- 
lene, hanem ezt a kapcsolatot Krisztus maga akarta és ren- 
delte el. Ez nem szó szerint értendő, Isten Igéje által hozta 
létre az egész Egyházat, de a keresztséget és az úrvacsorát 
is. Mindenhol, ahol az úrvacsorával élnek, ő maga van je- 
len. Amennyiben pedig jelen van az Isten, étke és itala, va- 


lamint a földi kenyér és bor közötti kapcsolat is valóságos. 


78. Átváltozik-e a kenyér és a bor Krisztus valóságos testévé és vé- 
révé? 

Nem. Ahogy a keresztség vize sem változik át Krisztus véré- 
vé, és nem az mossa le a bűnöket, hanem csak isteni jegy és 
zálog. Ugyanígy az úrvacsorai kenyér sem változik át Krisz- 
tus testévé, hanem a sákramentumokra való tekintettel és a 
Szentlélek közlésmódja szerint nevezzük Krisztus testének. 

79. Akkor miért nevezi Krisztus a kenyeret az ő testének és a poharat 
az ő vérének, illetve az ő vére általi új szövetségnek? Pál apostol pedig 
miért beszél a Krisztus testével és vérével való közösségről? 

Krisztus alapos okkal mondja ezt. Nemcsak tanítani akar 
minket, hogy lelkünket úgy táplálja megfeszített testével és 
kiontott vérével örök életre, anogyan mi tápláljuk földi testün- 
ket kenyérrel és borral, hanem ezzel a látható jeggyel és zá- 
loggal egészen bizonyossá akar tenni minket, hogy egyrészt 
a Szentlélek munkája által olyan valóságosan részesedünk 
az ő testében és vérében, mint amilyen valóságos az, hogy e 
szent jegyeket az ő halála emlékezetére elfogyasztjuk; más- 
részt, hogy Krisztus szenvedése és engedelmessége annyira 
a miénk, mintha mi magunk szenvedtünk volna el mindent, és 
mi magunk tettünk volna eleget a bűnért. 


Ezeket a kérdéseket a 16. századi viták összefüggésé- 
ben kell értelmezni. Az úrvacsora értelme és valósága két 
esemény közötti kapcsolatban van: a földi ételről és italról, 
valamint a Krisztus testének és vérének Szentlélek általi 
evése és ivása közötti kapcsolatról van itt szó. Nem lehet 
azonban a 78. kérdést a 79. figyelmen kívül hagyásával ol- 
vasni, hiszen amilyen bizonyos a kenyérrel és borral való 
élésünk, olyan bizonyosan a Szentlélek munkája által va- 
gyunk testének és vérének részesei. A Szentlélek munkája 
által létrejön az ember és Krisztus communiója. A kenyér 
mint az ő teste és pohár mint az ő vére nem csupán valami- 
féle névleges jelenség, hanem valóságról van szó. Az úrva- 
csorában a tanításon kívül biztosítékról is szó esik (vö. 73. 
kérdés: , alapos oka van annak"). Ez a biztosíték nemcsak 
hallás által adatik (persze hallok is!), hanem abban is, hogy 
részt veszek abban az asztalközösségben, amelyre maga 
Krisztus hívott el és hívott meg engem is. Ebben azonban 
pontosan arról biztosíttatom, hogy annak az embernek az 
állapotába helyeztetem, aki hitben maradhat, hitben állhat 
és járhat, de igyekezhet és törekedhet is. Erre nézve maga 

Krisztus táplál engem. Nem egy további Igéről van itt szó, 
sokkal inkább arról, hogy az úrvacsora erről az esemény- 
ről tesz bizonyságot. 


80. Mi a különbség az úrvacsora és a pápista mise között? 

Az úrvacsora azt tanúsítja egyrészt, hogy Krisztus egyszeri 
keresztáldozatáért teljes bűnbocsánatot nyertünk, másrészt, 
hogy a Szentlélek minket Krisztusba olt, aki most valóságos 
teste szerint a mennyben, az Atya jobbján van, és azt akarja, 
hogy őt ott imádjuk. 

Ezzel szemben a mise tagadja, hogy élő és holt elnyerhetné 
Krisztus szenvedéséért a bűnbocsánatot, hacsak a misemon- 
dó papok nem mutatják be naponta értük Krisztus áldozatát. 
Továbbá azt tanítja, hogy Krisztus testileg van jelen a kenyér 
és a bor színe alatt, és ezért ezekben kell őt imádni. A mise így 
alapját tekintve megtagadja Jézus Krisztus egyszeri áldozatát 
és szenvedését, és ezért kárhozatos bálványimádás. 


5 Az úrvacsora azt tanúsítja..." Ezt a ,bizonyságtevést" 
nem szabad megerőtleníteni, hanem annak valóságos tar- 
talmát kell néznünk, és ekkor a nominalizmus vádja tárgy- 
talanná lesz. 

A 80. kérdés második fele csak a Káté második kiadá- 
sába került bele, és a választófejedelem határozott kívánsá- 
gára ez a szövegváltozat került a császár elé. Ezen a helyen 
teljességgel előtör a reformáció dühe az ellenreformáció 
kibontakozása láttán. 

Kettős elutasításról van itt szó. Egyfelől visszautasíttatik 
az eseményszerű bizonyságtétel azonosítása a megbizonyí- 
tott eseménnyel, azaz tiltakoznak a Jézus egyszeri áldozata 
megismétlésének még a gondolata ellen is a miseáldozat- 
ban. Másfelől viszont az ellen is felemelik szavukat a szer- 
zők, hogy ez az így véghezvitt ismétlés az üdvösségre fel- 
tétlenül szükséges lenne. A Káté egy ilyen megismétlést a 
mi Urunk egyetlen áldozata megtagadásának nevez, mert 

vagy az az egyedüli áldozat, vagy ha nem, akkor pedig nem 
Jézus Krisztus áldozata (vö. 29., 30., 67., 96. kérdések). 

Másfelől a római katolikus transszubsztanciáció-tant is 
elvetik. Ebben is egy el nem fogadható azonosításról van 
szó: a kenyér és a bor az átváltoztatás következtében Jézus 
Krisztus testével és vérével azonos lesz. A Káté ezt az elkép- 
zelést és az abból következő imádatot , kárhozatos bálvány- 
imádásnak" nevezi. Jézus Krisztus áldozata, amennyiben 
úgy véljük, hogy ilyenformán megismételhető, az emberek 
kezébe kerülne, és ekkor egy , másik Krisztus" tolakodna 
előtérbe. Mindez azonban egy olyan jelenség, amely a ka- 
tolikus gondolkodás minden irányvonalát jellemzi, hogy ti. 
a tényleges központ mellett egy másik mellékes központ is 
fellép. A Szentírás mellett ott áll a hagyomány és az egyház 
tévedhetetlen tanítói hivatala, Krisztus mellett Péter utódja 
és a tévedhetetlen egyház, az Isten léte mellett a teremtmé- 
nyi lét. Tudnak Isten kegyelméről, de ugyanakkor a megelő- 
ző kegyelmet lehetővé tevő alapról, a teremtményi együtt- 
munkálkodásról is. Ez az , és"-dualizmus legvilágosabban és 
legfájdalmasabban Mária alakjában áll előttünk: Krisztus és 
Mária, a teremtményi lét, amely az isteni léttel analógiában 
áll. Végül is mi áll voltaképpen igazságként a középpont- 
ban? És hol van a mértékadó tekintély? 

Jézus Krisztus egyedüli tekintélyének ezt a titkos alá- 
ásását kell látnunk, ha a Heidelbergi Káté dühös kiroha- 
nását meg akarjuk érteni. Nagy tudatlanságról árulkodik, 
hogy ma a protestánsok közül sokan hajlanak a katolikus 
tanításokkal szembeni különbségeket bagatellizálni, és az 
,Una sancta" mozgalomban egy közös alapot kívánnak 
látni. Bizonnyal lehet a katolikusokkal teológiai megbe- 
széléseket folytatni, adott körülmények között lehet velük 
közösen imádkozni, de nem szabad elfeledni azt, hogy a 
katolikus gondolkodás a maga sajátságos struktúráját soha 

nem fogja feladni. Választani kell az , egyedül Krisztus" és 
a , Krisztus és... gondolkodás között. , Hisznek-e tehát az 
egyedül üdvözítő Jézusban?" — kérdezzük a 30. kérdés sza- 
vaival. Az ördög ordító oroszlánként jár körbe még akkor 
is, ha esetenként lesunyja fejét és behúzza a farkát! 

Végezetül rá kell mutatnom arra, hogy a Káté úrvacso- 
ratanát egy bizonyos meghatározott módon értelmeztem. 

1. A Káté a 16. századi általános szokásnak megfelelő- 
en a test és vér kifejezéseket egyoldalúan Jézus emberi ter- 
mészetének fizikai oldalára vonatkoztatta, ahelyett, hogy 
a totus homo és totus Christusra, azaz a teljes emberre és a 
teljes Krisztusra vonatkoztatta volna, amint arra jelen fej- 
tegetésekben kísérletet tettem. 

2. A 16. századi vita egyoldalúan az úrvacsora elemeire vo- 
natkozott, az ismert , Ez..." és , Ez azt jelenti..." vitában. Ezzel 
szemben fejtegetéseimben arra helyeztem a hangsúlyt, hogy 
az , Ez..." az egész cselekményre vonatkozik. Az úrvacsorában 
egy eseményről van szó, ott van a házigazda és a vendégei, 
akik egy asztal körül ülnek, kenyeret és bort osztanak szét, 
esznek és isznak, és dicséreteket énekelnek. Akárhogyan is 
viszonyul ez az esemény a páskavacsorához, bizonyos, hogy 
az ,ez.." szóval önmagára mutató Jézus arra utal, hogy értünk 
adja önmagát. Általam kaptok ételt és kaptok italt. Innen néz- 
ve az egész 16. századi úrvacsorai vita egy meghaladott dolog. 

3. Határozottan követtem azokat az újszövetségi uta- 
lásokat, amelyek szerint az úrvacsora a feltámadott Krisz- 
tus és gyülekezetének életére vonatkozik. A 16. században 
Krisztus jelenlétét túlságosan is egyoldalúan az eljöven- 
dőre való emlékezésként értelmezték, és ezzel a nagypén- 
tekre néztek, miközben az úrvacsora a bárány menyegző- 
jének megelőlegezése és ilyenformán az újra eljövendőre 
vonatkozik. Így lesz értelme az imádságnak: , Jövel Jézus, 
légy vendégünk, áldd meg, amit adtál nékünk." 

19.§ A GYÜLEKEZET MEGTISZTÍTÁSA 
(81-85. KÉRDÉS) 


Az élő gyülekezetben az evangélium hirdetése és annak esemény- 
szerű megbizonyítása a keresztségben és az úrvacsorában azzal az 
üdvös erővel bír, hogy minden egyes tag hitét és a közösség hitét is 
vizsgálja mind tárgya, mind jellege terén, és felelős életdöntésként 
vizsgálva a hitetlenektől azt megkülönbözteti. 


20.§ A HIT MINT ENGEDELMESSÉG 
(86-93. KÉRDÉS) 


Aki a keresztyén gyülekezet élő tagjaként ahhoz igazodhat, hogy 
Isten igazságossága Jézus Krisztusban számára már célhoz ért, an- 
nak számára az a parancsolat is adatott, hogy Urának halála és 
feltámadása által végbement döntést az Isten és az ember jogáról 
megfelelő cselekedetekkel is kifejezésre juttassa. 


21.§ AZ EMBER ISTEN ELŐTT 

(94-103. KÉRDÉS) 
Az Isten parancsának való engedelmeskedés az és csak az az emberi 
cselekedet, amely Istennek Jézus Krisztusban helyreállított jogát ez- 


zel igaznak tartja, amely annak hasonlíthatatlanságát és egyedül- 
valóságát, de dicsőségét és imádandó voltát is korlátként ismeri el. 

22.§ AZ EMBER ÉS FELEBARÁTJA ] 
(104-112. KÉRDÉS) 


Az Isten parancsával szembeni engedelmesség az és csak az az emberi 
cselekedet, amely az embernek Jézus Krisztus által helyreállított jogát 
azzal szenteli meg, hogy az emberi tisztességet tiszteletben tartja, hogy 
az emberi élet minden formáját kíméli és óvja, hogy a férfi és nő kap- 


a FT ENE ÉBE TA 


jövedelem terén, és az emberi nyelvet az igazság eszközének tekinti. 


23.§ A PARANCSOLAT EREJE ; 
(113-115. KÉRDÉS) 


Elfogadva, hogy a parancsolat az embert Istenre és felebarátaira 
nézve teljes mértékben elkötelezi, ez a parancsolat olyan hatalom- 
ként jelenik meg, amely az embert hősies tettre készteti. Ugyanakkor 
elégtelen erejére tekintettel ténylegesen arra a hitre ébreszti, hogy 
Isten igazságosan cselekedett Jézus Krisztusban, tehát reményked- 
het az ő végleges kijelentésében, és egyben a Szentlélek segítségül 
hívására biztatja és ösztönzi. 


24.§ AZ IMÁDSÁG TITKA 
(116-119. KÉRDÉS) 


Isten igazságosságának munkája és az emberi engedelmesség műve 
összetalálkoznak a keresztyének számára adott szabadságban, 
amely által Jézus Krisztussal egyesülhetnek az egy igaz Isten se- 
gítségül hívásában, akiről a keresztyén ember tudja, mindent neki 
köszönhet, és mindent kérhet is tőle. 

25.§ SZABADSÁG 


AZ IMÁDSÁGRA NÉZVE 
(120-121. KÉRDÉS) 


Az imádság kapuja nem más, mint az embernek Jézus Krisztusban 
ajándékozott világosság és öröm, amelyben szüksége és reménysége 
között is kitarthat abban, hogy az egy igaz Isten tőle nem távol, 
hanem hozzá közel van, nem ellenére van, hanem mellette áll. 


26.§ IMÁDSÁG ISTEN ÜGYÉÉRT 
(122-124. KÉRDÉS) 


Amennyiben Isten Jézus Krisztusban olyan Istenként lesz nyilván- 
valóvá, aki nem akar az ember nélkül élni, az ember számára kívá- 
natos és tanácsos imádságával mindenekelőtt részt venni az isteni 
terv, mű és akarat beteljesítésében. 


27.§ IMÁDSÁG AZ EMBER ÜGYÉÉRT 
(125-127. KÉRDÉS) 
Amennyiben az ember Jézus Krisztusban úgy lesz nyilvánvalóvá, 
mint akinek nem kell Isten nélkül létezni, kívánatos és tanácsos szá- 


mára imádságában hasonló komolysággal saját szorult helyzetét és 
elvárásait is Istennek ajánlani. 

28.§ AZ IMÁDSÁG MEGHALLGATÁSA 
(128-129. KÉRDÉS) 


Imádkozni annyit tesz, mint Istent szaván fogni, azaz Jézus Krisz- 
tusban végbement és élő igéjében hozzánk jött igazságosságát segít- 
ségül hívni. Isten ilyen segítségül hívása azért hálaadás és köszönet, 
mert meghallgatása, és ilyenformán a mi kéréseink meghallgatása 
is sokkal nagyobb mértékben megvalósul, mint emberi vágyaink, 
mert már megtörtént eseményről van szó, amely Isten igéjével és az 
ő igéjében már közeleg felénk. 

] A FORDÍTÓ UTÓSZAVA 


Jósa írással a 20. század egyik legnagyobb teológusának 
egy ez idáig magyar nyelven még nem olvasható tanulmá- 
nyát tesszük közkinccsé. Mivel a szöveg a szerző saját be- 
vallása szerint is töredék, szükségesnek látszik néhány olyan 
információ közlése, melyek jelen töredék értelmezésében 
segítséget nyújthatnak. 

Barth németországi elűzetése után először az 1946. év- 
ben tért vissza hosszabb időre a háború által meggyötört 
országba, hogy ott a Bonni Egyetemen előadásokat tartson, 
ezzel is hozzájárulva a német egyház és teológia újjáépítésé- 
hez. Döntéséről maga így vall: , A német újjáépítés kérdését 
személyesen oly nagynak, s a környezet és a németek szem- 
pontjából is olyannyira bonyolult kérdésnek láttam, hogy 
választás elé állított: vagy véglegesen visszatérek Németor- 
szágba, és életem még hátralevő idejét és minden erőmet csak 
és kizárólag a német kérdésekre és feladatokra fordítom, vagy 
pedig tényleges munkámhoz térek vissza, és az Egyházi Dog- 
matikát folytatom, s talán be is fejezem azt. Ezzel közvetlen 
ráhatásomat a németországi dolgokra egyes alkalmakra kor- 
látozom, hiszen más országokban is igénylik meglátásaimat. 
Úgy véltem, a második utat kell választanom?" Teológiai 
munkájának folytatása érdekében a svájci teológus lemon- 
dott a Bázeli Egyetem rektori tisztére való jelölésről, de a 


£. 


, német kérdés" folyamatosan foglalkoztatta. 1945 augusz- 


5 Eberhard Busch: Karl Barths Lebenslauf. Nach seinen Briefen und auto- 
biogrphischen Texten, München, Kaiser Verlag, 1976, 345. 

tusában rövid látogatást tett Németországban, és vissza- 
emlékezései szerint minden oldalról megkeresték avégett, 
hogy a német újjáépítés érdekében szükséges és kívánatos 
volna végleg visszatérnie az országba. A kérésnek nem állt 
ugyan módjában eleget tenni, de megígérte, hogy egy-két 
félév erejéig vendégelőadóként segít a teológiai munka 
újjászervezésében. A bázeli Oktatási Igazgatóság helyet 
adott Barth kérésének, és fizetett szabadságot engedélye- 
zett számára, az órák bázeli ellátására pedig Emil Brunnert 
hívta meg (!).§ 

1946 áprilisában egy rajnai hajó fedélzetén ,a svájci 
kereszt oltalma alatt? érkezett meg Bonnba, ahol Günther 
Dehn, a régi jóbarát várta, a számára előkészített szállásra 
vitte, és vázolta előtte a pillanatnyi helyzetet. Barth úgy érez- 
te, hogy hazaérkezettként fogadják. A helyzet megítélésében 
azonban óvatos: ,Olyan sok egymást keresztező és egymást 
megnövelő nyomorúsággal van itt dolgunk, hogy az ember 
legszívesebben először hallgat és elgondolkozik, ahelyett, hogy 
az első, a kézenfekvő következtetést levonná." Politikai szem- 
pontból igencsak érdekes, hogy Konrad Adenauer nem tesz 
jó benyomást az akkor már nagynevű teológusra, aki ha- 
tározottan óvja beszélgetéseiben egy keresztyvéndemokrata 
párt megalapítástól. Barth érvelése szerint az egyház és 
állam viszonyának és feladatainak tisztázása nem egy 
keresztyéndemokrata párt dolga. Teológusként ezenfelül at- 
tól is tart, hogy a német pártok a háború előtti helyzethez 
hasonlóan valamiféle , metafizikai szektává" fejlődnek majd, 
és ettől a keresztyén értékeket meg kell óvni, éppenséggel a 
tisztességgel vállalható politikai feladat érdekében. Mint tud- 
juk, óvása és figyelmeztetése hiábavaló volt. 


§ Ld. Busch: i. m., uo. 
7 Ld. Busch: i. m., 346. 

Politikai kapcsolatai helyett azonban sokkal fontosabb- 
nak tartotta a teológiai kapcsolatok megújítását és megerő- 
sítését, hiszen alapvetően ebből a célból érkezett Bonnba. 
Ethelbert Stauffer akkori dékán kivételével a Teológiai Fa- 
kultás minden tanárával igen jó viszonyt ápolt, különösen 
is az ószövetséges Martin Nothtal és a lutheránus rendsze- 
res teológus Hans Emil Weberrel, de a kar más tagjaival is. 
Ebben az időszakban mélyül el barátsága azzal a Wilhelm 
Goetersszel," akinek aztán a kátémagyarázatok kiadott vál- 
tozatát ajánlja: , Egy sajátságos világot tárt fel előttem: a Raj- 
na-vidéket, a régi református egyházat, elmúlt idők rendes 
és renitens tanúinak seregét, felmutatva világos és összeka- 
varodott viszonyaikat egymással, rámutatva bölcsességükre 
és furcsaságaikra... Milyen szívesen hallgattam, amikor azt, 
ami emlékeiben élt, úgy terítette elém, mint ma is jelenvalót." 

Az első háború utáni nyári szemeszterben Bonnban 
tartotta azokat az előadásait, amelyek később , Kis dogma- 
tika" címen jelentek meg, és amelynek magyar fordítása 
ma is haszonnal forgatott teológiai szakkönyveink egyike. 

1947 nyári szemeszterében Barth a svéd Gustav Wing- 
rent bízza meg helyettesítéssel, és ismét Bonnba látogat, 
hogy az akkor már némiképpen konszolidálódott német 
helyzetben újra teológiai előadásokat tartson. Ekkor szü- 
letnek meg jelen kötet előadásai. Barth abból indul ki, 
hogy hallgatói a háborús helyzet miatt nem tudják azokat 


Wilhelm Gustav Goeters (1878-1953) református teológus, aki a refor- 
mátus hagyományok különlegesen jó ismerője volt. 1902-ben a hallei 
Református Konviktus felügyelője. 1909-ben a Hallei Egyetemen ha- 
bilitál, dolgozata a hollandiai pietizmusról szól. 1913-tól Bonnban 
egyháztörténetet tanít megbízott előadóként, majd amikor 1931-ben 
kollégája, Erik Peterson áttér római katolikussá, ő kapja meg az egy- 
háztörténeti tanszéket. 1935-ben a hitvalló egyházban vállalt szerepe 
miatt büntetésként a Münsteri Egyetemre helyezik át. 1945-ben tér 
vissza tanszékére, ahol nyugdíjazása után is, 1948-ig tanít. 
? Busch: i. m., 349. 

az előismereteket hozni, mint a korábbi, a háború előtti 
évek hallgatói. Ezt megerősíti, hogy amikor egy szeminá- 
riumára előfeltételként valamifajta , felvételit" ír ki, olyan 
gyenge eredmények születnek, hogy , általánosan megke- 
gyelmeztem, és mindenkit felvettem körülbelül úgy, mint 
az apokatastasist elképzelni szokták"." Ez magyarázza a 
szöveg némiképpen redundáns (lényegileg új informáci- 
ót nem nyújtó) jellegét, és azt, hogy bizonyos gondolatok 
újra és újra visszatérő módon jelentkeznek. 

A neves svájci teológus számára nem ez az első alkalom 
a Heidelbergi Kátéval és a reformáció hitvallási nézeteivel 
való foglalkozásra. Már göttingeni tanárságának kezdetén 
is figyelmezteti az akkor már elismert teológiai tanár, E. F. 
K. Müller, hogy bár némi kockázatot vállalt Barth ajánlásá- 
val Göttingenbe, de jó lesz tudatosítania, hogy dogmatikát 
is kell majd tanítson." Ebben az időszakban szembesül a 
reformáció református ágának sajátos teológiai hagyomá- 
nyaival, mélyebben megismeri Kálvin és Zwingli teológiai 
gondolkodását, és igyekszik azt saját teológiai látásának 
gazdagítására felhasználni. 

A Heidelbergi Kátéról szóló töredék egy olyan kísér- 
let, amelyben a hitvallási iratot nem valamilyen históri- 
ai egzegézis módszerével elemzi, hanem rámutat arra az 
egészre, amelyben a Káté tanítását értelmezni kell, arra a 
dogmatikai rendszerre, amelyben Jézus Krisztus evangéli- 
uma a Káté tanítása értelmében kifejthető. 

Fordítóként nem tisztem jelen kötet tartalmi elemzésé- 
be bocsátkozni, de szükségesnek láttam a fentebbi infor- 


0 Busch: i. m., 357. 

HM Matthias Freudenberg: Karl Barth und die reformierte Theologie. Die 
Auseinandersetzung mit Calvin, Zwingli und den reformierten Be- 
kenntnisschriften wáhrend seiner Göttinger Lehrtátigkeit, Neukirchen 
VIuyn, Neukirchener Verlag, 1997, 2. 

mációkat az érdeklődő olvasókkal megosztani. Mindezek 
ellenére legalábbis két kérdésben szükséges némi tartalmi 
reflexió. Barth munkája a maga korhoz kötöttsége ellenére 
is irányt mutató teológiai meglátásokat tartalmaz, s jelen 
munka inkább szól Barth hitvallás-értelmezéséről, mint 
magáról a hitvallásról. Ebben a kontextusban érthető meg, 
hogy a svájci teológus a római katolikus úrvacsoratan és a 
keresztség kérdésében is vitathatóan fogalmaz. Mai teoló- 
giai álláspontunk egyértelművé teszi, hogy a nyolcvanadik 
kérdés vitatott fogalmazása már a maga korában sem felelt 
meg a katolikus teológiai véleménynek, hogy a későbbi ko- 
rokról ne is beszéljünk. A gyermekkeresztség kérdése szin- 
tén olyan kérdés, mely a barthi teológia sajátos koordináta- 
rendszerében érthető ugyan, de messze nem a református 
egyház konszenzusos álláspontja. Jelen munkát ezen ne- 
hézségek és problémák komolyanvételével azért érdemes 
mégis a mai magyar olvasóknak is tanulmányozni, mert a 
maga rendjén felmutatja, hogyan lehet az ősi hitvallásból 
kiindulva, annak talaján állva saját és sajátos teológiai gon- 
dolatokat megfogalmazni. Erre pedig, úgy vélem, minden 
időben szükség van. 

A fordítás szempontjából Barth szövege (mint minden 
esetben) válaszút elé állított. Mivel magyar nyelvünk nem 
engedi meg a németre olyannyira jellemző alárendelős 
mondatszerkezeteket, ezek viszont sok esetben különleges 
értelmet hordoznak szövegünkben, úgy döntöttem, hogy 
amennyiben a magyar nyelv ezt megkívánja, a hosszú kör- 
mondatokat megbontottam. Ezt azonban csak abban az 
esetben alkalmaztam, ha másképpen nem lehetett átültet- 
ni magyarra az eredeti szöveg üzenetét. Amennyiben az 
érthetőség megkívánta, a magyar szöveget kiegészítettem, 
ilyen esetben jelentősebb betoldásokat szögletes zárójel- 
ben helyeztem. Az ,első olvasói szolgálatért" és világos 

kritikai megjegyzéseiért köszönettel tartozom Marjovszky 
Tibor barátomnak, aki segített abban, hogy a szöveg a ma- 
gyar olvasók számára jól olvasható szöveg legyen. 

Fordítóként, amikor ezt a munkát a Magyar Reformá- 
tus Egyház asztalára leteszem, abban a reményben élek, 
hogy a magam szegényes módján ezzel is hozzájárulhatok 
az életre és halálra is elégséges vigasztaló evangélium még 
jobb megértéséhez. 

